ഈന്തപ്പഴവും മതഗ്രന്ഥവും നിയമം മറന്ന സഞ്ചാരങ്ങള് – Azad Online\nഈന്തപ്പഴവും മതഗ്രന്ഥവും നിയമം മറന്ന സഞ്ചാരങ്ങള്\nby Azad സെപ്റ്റംബര് 20, 2020 ഒക്ടോബര് 1, 2020\n1 കമന്റ് on ഈന്തപ്പഴവും മതഗ്രന്ഥവും നിയമം മറന്ന സഞ്ചാരങ്ങള്\nഈന്തപ്പഴം കൊണ്ടുവന്നുകൂടേ കോണ്‍സുലേറ്റിന് ഡിപ്ലോമാറ്റിക് ചാനലില് എന്നു ചോദിച്ചാല് കൊണ്ടുവരാം എന്നുതന്നെയാണ് ഉത്തരം. അതു പക്ഷെ അവര്‍തന്നെ തിന്നു തീര്‍ക്കണം. പുറത്തു വിതരണം ചെയ്യാനോ വില്‍പ്പന നടത്താനോ അവര്‍ക്കു കഴിയില്ല. നിയമം അതിന് അനുവദിക്കുന്നില്ല. എന്നിട്ടും പുറത്തു വിതരണം ചെയ്തുവെങ്കില് അതില് നിയമലംഘനം നടന്നു എന്നുവേണം കരുതാന്. അതില് പങ്കാളികളായവര്‍ക്കെല്ലാം കുറ്റത്തില് പങ്കുണ്ട്.\nമതഗ്രന്ഥങ്ങള് കോണ്‍സുലേറ്റിന് ഡിപ്ലോമാറ്റിക് ബഗേജില് കൊണ്ടുവന്നുകൂടേ എന്നു ചോദിച്ചാല് കൊണ്ടുവരാം എന്നുതന്നെയാണ് ഉത്തരം. അതു പക്ഷേ അവര്‍ക്കു വായിക്കാനാവണം. പുറത്തു വില്‍ക്കാനോ വിതരണം ചെയ്യാനോ പാടില്ല. നിയമം അത് അനുവദിക്കുന്നില്ല. എന്നിട്ടും പുറത്തു വിതരണം നടന്നുവെങ്കില് അതില് നിയമലംഘനം നടന്നു എന്നുവേണം മനസ്സിലാക്കാന്. അതില് പങ്കാളികളായവര് ആ കുറ്റത്തിലും പങ്കാളികളാകുന്നു.\nകോണ്‍സുലേറ്റിന് ആവശ്യമുള്ളത് (നിരോധിക്കപ്പെട്ടവ ഒഴികെ) അതതു രാജ്യങ്ങളില്‍നിന്ന് കൊണ്ടുവരാന് തടസ്സമില്ല. സര്‍ക്കാറിന്റെ ചട്ടങ്ങള്‍ക്കു വിധേയമായി അതു ചെയ്യാം. അതിനു നികുതിയിളവും ലഭിക്കും. സാധാരണ നിലയില് വിതരണത്തിനോ വില്‍പ്പനയ്ക്കോ ഉള്ള അനുവാദം കോണ്‍സലേറ്റുകള്‍ക്കില്ല. സര്‍ക്കാറിന്റെ പ്രോട്ടോകോള് വിഭാഗത്തിന്റെ അനുവാദമില്ലാതെ ഒന്നും ചെയ്യാനാവില്ല.\nപ്രശ്നം എന്തു കൊണ്ടുവന്നു എന്നതു മാത്രമായി ചുരുക്കരുത്. അതു കൊണ്ടുവന്നവര് (ഇവിടെ കോണ്‍സുലേറ്റ്) നിയമം ലംഘിച്ചുവോ എന്നതും സംസ്ഥാന സര്‍ക്കാറിന്റെ മന്ത്രിയോ ഉദ്യോഗസ്ഥരോ ആ നിയമലംഘനത്തിന്റെ ഭാഗമായിട്ടുണ്ടോ എന്നതും പരിശോധിക്കപ്പെടണം. ഈന്തപ്പഴം കൊണ്ടുവന്നത് സര്‍ക്കാറിന്റെ അഭ്യര്‍ത്ഥന പ്രകാരമാണോ? അതിന് മുന്‍കൂര് അനുമതി നല്‍കിയിട്ടുണ്ടോ? എത്രയളവില് ഏതേതിടങ്ങളില് അതു വിതരണം ചെയ്തു? ഏതു പദ്ധതിയുടെ ഭാഗമായിരുന്നു അത്?\nഅതേ പ്രശ്നം മതഗ്രന്ഥം കൊണ്ടുവന്നതിലും വിതരണം ചെയ്തതിലും കാണാം. വിദേശ രാജ്യത്തിന്റെ കോണ്‍സുലേറ്റ് നമ്മുടെ രാജ്യത്തെ പ്രോട്ടോകോള് ലംഘിച്ചുവോ? കേന്ദ്രത്തിലോ സംസ്ഥാനത്തിലോ ഉള്ള പ്രോട്ടോകോള് ഓഫീസിന്റെ ഏത് അനുവാദ പത്രത്തോടെയാണ് സംസ്ഥാനത്തെ മന്ത്രി അതു സ്വീകരിച്ചത്? അങ്ങനെ ഏറ്റെടുക്കാനും വിതരണം ചെയ്യാനും നമ്മുടെ രാജ്യത്തെ നിയമം അനുവദിക്കുന്നുണ്ടോ? ഇല്ലെങ്കില് മന്ത്രി ചെയ്ത കുറ്റത്തിന്റെ വ്യാപ്തി എത്രത്തോളമാണ്?\nഈന്തപ്പഴം കുട്ടികള്‍ക്കു കൊടുക്കുന്നതു നല്ലതല്ലേ? ഓര്‍ഫനേജിലും മറ്റുമുള്ള കുട്ടികള്‍ക്ക് അത് വലിയ അനുഗ്രഹമായില്ലേ എന്നൊക്കെ ചോദിക്കുന്നത് നിഷ്കളങ്കമായി കാണാനാവുമോ? അങ്ങനെ കുട്ടികള്‍ക്ക് ഈന്തപ്പഴം നല്‍കണമെങ്കില് അതിനു നിയമപരമായ സാദ്ധ്യതകള് തേടുകയാണ് വേണ്ടത്. സംഭാവനയോ സ്വകാര്യ വിതരണമോ നടത്താന് വിദേശരാജ്യത്തിന് നമ്മുടെ രാജ്യം തുറന്നു കൊടുത്തിട്ടില്ല. അതു സാങ്കേതികവും നിയമപരവുമായ വിഷയമാണ്. മന്ത്രിയും സര്‍ക്കാറുമൊക്കെ പാലിക്കുകയും പരിപാലിക്കുകയും ചെയ്യേണ്ട നിയമത്തെക്കുറിച്ചാണ് പറയുന്നത്. മതഗ്രന്ഥത്തിന്റെ വിതരണത്തില് സര്‍ക്കാര് നിയമലംഘനമാണ് നടത്തിയത് എന്നു വേണം കരുതാന്.\nമതഗ്രന്ഥമല്ലേ, അതു വിതരണം ചെയ്യുന്നതു നല്ലതല്ലേ എന്നൊക്കെയാണ് നമ്മുടെ മതേതര സര്‍ക്കാര് ചോദിക്കുന്നത്. അതു ന്യായമാവാം. നിയമം പാലിച്ചുകൊണ്ടുവേണം അതു ചെയ്യാനെന്ന് അവര്‍ക്ക് അറിയാതെ വരുമോ? ഇവിടെ എന്തൊക്കെ സമ്മാനങ്ങളും സംഭാവനകളും വാങ്ങി? ആതെത്രമാത്രം സാധൂകരിക്കാം എന്നതൊക്കെ നമ്മുടെ വിദേശ കാര്യ വകുപ്പിന്റെ പ്രോട്ടോകോള് പുസ്തകം മുന് നിര്‍ത്തിയാണ് നിശ്ചയിക്കപ്പെടുക.\nകോണ്‍സുലേറ്റാണ് ഒന്നാം പ്രതിയാവുക എന്ന് അഭിപ്രായമുണ്ടാവാം.അതുകൊണ്ട് തുടര്‍ന്നുള്ള ആരും പ്രതികളാവില്ല എന്ന അര്‍ത്ഥമുണ്ടാവുമോ? സ്വന്തം രാജ്യത്തിന്റെ നിയമം പാലിക്കാനും കോണ്‍സുലേറ്റിനെ ഓര്‍മ്മപ്പെടുത്താനും ബാധ്യതപ്പെട്ടവര് കുറ്റ കൃത്യത്തില് പങ്കാളികളായോ എന്നതാണ് ഇവിടത്തെ വിഷയം. ഈ വിഷയങ്ങളൊക്കെ ഉയര്‍ന്നു വന്നത് ഒരു സ്വര്‍ണ കള്ളക്കടത്തു കേസിന്റെ അന്വേഷണം നടക്കുമ്പോഴാണ് എന്നത് ഗൗരവതരമാണ്. കള്ളക്കടത്തു കേസിലെ പ്രതികള്‍ക്ക് മുഖ്യമന്ത്രിയുടെയും മറ്റു മന്ത്രിമാരുടെയും ഓഫീസില് പരിചയവും സ്വാധീനവും ഉണ്ടായിരുന്നു എന്നത് പ്രശ്നത്തെ കൂടുതല് ഗൗരവമുള്ളതാക്കുന്നു.\n20 സെപ്തംബര് 2020\nസെപ്റ്റംബര് 21, 2020 -ല് 8:10 pm\nഇവിടെ കൊടുത്തിട്ടുള്ള പ്രോട്ടോക്കോൾ ബുക്ക് ഏഴാം പാരഗ്രാഫ് പ്രകാരം മതഗ്രന്ഥങ്ങൾ കൊണ്ടുവന്ന് വിതരണം ചെയ്യുന്നതിനും എട്ടാം പാരഗ്രാഫ് പ്രകാരം ചാരിറ്റിക്കുവേണ്ടി ഭക്ഷണസാധനങ്ങൾ വിതരണം ചെയ്യുന്നതിനും പ്രശ്നമൊന്നുമില്ല, കസ്റ്റംസ് നികുതി ഇളവില്ലാന്നേ ഉള്ളു.\nPrevious Entry രാഷ്ട്രീയ ശത്രുതയുടെ ആഭ്യന്തര നീക്കുപോക്കുകള്\nNext Entry പനുസായാ റൂങ്: വിദ്യാര്‍ത്ഥി രാഷ്ട്രീയത്തിന്റെ സമരവീറ്


ഹൃദയരക്ഷയ്ക്ക് ആയുര്‍വേദം | World Heart Day 2017 | Share The Power\nനമ്മുടെ നിത്യ വ്യവഹാരത്തിലെ ബ്ലോക്ക് ഉണ്ടാക്കുന്ന പ്രസ്തുത ഭക്ഷണ ശീലങ്ങള് അറിയുകയും അവ പ്രതിരോധിക്കുകയും വേണം. ചില ഭക്ഷണങ്ങള് ഒഴിവാക്കുന്നത് പോലെ പ്രധാനമാണ് ചിലത് മെനുവില് ഉള്‍പ്പെടുത്തുന്നത്\nPublished: Sep 30, 2017, 06:00 AM IST\nഇടനെഞ്ച് വേദന മലയാളിയുടെ ഉറക്കം കെടുത്തുന്ന ഒന്നാണ്. പുതിയ ജീവിത ശൈലിയില് ഹൃദയ രക്ഷയെ കുറിച്ചുള്ള ആയുര്‍വേദ നിര്‍ദേശങ്ങള്‍ക്ക് ഏറെ പ്രാധാന്യമുണ്ട്. ഹൃദയരക്ഷയുടെ പ്രാഥമിക തലങ്ങളില് ആഹാരത്തിനും വ്യായാമത്തിനുമുള്ള പ്രാധാന്യം എല്ലാവര്‍ക്കും അറിവുള്ളത് തന്നെ. എന്നാല് ഒരു വ്യക്തിയുടെ പ്രായം, അനുബന്ധ രോഗങ്ങള്, മറ്റ് ആരോഗ്യ സുചകങ്ങള്, എന്നിവയെ അടിസ്ഥാനപ്പെടുത്തിയാണ് ഹൃദ്രോഗ പ്രതിരോധത്തിന്റെ പ്രായോഗിക നിര്‍ദേശങ്ങള് ചിട്ടപ്പെടുത്തുന്നത്. ആയുര്‍വേദത്തിന്റെ ശാസ്ത്രീയ തത്വങ്ങളില് ഊന്നി നിന്നുകൊണ്ടുള്ള ഹൃദ്രോഗ പ്രതിരോധത്തിന്റെ സാധ്യതകള് അറിയാം\nപചന ശക്തി ദുര്‍ബലമായാല്\nനമ്മുടെ ശരീരത്തിലെ ദഹന വ്യാപാരങ്ങളെ നിയന്ത്രിക്കുന്ന സുപ്രധാന ഘടകമാണ് ആയുര്‍വേദത്തില് അഗ്നി എന്ന് പേരിട്ട് വിളിക്കുന്ന പചന ശക്തി. വൈവിധ്യമാര്‍ന്ന ആഹാരങ്ങളെ ദഹിപ്പിച്ച് അവയുടെ പോഷക ഘടകങ്ങളെ ശരീരത്തിലെ വിവിധ കലകള്‍ക്ക് എത്തിച്ച് കൊടുക്കുന്ന സുപ്രധാന ജൈവവ്യാപാരം നിര്‍വഹിക്കലാണ് പചന വ്യവസ്ഥയുടെ ധര്‍മം. എന്നാല് തെറ്റായ ജീവിത ശൈലി നിമിത്തവും സേവിക്കുന്ന ഭക്ഷണങ്ങളുടെ നിരന്തര ഉപയോഗം മൂലവും നമ്മുടെ ശരീരത്തിലെ അഗ്നിയുടെ കര്‍മ ശക്തി ദുര്‍ബലമാകുന്നു. ദുര്‍ബലമായ അഗ്നി തന്നെയാണ് സര്‍വ രോഗങ്ങളുടെയും അടിസ്ഥാന കാരണം. ചയാപചയ പ്രവര്‍ത്തനങ്ങളുടെ തകരാറുകള് ആരംഭിക്കുന്നത് ഈ സന്ദര്‍ഭത്തിലാണ്. ചയാപചയ സംബന്ധികളായ വികൃതികള് കാരണം ശരീരത്തിലും വിശിഷ്യാ ഹൃദയത്തിന് രക്തം പ്രദാനം ചെയ്യുന്ന രക്തക്കുഴലുകളിലുമെല്ലാം മേദസ് അടക്കമുള്ളവ ക്രമാതീതമായി അടിഞ്ഞ് കൂടുന്നു.\nകട്ടികൂടിയതും കൊഴുപ്പ് കൂടിയതുമായ ഭക്ഷണങ്ങള് എണ്ണമയമുള്ള ആഹാരങ്ങള്, ഒരുപാട് തണുത്ത ഭക്ഷണങ്ങള് വിരുദ്ധമായ ആഹാരങ്ങള് എന്നിവ അഗ്നിയെ ദുര്‍ബലമാക്കി ഹൃദയ സംബന്ധമികളായ ധമനികള്‍ക്കുള്ളില് സ്രോതരോധം ഉണ്ടാക്കുന്നു. ഇത് ഹൃദ്രോഗത്തിലേക്ക് നയിക്കുന്നതാണ്. നമ്മുടെ നിത്യ വ്യവഹാരത്തിലെ ബ്ലോക്ക് ഉണ്ടാക്കുന്ന പ്രസ്തുത ഭക്ഷണ ശീലങ്ങള് അറിയുകയും അവ പ്രതിരോധിക്കുകയും വേണം. ചില ഭക്ഷണങ്ങള് ഒഴിവാക്കുന്നത് പോലെ പ്രധാനമാണ് ചിലത് മെനുവില് ഉള്‍പ്പെടുത്തുന്നത്.\nഹൃദയം കാക്കും ഭക്ഷണങ്ങള്\nനെല്ലിക്ക, വെളുത്തുള്ളി, ഇഞ്ചി, കുരുമുളക്, ജീരകം, ഉലുവ, മഞ്ഞള്, തുടങ്ങിയ സാധാരണ അടുക്കള ദ്രവ്യങ്ങള് എല്ലാം തന്നെ ഹൃദയാരോഗ്യത്തിന് നല്ലതാണ്. മോര് കറിയാക്കി ഉപയോഗിക്കുന്നത് ഗുണം ചെയ്യും. മുരിങ്ങയില, കുമ്പളങ്ങ തുടങ്ങിയവയും സ്വാദിഷ്ട വിഭവങ്ങളായി തീന് മേശയില് എത്തിക്കേണ്ടതാണ്. രക്തസമ്മര്‍ദം, പ്രമേഹം, തുടങ്ങിയവയും ഹൃദയാരോഗ്യത്തെ പ്രതികൂലമായി ബാധിക്കുമെന്നതിനാല് മേല്‍പറഞ്ഞ ഭക്ഷണ ശീലങ്ങള് പൊതുവായി ശീലിക്കാവുന്നതാണ്. ആയുര്‍വേദം ഹൃദയസംബന്ധിയായ ധമനികള്‍ക്കുള്ളില് ഉണ്ടാവുന്ന തടസ്സം പ്രതിരോധിക്കുവാന് നിര്‍ദേശിക്കുന്ന സുപ്രധാന ദ്രവ്യമാണ് വെളുത്തുള്ളി. വെളുത്തുള്ളി പാല് കാച്ചിയും, അച്ചാറിന്റെ രൂപത്തിലും ഉപയോഗിക്കാം. വയറെരിച്ചില് പോലുള്ള അസുഖമുള്ളവര് വെളുത്തുള്ളിയുടെ ഉപയോഗം നിയന്ത്രിക്കണം.\nകര്‍ശനമായ ആഹാര നിയന്ത്രണം വേണ്ടിവരുന്നതിനാല് മിക്കവാറും എല്ലാ ജീവിതശൈലി രോഗങ്ങളിലും രോഗി പൊതുവെ ക്ഷീണിച്ച് വരാറുണ്ട്. ഇത്തരത്തിലുള്ള ശരീരക്കാര്‍ക്ക് മറ്റ് പല ആരോഗ്യ പ്രശ്‌നങ്ങളും ഉണ്ടാവാം. അതുകൊണ്ട് തന്നെ ശരീരത്തിന് വേണ്ട പോഷക ഘടകങ്ങള് ഉള്‍പ്പെടുത്താന് ശ്രമിക്കണം. രക്തത്തിലെ പഞ്ചസാര, കൊഴുപ്പ്, എന്നിവയുടെ അളുവുകള് നിര്‍ണയിച്ച ശേഷം വൈദ്യ നിര്‍ദേശാനുസരണം ച്യവനപ്രാശം, വിദാര്യാദിഘൃതം, ഇന്ദുകാന്തം, ധാന്വന്തരംഘൃതം പോലെയുള്ള ഔഷധങ്ങള് ഹൃദയ രക്ഷയ്ക്കും ശരീര ബലത്തിനും വേണ്ടി നിശ്ചിതകാലം സേവിക്കാം.\nചയാപചയ തകരാറുകള് നിമിത്തം ശരീരത്തില് അടിഞ്ഞ് കൂടുന്ന മാലിന്യങ്ങളെ ഇല്ലാതാക്കാനായി ഉചിതമായ ശോധന ചികിത്സകള് കൃത്യമായ ഇടവേളകളില് ചെയ്യേണ്ടതുണ്ട്. ഹൃദ്രോഗ സാധ്യതയുള്ളവര് പാരമ്പര്യമുള്ളവര് എന്നിവര് 30-40 വയസ്സില് വൈദ്യ മേല്‍നോട്ടത്തില് ശോധന ചികിത്സകള്‍ക്ക് വിധേയരാകണം. ഇത് ഹൃദ്രോഗമടക്കുള്ള ജീവിത ശൈലി രോഗങ്ങളുടെ സാധ്യതയെ കുറയ്ക്കും.\nശോധന ചികിത്സകള്‍ക്ക് പുറമെ ഉദ്വര്‍ത്തനം (ചൂര്‍ണ രൂപത്തിലുള്ള ഔഷധങ്ങള്‍കൊണ്ട് തടവുന്നത്),തക്രധാര(ഔഷധ സിദ്ധമായ മോരുകൊണ്ട് ശിരസ്സില് ധാര ചെയ്യുന്നത്), ഊരോവസ്തി(ഹൃദ്യമായ തൈലങ്ങള് നെഞ്ചില് നിര്‍ത്തുന്നത്) തുടങ്ങിയ ചികിത്സാ മുറകളും ഹൃദയത്തിനും അനുബന്ധ രക്ത ചംക്രമണ വ്യൂഹത്തിനും ഹിതകരമാണ്.\nശരീര വേഗങ്ങളെ തടയരുത്\nഇതര വൈദ്യ ശാസ്ത്രങ്ങളെ അപേക്ഷിച്ച് ആയുര്‍വേദം പ്രാധാന്യം നല്‍കുന്ന ഒരു പ്രധാന സംഗതിയാണ് വേഗധാരണം. സ്വാഭാവികങ്ങളായ മല മുത്ര അധോവാത വേകങ്ങളെ ബോധപൂര്‍വം തടഞ്ഞുവെക്കുന്നതിനെയാണ് വേഗധാരണം എന്ന് പറയുന്നത്. മുല മൂത്രാധി വേഗധാരണം ശരീരത്തിന്റെ സ്വാഭാവിക ചയാപചയ ദഹന ചംക്രമണ വ്യാപാരങ്ങളില് സ്ഥായിയായ വൈകൃതങ്ങള് ഉണ്ടാക്കുന്നു.\nജീവിത ശൈലിയും തിരക്ക് പിടിച്ച ജീവിത ടൈംടേബിളും മാനസിക സമ്മര്‍ദങ്ങളും കൂടിച്ചേരുമ്പോള് വേഗധാരണം കൂടുതല് രോഗകാരിയായി മാറുന്നു.\nകൃത്യമായ മലശോധനയെ സഹായിക്കുന്ന ആഹാര പാനീയങ്ങള് ശീലിക്കണം. ത്രിഫല ചൂര്‍ണം, സംസ്‌കരിച്ച ആവണക്കെണ്ണ, ഇതരൗഷങ്ങള് എല്ലാം വൈദ്യ നിര്‍ദേശാനുസരണം സേവിച്ച് ശോധന ക്രമപ്പെടുത്തണം.\nകേവലം കൊഴുപ്പിനെ കത്തിച്ച് കളയാന് മാത്രമല്ല രക്ത ചംക്രമണ വ്യൂഹത്തെ ശക്തിപ്പെടുത്താനും വ്യായാമം ആവശ്യമാണ്. മാനസികാരോഗ്യത്തെ മെച്ചപ്പെടുത്താനും വിഷാദത്തെ അകലെ നിര്‍ത്താനും വ്യായാമം സഹായിക്കും. പ്രായത്തിനും ശരീര ശക്തിക്കും അനുസരിച്ച് ഉചിതമായ വ്യായാമങ്ങള് തിരഞ്ഞെടുക്കണം. നിരപ്പായ പ്രതലത്തില് നടക്കുക, ജോഗിങ്, സൈക്ലിങ്, നീന്തല് ഇവയിലേതെങ്കിലും സൗകര്യ പ്രദമായി തിരഞ്ഞെടുക്കാം. യോഗയും പ്രാണായാമവും എല്ലാം പ്രത്യേകം പ്രാധാന്യമര്‍ഹിക്കുന്നു. ഹൃദയത്തിന്റെ പ്രവര്‍ത്തന താളത്തെ ക്രമീകരിക്കുന്നതിലും രക്തചംക്രമണം സുഗമമാക്കുന്നതിലും യോഗയ്ക്ക് പ്രത്യേക പ്രാധാന്യമുണ്ട്.\nനല്ല മനസ്സ് നല്ല ഉറക്കം\nമാനസിക സമര്‍ദം ലഘുകരിക്കാനുള്ള ജീവിത ശൈലി വ്യതിയാനങ്ങള് ഓരോരുത്തരും സ്വീകരിക്കണം. ആവശ്യത്തിനുള്ള ഉറക്കം ഹൃദയാരോഗ്യത്തിന് പരമ പ്രധാനമാണ്. പകലുറക്കം കഴിയുന്നതും ഒഴിവാക്കണം. ഉറക്കക്കുറവുള്ളവര് നസ്യം, ശിരോ അഭ്യംഗം, തളം, തക്രധാര തുടങ്ങിയ ആയുര്‍വേദ ചികിത്സകള്‍ക്ക് വിധേയരാകണം.\nഅമിതമായ ഉദ്യോഗം, വിഷാദം, അനാവശ്യ ചിന്ത, ആകാരണമായ ദേഷ്യം മത്സര ചിന്ത എന്നിവയെല്ലാം ക്രമത്തില് കുറച്ച് കൊണ്ടുവരാനുള്ള പ്രയത്‌നത്തില് ഏര്‍പ്പെടണം. ഹോബികള്, വിശ്രമ വേളകള് എന്നിവയെല്ലാം മാനസിക സമ്മര്‍ദം കുറയ്ക്കാന് നല്ലതാണ്.\nകുടവയറും അമിതവണ്ണവും ഹൃദയാരോഗ്യത്തിന് വെല്ലുവിളിയാണ്. കൊഴുപ്പ് കലര്‍ന്ന ഭക്ഷണം ഒഴിവാക്കിയും വ്യായാമം ശീലിച്ചും തടി കുറയ്ക്കാം. ഉദ്വര്‍ത്തനം, ലേഖനവസ്തി, കന്മദം പോലെയുള്ള പ്രത്യേക ഔഷധങ്ങള് എന്നിവയും പൊണ്ണത്തടി കുറയ്ക്കാന് ഉപകരിക്കും. വേങ്ങാക്കാതല്, ഞാവല്‍ത്തൊലി എന്നിവയിട്ട് തിളിപ്പിച്ച വെള്ളം നിത്യപാനീയമായി ഉപയോഗിക്കുന്നത് ദുര്‍മേദസ്സിനും പ്രമേഹത്തിനും ഹിതകരമാണ്.


ടോപ് 10 യുവി ലിസ്റ്റില് ടാറ്റ നെക്‌സോണ് - FUTURE KERALA - Daily on Business Economy and Society\nപട്ടികയില് മഹീന്ദ്രയുടെ മൂന്ന് യൂട്ടിലിറ്റി വാഹനങ്ങള്\nന്യൂ ഡെല്‍ഹി : സെപ്റ്റംബര് 21 ന് അവതരിപ്പിച്ച ടാറ്റ മോട്ടോഴ്‌സിന്റെ കോംപാക്റ്റ് എസ്‌യുവിയായ നെക്‌സോണ് മികച്ച പത്ത് യൂട്ടിലിറ്റി വാഹനങ്ങളുടെ പട്ടികയില് ഇടംപിടിച്ചു. സെപ്റ്റംബര് മാസത്തെ ടോപ് 10 യൂട്ടിലിറ്റി വാഹന പട്ടികയില് അവസാന സ്ഥാനക്കാരായാണ് ടാറ്റ നെക്‌സോണ് പ്രവേശിച്ചിരിക്കുന്നത്. നെക്‌സോണ് പുറത്തിറക്കി ഒരു മാസം കൂടി തികഞ്ഞില്ല എന്നോര്‍ക്കണം.\nപട്ടികയില് മഹീന്ദ്ര ആന്‍ഡ് മഹീന്ദ്രയുടെ മൂന്ന് യൂട്ടിലിറ്റി വാഹനങ്ങളാണ് സ്ഥാനം കണ്ടെത്തിയത്. എല്ലായ്‌പ്പോഴുമെന്നപോലെ മാരുതി സുസുകി വിറ്റാര ബ്രെസ്സ പട്ടികയില് ഒന്നാമതാണ്. വിറ്റാര ബ്രെസ്സയെ ഒന്നാം സ്ഥാനത്തുനിന്ന് താഴെയിറക്കാന് എളുപ്പം ആര്‍ക്കും കഴിയുമെന്ന് തോന്നുന്നില്ല. എന്നാല് മഹീന്ദ്ര ആന്‍ഡ് മഹീന്ദ്രയ്ക്ക് ഇത്തവണ ചെറുതല്ലാത്ത ക്ഷീണം സംഭവിച്ചിട്ടുണ്ട്. കഴിഞ്ഞ വര്‍ഷം സെപ്റ്റംബറില് കമ്പനിയുടേതായി നാല് യൂട്ടിലിറ്റി വാഹനങ്ങളാണ് ടോപ് 10 ലിസ്റ്റില് ഉണ്ടായിരുന്നത്. ഇത്തവണ അത് മൂന്നായി കുറഞ്ഞു.\nഎല്ലായ്‌പ്പോഴുമെന്നപോലെ മാരുതി സുസുകി വിറ്റാര ബ്രെസ്സ പട്ടികയില് ഒന്നാമതാണ്\nഅതേസമയം മഹീന്ദയ്ക്ക് അഭിമാനിക്കാന് വകയുണ്ടുതാനും. കമ്പനിയുടെ ഫഌഗ്ഷിപ്പ് മോഡലായ സ്‌കോര്‍പിയോ 2017-18 ല് ഇതാദ്യമായി ആദ്യ അഞ്ച് യൂട്ടിലിറ്റി വാഹനങ്ങളിലൊന്നായി അഞ്ചാമത് ഇടംപിടിച്ചു. 2017 സെപ്റ്റംബറില് 6,260 യൂണിറ്റ് സ്‌കോര്‍പിയോ ആണ് വിറ്റത്. 2002 ല് ആദ്യമായി പുറത്തിറക്കിയ അര്‍ബന് എസ്‌യുവിയായ സ്‌കോര്‍പിയോയുടെ ഫേസ്‌ലിഫ്റ്റുകള് ഇതിനിടെ അവതരിപ്പിക്കപ്പെട്ടിരുന്നു. പുതിയ തലമുറ സ്‌കോര്‍പിയോ മഹീന്ദ്ര വൈകാതെ പുറത്തിറക്കും.\nടോപ് 10 യൂട്ടിലിറ്റി വാഹനങ്ങള്- 2017 സെപ്റ്റംബര്\nറാങ്ക് മോഡല് വില്‍പ്പന (യൂണിറ്റ്)\n1 മാരുതി സുസുകി വിറ്റാര ബ്രെസ്സ 13,268\n2 ഹ്യുണ്ടായ് ക്രേറ്റ 9,292\n3 മഹീന്ദ്ര ബൊലേറോ 8,930\n4 ടൊയോട്ട ഇന്നോവ 6,323\n5 മഹീന്ദ്ര സ്‌കോര്‍പിയോ 6,260\n6 മാരുതി സുസുകി എര്‍ട്ടിഗ 5,683\n7 ഫോഡ് ഇക്കോസ്‌പോര്‍ട് 4,934\n8 ഹോണ്ട ഡബ്ല്യുആര്-വി 4,834\n9 മഹീന്ദ്ര എക്‌സ്‌യുവി 500 3,343\n10 ടാറ്റ നെക്‌സോണ് 2,772\nTags:\tTata Naxone is the top 10 in the UV list


ഫെയ്സ്ബുക്കിലൂടെ പരിചയപ്പെട്ട യുവതികൾ പണികൊടുത്തു.. വിദ്യാർത്ഥി ആത്മഹത്യ ചെയ്തു. – BengaluruVartha\nഫെയ്സ്ബുക്കിലൂടെ പരിചയപ്പെട്ട യുവതികൾ പണികൊടുത്തു.. വിദ്യാർത്ഥി ആത്മഹത്യ ചെയ്തു.\nFebruary 14, 2019 ന്യൂസ് ഡെസ്ക്\nബെംഗളൂരു: ഫേസബുക്കിലൂടെ മാത്രം പരിചയപ്പെട്ട2യുവതികൾ ഭീഷണിപ്പെടുത്തി പണം തട്ടിയെന്നാരോപിച്ച് യുവാവ് ജീവനൊടുക്കി . കലബുറഗി സ്വദേശിയും എൻജിനീയറിംങ് വിദ്യാർഥിയുമായ അതീഷ്(19) ആണ് ജീവനൊടുക്കിയത്.\nസമൂഹ മാധ്യമത്തിലൂടെ പരിചയപ്പെട്ട യുവതികൾ പണം തട്ടിയെടുത്തതായും ഇനി ജീവിച്ചിരിക്കുന്നതിൽ അർഥമില്ലെന്നും വ്യക്തമാക്കുന്ന അതീഷ് എഴുതിയ കുറിപ്പ് പോലീസ് കണ്ടെടുത്തു. മരണത്തിൽ പോലീസ് കേസെടുത്തതായും യുവതികൾക്കായുള്ള അന്വേഷണം ഊർജിതമാക്കിയതായും വ്യക്തമാക്കി.\nവായിക്കുക: കേരളത്തിൽ മഴ കനക്കുന്നു;3മരണം, നിരവധി നാശനഷ്ടങ്ങള്, നാല് ഡാമുകൾ തുറന്നു\nഈ പ്രണയദിനത്തിൽ പ്രണയം തകർന്നവരെ ക്ഷണിച്ച് കോറമംഗലയിലെ ‘റൗണ്ട് അപ് കഫെ’!!!


ലോകത്ത് കണ്ടിരിക്കേണ്ട കാഴ്ചകളിലൊന്നായി നാഷണൽ ജ്യോഗ്രഫി മാസിക വിലയിരുത്തിയ കാക്കത്തുരുത്ത് | Alappuzha Kakkathuruthu Island\nലോകത്ത് കണ്ടിരിക്കേണ്ട കാഴ്ചകളിലൊന്നായി നാഷണൽ ജ്യോഗ്രഫി മാസിക വിലയിരുത്തിയ കാക്കത്തുരുത്ത്\nമനോരമ ലേഖകൻ July 28, 2020 11:28 AM IST\nAlappuzha Kakkathuruthu Island\nലോകത്ത് കണ്ടിരിക്കേണ്ട കാഴ്ചകളിലൊന്നായി നാഷണൽ ജ്യോഗ്രഫി മാസിക വിലയിരുത്തിയതാണ് കാക്കത്തുരുത്തിലെ അസ്തമയ സൂര്യന്റെ കാഴ്ച. പക്ഷേ, ഈ സുന്ദരകാഴ്ചയുടെ സാധ്യതകൾ പ്രയോജനപ്പെടുത്താനുള്ള ക്രിയാത്മക പദ്ധതികൾ കാര്യമായി ഉണ്ടാകുന്നില്ല. അരൂർ മണ്ഡലത്തിലെ എഴുപുന്ന പഞ്ചായത്ത്9വാർഡിൽ കൈതപ്പുഴ കായലിലാണ് കാക്കത്തുരുത്ത് എന്ന ചെറുദ്വീപ്.\nകൈതപ്പുഴ കായലിൽ സ്ഥിതി ചെയ്യുന്ന മൂന്നു കിലോമീറ്ററോളം നീളവും രണ്ടു കിലോമീറ്റർ വീതിയുമുള്ള ചെറുദ്വീപിൽ 216 കുടുംബങ്ങൾ താമസിക്കുന്നു. കടത്തുവള്ളത്തെ മാത്രം ആശ്രയിച്ചെത്താൻ കഴിയുന്ന കാക്കത്തുരുത്തിലെ ഇടവഴികളും മീൻവളർത്തു കേന്ദ്രങ്ങളും ഇതോടു ചേർന്നുള്ള പാടവരമ്പുകളും തെങ്ങിൻ തോപ്പുകളും നിറഞ്ഞ പ്രകൃതിഭംഗിയിൽ ദിവസം മുഴുവനും ചെലവഴിക്കാം.\nദ്വീപിനു ചുറ്റും വള്ളത്തിലൂടെയുളള യാത്രയും കായൽ ടൂറിസത്തിന്റെ അനന്തസാധ്യതകളാണ് നൽകുന്നത്. എന്നാൽ കാക്കത്തുരുത്തിൽ ദ്വീപ് നിവാസികൾക്കു കൂടി പ്രയോജനപ്പെടുന്ന തരത്തിൽ അടിസ്ഥാന വികസനം നടപ്പാക്കുന്നതിൽ അധികൃതരുടെ അവഗണന തുടരുകയാണ്. കടത്തുവള്ളത്തെ ആശ്രയിച്ചു മാത്രമേ കാക്കത്തുരുത്തിലേക്ക് എത്താൻ കഴിയൂ. കാലവർഷമെത്തിയാലും കായലിൽ പോള നിറഞ്ഞാലും ഇവിടെ എത്താൻ ഏറെ പ്രയാസമാണ്. സർക്കാർ ആയുർവേദ ക്ലിനിക്കും അങ്കണവാടിയും മൂന്ന് ചെറിയ ചായക്കടകളുമാണ് ഇവിടെയുള്ളത്.\nകാക്കത്തുരുത്തിലുള്ളവർ ആശുപത്രികളിലെത്താൻ പോലും ഏറെ ബുദ്ധിമുട്ടുന്നു. ദ്വീപിനു ചുറ്റും കൽക്കെട്ട് വേണമെന്ന ആവശ്യം അവഗണിക്കപ്പെടുന്നതിനാൽ വേലിയേറ്റ സമയത്ത് തീരപ്രദേശങ്ങളിലെ കുടുംബങ്ങളിൽ വെള്ളംകയറുന്നതും വലിയ ഭീഷണിയാണ്. കാക്കത്തുരുത്തിലേക്ക് പാലം നിർമാണം ആരംഭിച്ചെങ്കിലും സ്ഥലം വിട്ടുനൽകുന്നതുമായി ബന്ധപ്പെട്ട് തടസ്സങ്ങൾ വന്നതോടെ പാലംപണി മുടങ്ങി. പാലത്തിനായി സ്ഥാപിച്ച തൂണുകൾ മാത്രം ഇപ്പോൾ അവശേഷിക്കുന്നു.\n'ലോകവിനോദ സഞ്ചാര പട്ടികയിൽ ഇടം നേടിയതിനാൽ ലോക്ഡൗണിനു മുൻപുവരെ വിനോദസഞ്ചാരികൾ എത്തുന്നുണ്ടായിരുന്നു. ടൂറിസം സാധ്യതയുള്ളതിനാൽ സ്വകാര്യ ടൂറിസ്റ്റ് കേന്ദ്രങ്ങളും വള്ളങ്ങളിലെ കായൽ സവാരികളും ആരംഭിച്ചിട്ടുണ്ട്. ദ്വീപിൽ താമസിക്കുന്നവർക്കും ദ്വീപിലെത്തുന്നവർക്കും വേണ്ട അടിസ്ഥാന സൗകര്യങ്ങൾ ഏറെ വർധിപ്പിക്കേണ്ടതുണ്ട്. ദ്വീപ് ആയതിനാൽ സർക്കാരിന്റെ പല നിർമാണ പ്രവർത്തനങ്ങളുടെയും കരാർ ഏറ്റെടുക്കാൻ ആരും തയ്യാറാകുന്നില്ല. പാലം നിർമാണത്തിലെ കാലതാമസം ഒഴിവാക്കുന്നതിനായി ജില്ലാ കലക്ടർ ഇടപെട്ട് സ്ഥലം ഏറ്റെടുക്കുന്നതിനുള്ള നടപടി ആരംഭിച്ചിട്ടുണ്ട്. -എ.പി.ബിനുമോൾ (വാർഡ് അംഗം, കാക്കത്തുരുത്ത്)\nEnglish Summary: Alappuzha Kakkathuruthu Island


സുനില് ടീച്ചര് മോഡല് നവകേരള നിര്‍മ്മാണം; പ്രളയത്തില് കിടപ്പാടം നഷ്ടമായവര്‍ക്ക് നിര്‍മ്മിച്ചുനല്‍കിയത് 14 വീടുകള് – Jaihind TV\nസുനില് ടീച്ചര് മോഡല് നവകേരള നിര്‍മ്മാണം; പ്രളയത്തില് കിടപ്പാടം നഷ്ടമായവര്‍ക്ക് നിര്‍മ്മിച്ചുനല്‍കിയത് 14 വീടുകള്\nപത്തനംതിട്ട: കേരളത്തിന്റെ ചരിത്രത്തിലെ ഏറ്റവും വലിയ പ്രളയത്തില് എല്ലാം നഷ്ടമായവര് നിരവധിയാണ്. പ്രളയത്തെ അതിജീവിച്ച മലയാളി സമൂഹത്തിന് മുന്നില് അടുത്ത കടമ്പ പുനര്‍നിര്‍മ്മാണമാണ്. സര്‍ക്കാരിന്റെ നവകേരള നിര്‍മ്മാണം എന്ന പ്രഖ്യാപനം ഒരിടത്തും എത്താതിരിക്കുകയും. ആയിരത്തിലേറെപ്പേര്‍ക്ക് ഇപ്പോഴും അടിയന്തര സഹായമായ 10000 രൂപ പോലും ലഭിക്കാതെയിരിക്കുകയും ചെയ്യുന്ന സാഹചര്യമാണ്. ഇവിടെയാണ് ഡോ. എം.എസ്. സുനില് ടീച്ചറുടെ പ്രയത്‌നം അഭിനന്ദനം അര്‍ഹിക്കുന്നത്. നാലര മാസം കൊണ്ട പ്രളയത്തില് പെട്ടവര്‍ക്ക് 14 വീട് നിര്‍മ്മിച്ച് നല്‍കിയിരിക്കുകയാണ് ഡോ. എംഎസ് സുനില് ടീച്ചര്.\nഅവരുടെ മേല് നോട്ടത്തില് നിര്‍മ്മാണം പൂര്‍ത്തിയാക്കിയ അഞ്ച് വീടുകളുടെ താക്കോല് ദാനം ഇന്ന് ഉച്ചക്ക് രണ്ട് മണിക്ക് അടൂര് – ഏനാത്ത് മെതുകുമ്മേലില് നടക്കും. – ബഹറിന് ആസ്ഥാനമായ സീറോ മലബാര് സൊസൈറ്റിയാണ് വീടുകളുടെ നിര്‍മ്മാണ ഫണ്ട് നല്‍കിയത്. സംസ്ഥാനത്തൊട്ടാകെ സര്‍ക്കാരിന്റെ പുനര് നിര്‍മ്മാണ സഹായം കേവലം 10 ശതമാനം വീടുകള്‍ക്ക് മാത്രം ലഭിച്ചപ്പോഴാണ് നന്മയും നിശ്ചയ ദാര്‍ഢ്യവുമുള്ള ഒരു വനിത ഒറ്റയ്ക്ക് ഇത്രയും വീടുകള് പാവപ്പെട്ടവര്‍ക്കായി നിര്‍മ്മിച്ചു നല്‍കാന് മുന്നിട്ടിറങ്ങിയത്. ഇതല്ലേ യഥാര്‍ത്ഥ നവോത്ഥാനം എന്ന ചോദ്യമാണ് ഇപ്പോള് പ്രസക്തമാകുന്നത്. മുതിര്‍ന്ന മാധ്യമപ്രവര്‍ത്തകനായ റോയ് മാത്യുവാണ് ഇപ്പോള് ഈ ചോദ്യം ഉന്നയിക്കുന്നത്.\nപ്രളയത്തില് 17000 വീടുകളാണ് പൂര്‍ണമായി തകര്‍ന്നത്. ഭാഗികമായി രണ്ട് ലക്ഷം വീടുകള്‍ക്ക് നഷ്ടമുണ്ടായി. കേവലം രണ്ടായിരത്തില് താഴെ വീടുകള്‍ക്കാണ് നാലര മാസത്തിനിടയില് എന്തെങ്കിലും സര്‍ക്കാര് സഹായം ലഭിച്ചത്. പുനര് നിര്‍മ്മാണ പ്രക്രിയകളില് രാഷ്ട്രീയ നേതൃത്വത്തിനും ഉദ്യോഗസ്ഥര്‍ക്കും പതിവ് മാമൂലുകളിലാണ് താല്‍പര്യം . എന്തെങ്കിലും ക്രീയാത്മകമായി ചെയ്യാന് വരുന്ന വരെ അധിക്ഷേപിച്ചും, വട്ടം കറക്കിയും ആനന്ദം കണ്ടെത്തുകയാണ് ഭരണക്കാരും ഉദ്യോഗസ്ഥരും.\nമാധ്യമപ്രവര്‍ത്തകന് റോയ് മാത്യുവിന്റെ ഫേസ്ബുക്ക് പോസ്റ്റ്\nനവ കേരള നിര്‍മ്മാണത്തിലെ പൂമരങ്ങള്\nനവകേരള നിര്‍മ്മാണം എങ്ങുമെത്താതെ ഇഴയുമ്പോള് നാലര മാസത്തിനിടയില് പ്രളയബാധിതര്‍ക്ക് 14 വീടുകള് നിര്‍മ്മിച്ചു നല്‍കിയ ഡോ. എം എസ്. സുനില് ടീച്ചറല്ലേ യഥാര്‍ത്ഥ നവകേരള ശില്പി. അവരുടെ മേല് നോട്ടത്തില് നിര്‍മ്മാണം പൂര്‍ത്തിയാക്കിയ അഞ്ച് വീടുകളുടെ താക്കോല് ദാനം ഇന്ന് ഉച്ചക്ക് രണ്ട് മണിക്ക് അടുര് – ഏനാത്ത് മെതുകുമ്മേലില് നടക്കും. – ബഹറിന് ആസ്ഥാനമായ സീറോ മലബാര് സൊസൈറ്റിയാണ് വീടുകളുടെ നിര്‍മ്മാണ ഫണ്ട് നല്‍കിയത്. സംസ്ഥാനത്തൊട്ടാകെസര്‍ക്കാരിന്റെ പുനര് നിര്‍മ്മാണ സഹായം കേവലം 10 ശതമാനം വീടുകള്‍ക്ക് മാത്രം ലഭിച്ചപ്പോഴാണ് നന്മയും നിശ്ചയ ദാര്‍ഢ്യവുമുള്ള ഒരു വനിത ഒറ്റയ്ക്ക് ഇത്രയും വീടുകള് പാവപ്പെട്ടവര്‍ക്കായി നിര്‍മ്മിച്ചു നല്‍കാന് മുന്നിട്ടിറങ്ങിയത്. ഇതല്ലേ യഥാര്‍ത്ഥ നവോത്ഥാനം?\nപത്തനംതിട്ട കാതലിക്കേറ്റ് കോളജിലെ അദ്ധ്യാപികയായിരുന്ന ഡോ. സുനിലിന്റെ വര്‍ഷങ്ങളായുള്ള സാമൂഹ്യ സേവന പ്രവര്‍ത്തനങ്ങള്‍ക്കുള്ള അംഗീകാരമായി കേന്ദ്ര സര്‍ക്കാര് വനിതകള്‍ക്കായി നല്‍കുന്ന ഏറ്റവും വലിയ സിവിലിയന് അവാര്‍ഡായ നാരിശക്തി പുരസ്‌കാര് 2017 ല് നല്‍കി..\nസ്വന്തം നിലയ്ക്കും വ്യക്തികളുടെ സഹായത്തോടെയും വീടില്ലാത്തവര്‍ക്ക് ഇതിനോടകം 114 വീടുകള് നിര്‍മ്മിച്ചു നല്‍കാന് ഈ അദ്ധ്യാപികയ്ക് കഴിഞ്ഞിട്ടുണ്ട്. 2006 ല് തന്റെ കോളജിലെ നിര്‍ദ്ധനയായ ഒരു പെണ്‍കുട്ടിക്ക് വീട് നിര്‍മ്മിച്ചു നല്‍കിയാണ് ഈ സേവന രംഗത്തേക്കിറങ്ങിയത്. പത്തനംതിട്ടയിലും പരിസരത്തുമാണ് മിക്ക വീടുകളും പണിഞ്ഞു നല്‍കിയിരിക്കുന്നത്. പ്രളയം ഏറ്റവും കൂടുതല് നാശം വിതച്ച പാണ്ടനാട്ടിലാണ് സുനില് ടീച്ചര് പ്രളയത്തിനു ശേഷമുള്ള ആദ്യ വീട് നിര്‍മ്മിച്ചു നല്‍കിയത്. പ്രളയ ബാധിത പ്രദേശത്ത് പുതിയതായി പണി പൂര്‍ത്തിയാക്കിയ വീടെന്ന പ്രത്യേകതയും സുനിലിന്റെ വീടിനുണ്ട്. നടനും സംവിധായകനുമായ മധുപാലാണ് താക്കോല് നല്‍കിയത്. പാണ്ടനാട്ടില് നിരവധി പേര് കേറിക്കിടക്കാനിടമില്ലാതെ ഇപ്പോഴും ദുരിതാശ്വാസ ക്യാമ്പുകളിലും മറ്റിടങ്ങളിലും കിടക്കയാണ്. അവിടങ്ങളിലൊന്നും സര്‍ക്കാരിന്റെ കാരുണ്യം അടുത്ത കാലത്തൊന്നും കിട്ടുന്ന ലക്ഷണവു ്യുമില്ല.\nപ്രളയത്തില് 17000 വീടുകളാണ് പൂര്‍ണമായി തകര്‍ന്നത്. ഭാഗികമായി രണ്ട് ലക്ഷം വീടുകള്‍ക്ക് നഷ്ടമുണ്ടായി. കേവലം രണ്ടായിരത്തില് താഴെ വീടുകള്‍ക്കാണ് നാലര മാസത്തിനിടയില് എന്തെങ്കിലും സര്‍ക്കാര് സഹായം ലഭിച്ചത്. പുനര് നിര്‍മ്മാണ പ്രക്രിയകളില് രാഷ്ട്രീയ നേതൃത്വത്തിനും ഉദ്യോഗസ്ഥര്‍ക്കും പതിവ് മാമൂലുകളിലാണ് താല്‍പര്യം . എന്തെങ്കിലും ക്രീയാത്മകമായി ചെയ്യാന് വരുന്ന വരെ അധിക്ഷേപിച്ചും, വട്ടം കറക്കിയും ആനന്ദം കണ്ടെത്തുകയാണ് ഭരണക്കാരും ഉദ്യോഗസ്ഥരും. പണമില്ലായ്മ യല്ല യഥാര്‍ത്ഥ പ്രശ്നമെന്ന് ഡല്‍ഹി ആസ്ഥാനമായി പ്രവര്‍ത്തിക്കുന്ന ദീപാലയ എന്ന സന്നദ്ധ സംഘടനയുടെ മുന് നിര പ്രവര്‍ത്തകനായ സഖി ജോണ് പറയുന്നു. (ഡെല്‍ഹി ഹംദര്‍ദ് യൂണിവേഴ്സിറ്റിയിലെ മാനേജ്മെന്റ് അദ്ധ്യാപകനാണ് സഖി. രണ്ട് വര്‍ഷം മുമ്പ് തൃശൂര് – പട്ടിക്കാട് സ്വദേശിയായ ബസ് ക്ലീനര്‍ക്ക് തന്റെ കിഡ്നി നല്‍കിയ വ്യക്തിയാണി അദ്ധ്യാപകന്. )\nമറിച്ച് പൊതു പണം അടിച്ചു മാറ്റാനുള്ള രാഷ്ടീയ ക്കാരുടേയും ഉദ്യോഗസ്ഥരുടേയും മനോഭാവമാണ് നവകേരള നിര്‍മ്മാണത്തെ പിന്നോട്ടടിക്കുന്നതെന്നാണ് സ്വന്തം അനുഭവം കൊണ്ട് മനസിലാക്കിയതെന്ന് സഖി പറഞ്ഞു. പാര്‍ശ്വവല്‍ക്കരിക്കപ്പെട്ട കുട്ടികളുടെ ക്ഷേമത്തിനായി പ്രവര്‍ത്തിക്കുന്ന ഡല്‍ഹിയിലെ സന്നദ്ധ സംഘടനയായ ദീപാലയ എറണാകുളം – ചേന്ദമംഗലത്ത് രണ്ട് സ്‌ക്കൂളുകളുടെ പുനര്‍നിര്‍മ്മാണം ഏറ്റെടുക്കാനായി തയ്യാറായി മുന്നോട്ടുവന്നു. ഇതിനായി 40 ലക്ഷം രൂപയാണ് വകയിരുത്തിയത്. നിങ്ങള് സ്‌കൂള് പണിയാനൊന്നും മെനക്കെട്ട് ഡല്‍ഹിയില് നിന്ന് വരണ്ട , കാശിങ്ങ് തന്നാ മതി, ഞങ്ങളെല്ലാം ചെയ്തോളമെന്നായി തങ്ങള് സമീപിച്ച മന്ത്രിമാരുടേയും ഉദ്യോഗസ്ഥരുടേയും മനോഭാവം – ഒടുവില് പണം കിട്ടില്ലെന്നുറപ്പായതോടെ പണി നടത്താന് അനുമതി കിട്ടി. രണ്ട് മാസം കൊണ്ട് രണ്ട് സ്‌കൂള് കെട്ടിടങ്ങള് പഠന യോഗ്യമാക്കി. നാടു നശിച്ചാലും തങ്ങള്‍ക്ക് കിട്ടാനുള്ള മാമൂലുകള് കിട്ടാതെ ഒന്നും നടത്തില്ലെന്ന മനോഭാവത്തിന് ഒരു മാറ്റവും വന്നിട്ടില്ലെന്നാണ് സഖി പറയുന്നത്. എന്തെങ്കിലും നന്മ ചെയ്യാന് ഒരുങ്ങി വരുന്നവരുടെ കാശ് പിടുങ്ങുന്നതിലാണ് സംസ്ഥാനത്തെ ഭരണ വര്‍ഗത്തിനും ഉദ്യോഗസ്ഥ ര്‍ക്കും താല്പര്യമെന്നാണ് സഖിയുടെ അനുഭവം തെളിയിക്കുന്നത്.\nനിരവധി സന്നദ്ധ സംഘടനകള് നിര്‍മ്മാണ പ്രവര്‍ത്തനങ്ങള്‍ക്ക് തയ്യാറായി വരുന്നുണ്ടെങ്കിലും അവരെ തൊടുന്യായങ്ങള് പറഞ്ഞ് ഉദ്യോഗസ്ഥരും രാഷ്ട്രീയക്കാരും ഓടിച്ചു വിടുകയാണ്. ഇപ്പോ നവകേരള നിര്‍മ്മാണം ശരിയാക്കാം എന്ന ഭരണക്കാരുടെ പതിവ് ബഡായികള്‍ക്കിടയിലാണ് സുനിലും സഖിയുമൊക്കെ നന്മയുടെ പൂമരമായി അവതരിക്കുന്നത്.


രണ്ട് ടെസ്റ്റിനുള്ള ഇന്ത്യൻ ടീമിൽ അഞ്ച് മാറ്റം നിർദേശിച്ച് ഗൗതം ഗംഭീർ - Free Kick\nരണ്ട് ടെസ്റ്റിനുള്ള ഇന്ത്യൻ ടീമിൽ അഞ്ച് മാറ്റം നിർദേശിച്ച് ഗൗതം ഗംഭീർ\nBy sumeeb 88\t Last updated Dec 23, 2020 173 0\nഓസ്ട്രേലിയക്കെതിരായ ആദ്യ ടെസ്റ്റ് മത്സരത്തിൽ എട്ട് വിക്കറ്റിന്റെ നാണംകെട്ട തോൽവി ഏറ്റുവാങ്ങിയ ഇന്ത്യ ശക്തമായ തിരിച്ചുവരവിന് ഒരുങ്ങുകയാണ്. ബാറ്റിങ് നിരയും ബോളിങ് നിരയും ഒരുപോലെ കളി മറന്ന അഡ്‌ലെയ്ഡിൽ നിന്ന് ബോക്സർ ഡേയിലേക്ക് എത്തുമ്പോൾ ഇന്ത്യയ്ക്ക് ജയം അനിവാര്യമാണ്. അതിന് അഞ്ച് മാറ്റങ്ങൾ ടീമിൽ വേണമെന്നാണ് മുൻ ഇന്ത്യൻ താരം ഗൗതം ഗംഭീറിന്റെ അഭിപ്രായം.\nഎനിക്ക് മാത്രമല്ല സഹീർ, ഹർഭജൻ, സെവാഗ്,യുവരാജിനുമൊക്കെ…\nനായകൻ കോഹ്‌ലിയും പരുക്കേറ്റ പേസർ മുഹമ്മദ് ഷമിയും രണ്ടാം മത്സരത്തിൽ കളിക്കില്ല. ബോളിങ് ഡിപ്പാർട്മെന്റിൽ അഞ്ച് സ്‌പെഷ്യലൈസ്ഡ് താരങ്ങൾ വേണമെന്നാണ് ഗംഭീറിന്റെ നിർദേശം. ഒപ്പം ബാറ്റിങ് നിരയിലും കാര്യമായ മാറ്റങ്ങൾ ഗംഭീർ നിർദേശിക്കുന്നു.‘പൃഥ്വി ഷാ തന്നെയാകണം ഇന്ത്യയുടെ ഓപ്പണറെന്നായിരുന്നു പരമ്പര തുടങ്ങും മുൻപ് എന്റെ നിലപാട്. മുൻപ് ടീം ഇന്ത്യ ഓസ്ട്രേലിയയിൽ പര്യടനം നടത്തിയപ്പോൾ ഒരു സെഞ്ചുറിയും രണ്ട് അർധസെ‍ഞ്ചുറിയും ഈ വർഷമാദ്യം ന്യൂസീലൻഡിൽ വീണ്ടുമൊരു അർധസെഞ്ചുറിയും നേടിയ താരത്തെ കളിപ്പിക്കാതിരിക്കുന്നതെങ്ങനെ? പക്ഷേ, അദ്ദേഹം ഫോമിലല്ലെന്ന് ഒറ്റ മത്സരം കൊണ്ട് തന്നെ വ്യക്തമായിക്കഴിഞ്ഞു,’ ഗംഭീർ പറഞ്ഞു.\nപൃഥ്വി ഷായ്ക്ക് പകരം ശുഭ്മാൻ ഗിൽ ഇന്ത്യൻ ഇന്നിങ്സ് മായങ്കിനൊപ്പം ഓപ്പൺ ചെയ്യണമെന്നാണ് ഗംഭീർ പറയുന്നത്. അജിൻക്യ രഹാനെ നാലാം നമ്പറിൽ കളിക്കണം. ക്യാപ്റ്റനെന്ന നിലയിൽ അദ്ദേഹം മുന്നിൽനിന്നു തന്നെ നയിക്കട്ടെ. അഞ്ചാം നമ്പറിൽ കെ.എൽ. രാഹുലാണ് കളിക്കേണ്ടത്. വിക്കറ്റ് കീപ്പർ ബാറ്റ്സ്മാൻ ഋഷഭ് പന്താണ് ആറാം നമ്പറിന് യോഗ്യൻ. രവീന്ദ്ര ജഡേജ ഏഴാമനായും രവിചന്ദ്രൻ അശ്വിൻ എട്ടാമനായും ബാറ്റിങ്ങിന് എത്തണമെന്നും ഗംഭീർ വ്യക്തമാക്കി.\nബാഴ്സലോണക്കും, അത്ലറ്റികോ മാഡ്രിഡിനും തകർപ്പൻ ജയം\nപെലെയുടെ റെക്കോര്‍ഡ് മറികടന്ന് മെസി, കുതിപ്പ് തുടരുന്നു ; ഗോൾ വീഡിയോ കാണാം


കോട്ടയം : കോവിഡ്-19 പരിശോധനാ സാമ്പിള് ശേഖരണത്തിനുള്ള പ്രത്യേക കിയോസ്‌ക് കോട്ടയം ജനറല് ആശുപത്രിയില് സജ്ജമായി. പേഴ്‌സണല് പ്രൊട്ടക്റ്റീവ് എക്യുപ്‌മെന്റ് (പി.പി.ഇ) ഉപയോഗിക്കാതെ രണ്ടു മിനിറ്റിനുള്ളില് സാമ്പിള് ശേഖരിക്കാന് കഴിയുമെന്നതാണ് ഇതിന്റെ പ്രത്യേകത. വൈറസിന്റെ സമൂഹ വ്യാപനം ഉണ്ടാകുന്ന പക്ഷം കൂടുതല് പേരില്‍നിന്ന് കുറഞ്ഞ സമയത്തിനുള്ളില് സ്രവം ശേഖരിക്കാന് കിയോസ്‌ക് ഉപകരിക്കും. പി.പി.ഇ കിറ്റിന്റെ ലഭ്യതക്കുറവിനും ഇത് ധരിക്കുന്നതിന് വേണ്ടിവരുന്ന സമയനഷ്ടത്തിനും ഉപയോഗിക്കുന്നവര് നേരിടുന്ന ബുദ്ധിമുട്ടുകള്‍ക്കും പരിഹാരമാണ് പുതിയ സംവിധാനം.\nമുഖാവരണവും കയ്യുറയും മാത്രം ധരിച്ച് കിയോസ്‌കിനുള്ളില് പ്രവേശിക്കുന്നയാള് മുന്നിലെ ഗ്ലാസ് ബോര്‍ഡില് ഘടിപ്പിച്ചിട്ടുള്ള ഗ്ലൗസിലൂടെ കൈകള് കടത്തിയാണ് പുറത്തിരിക്കുന്നയാളുടെ സാമ്പിള് ശേഖരിക്കുന്നത്. സാമ്പിള് നല്‍കാനെത്തുന്നയാള്‍തന്നെയാണ് ശേഖരിക്കുന്നതിനുള്ള വൈറല് മീഡിയം അടങ്ങിയ ട്യൂബ് പിടിക്കുക. ശേഖരിക്കുന്ന സാമ്പിള് ട്യൂബിലാക്കി നല്‍കുമ്പോള് ട്യൂബ് അടച്ച് സമീപത്തെ സ്റ്റാന്‍ഡില് വച്ചശേഷം മടങ്ങാം.\nഓരോ തവണ സാമ്പിള് ശേഖരിച്ചശേഷവും കിയോസ്‌കിന്റെ ഉള്‍വശവും പുറത്തെ കയ്യുറയും സാമ്പിള് നല്‍കുന്നവര് ഇരിക്കുന്ന കസേരയും അണുവിമുക്തമാക്കും. ജില്ലാ ടി.ബി ഓഫീസര് ട്വിങ്കിള് പ്രഭാകരന്റെ നേതൃത്വത്തില് ക്ഷയരോഗ നിര്‍മാര്‍ജ്ജന പദ്ധതിയില് ഉള്‍പ്പെടുത്തി 25000 രൂപ ചിലവിട്ടാണ് കൊറിയന് സാങ്കേതിക വിദ്യ പിന്തുടര്‍ന്ന് കിയോസ്‌ക് നിര്‍മിച്ചത്. ആയിരം രൂപയോളം വില വരുന്ന പേഴ്‌സണല് പ്രൊട്ടക്റ്റീവ് എക്യുപ്‌മെന്റ് ഒരു തവണ മാത്രമേ ഉപയോഗിക്കാനാകൂ. കിറ്റ് കൂടുതല് സമയം ധരിച്ചു നില്‍ക്കുന്നത് ആരോഗ്യ പ്രവര്‍ത്തകര്‍ക്ക് ബുദ്ധിമുട്ടുണ്ടാക്കുന്നുണ്ട്. സാമ്പിള് ശേഖരണത്തിന് ഉപയോഗിക്കുന്നത് ഒഴിവാക്കിയാല് കൊറോണ ഐസൊലേഷന് വാര്‍ഡില് കിറ്റ് യഥേഷ്ടം ലഭ്യമാക്കാനും കഴിയും.\nജില്ലാ ആശുപത്രിയില് കൊറോണ ഐസൊലേഷന് വാര്‍ഡിന് സമീപം സജ്ജീകരിച്ചിരിക്കുന്ന കിയോസ്‌കിലെ ആദ്യ സാമ്പിള് ശേഖരണം ഇന്നലെ(ഏപ്രില് 13) നടന്നു. ജില്ലാ പഞ്ചായത്ത് പ്രസിഡന്റ് അഡ്വ. സെബാസ്റ്റ്യന് കുളത്തുങ്കല്, ജില്ലാ കളക്ടര് പി.കെ. സുധീര് ബാബു തുടങ്ങിയവരുടെ സാന്നിധ്യത്തില് ജില്ലാ ആശുപത്രി സൂപ്രണ്ട് ഡോ. ബിന്ദുകുമാരിയുടെ സാമ്പിളാണ് ആദ്യം ശേഖരിച്ചത്. ജില്ലാ പഞ്ചായത്ത് വൈസ് പ്രസിഡന്റ് ഡോ. ശോഭ സലിമോന്, സ്റ്റാന്‍ഡിംഗ് കമ്മിറ്റി ചെയര്‍മാന് സഖറിയാസ് കുതിരവേലില്, ജില്ലാ മെഡിക്കല് ഓഫീസര് ഡോ. ജേക്കബ് വര്‍ഗീസ്, ആരോഗ്യ കേരളം ജില്ലാ പ്രോഗ്രാം മാനേജര് ഡോ. വ്യാസ് സുകുമാരന്, ഡെപ്യൂട്ടി ഡി.എം.ഒ ഡോ. കെ.ആര്. രാജന്, ഡോ. ട്വിങ്കിള് പ്രഭാകരന് തുടങ്ങിയവര് സന്നിഹിതരായി. പാലാ, ചങ്ങനാശേരി, കാഞ്ഞിരപ്പള്ളി ജനറല് ആശുപത്രിയിലും വൈക്കം താലൂക്ക് ആശുപത്രിയിലും കിയോസ്‌ക് സ്ഥാപിക്കുന്നതിനുള്ള സാധ്യത പരിശോധിക്കുമെന്ന് ജില്ലാ മെഡിക്കല് ഓഫീസര് പറഞ്ഞു.


Yamaha to manufacture car, Business | Irish malayali Pathram Malayalam News paper for Ireland Malayalee\nയമഹ കാര് നിര്‍മ്മാണ രംഗത്തേക്കും, നാല് സീറ്റിന് പകരം കാറില് രണ്ട് സീറ്റ് മാത്രം\non March 6, 2015\tപ്രമുഖ ഇരുചക്ര വാഹന നിര്‍മ്മാതാക്കളായ യമഹ കാര് നിര്‍മ്മാണ മേഖലയിലേക്കും കൈവെയ്ക്കുന്നതായി സൂചന. ഇതാദ്യമായിട്ടാണ് യമഹ ബൈക്ക് വിട്ട് കാര് നിര്‍മ്മാണരംഗത്തേക്ക് കടക്കുന്നത്. പരമ്പരാഗത കാര് സങ്കല്‍പ്പങ്ങളില്‍നിന്ന് വ്യത്യസ്തമാണ് യമഹയുടെ കാര് ആശയം. നാലിന് പകരം രണ്ട് സീറ്റുള്ള കാറുമായാണ് അവര് എത്തുന്നത്. അതായത് മഞ്ഞും മഴയും വെയയിലും കൊണ്ട് ബൈക്കില് പോകേണ്ട നിങ്ങള് കാറില് പൊയ്‌ക്കോളു എന്ന് സന്ദേശം.\nയൂറോപ്യന് രാജ്യങ്ങളിലായിരിക്കും വാഹനം ആദ്യം അവതരിപ്പിക്കുക. ഇവിടെ തന്നെയാണ് നിര്‍മ്മാണവും. 2019ല് വാഹനം ലോഞ്ച് ചെയ്യാനാണ് പദ്ധതി. ഇതിനായി വന് തോതിലുള്ള നിക്ഷേപം യമഹ നടത്തുന്നതായി റിപ്പോര്‍ട്ടുകള് പറയുന്നു. യമഹ മുന്‍പ് അവതരിപ്പിച്ച മോട്ടീവ് കണ്‍സെപ്റ്റ് മൈക്രോകാറിന്റെ പതിപ്പായിട്ടാണ് കാര് എത്തുക.\nപെട്രോള് എന്‍ജിന് പതിപ്പും ഇലക്ട്രിക് മോട്ടോര് പതിപ്പും കാറിനുണ്ടായിരിക്കും. 2013 ടോക്കിയോ മോട്ടോര്‍ഷോയില് മോട്ടിവ് കണ്‍സെപ്റ്റ് അവതരിപ്പിച്ചിരുന്നു. ഇരുചക്രവാഹന നിര്‍മാതാവായ യമഹയ്ക്ക് ഇത് എളുപ്പമാണെന്ന് അന്നു തന്നെ ചൂണ്ടികാണിക്കപ്പെട്ടതാണ്. ഏഷ്യന് രാജ്യങ്ങളിലും ജപ്പാനിലും യമഹയ്ക്ക് വിപണി ലക്ഷ്യമുണ്ട്. പക്ഷെ ഇന്ത്യയില് കാര് എത്താന് സാദ്ധ്യത വളരെ കുറവാണ്.\nഇതിന് മുമ്പ് 1960 കളില് ടൊയോട്ട 200ടിജി എന്ന സ്‌പോര്‍ട്‌സ് കാര് യമഹ നിര്‍മ്മിച്ചിരുന്നു. ഫോര്‍മുല വണ് കാറുകളുടെ ഡിസൈനറായ ഗോള്‍ഡന് മുറേയ് ആണ് മോട്ടീവ് ഇ ഡിസൈന് ചെയ്തിരിക്കുന്നത്. മണിക്കൂറില് 105 കിലോമീറ്ററാണ് കാറിന്റെ വേഗത.\nYamaha Yamaha Car


വിമാന ടിക്കറ്റ് നിരക്ക് പകുതിയിലേറെ കുറഞ്ഞിട്ടും യുഎഇയില് നിന്നുള്ള വിമാനങ്ങളില് യാത്രക്കാര് കുറവ് | Air ticket rates from Dubai to India drop but onlyafew travels\nവിമാന ടിക്കറ്റ് നിരക്ക് പകുതിയിലേറെ കുറഞ്ഞിട്ടും യുഎഇയില് നിന്നുള്ള വിമാനങ്ങളില് യാത്രക്കാര് കുറവ്\nടിക്കറ്റ് നിരക്ക് കുറയുമ്പോഴും വിമാനങ്ങളിലെ തിരക്കും കുറയുന്നതാണ് ഇപ്പോഴത്തെ സ്ഥിതിയെന്നും ട്രാവല് രംഗത്ത് പ്രവര്‍ത്തിക്കുന്നവര് പറയുന്നു. കൊവിഡ് സാഹചര്യങ്ങള് കൂടി പരിഗണിച്ച് പലരും ഇപ്പോള് നാട്ടിലേക്കുള്ള യാത്ര ഒഴിവാക്കുകയാണ്.\nDubai - United Arab Emirates, First Published Oct 10, 2020, 11:56 AM IST\nദുബൈ: ദുബൈയില് നിന്ന് ഇന്ത്യയിലെ പ്രധാന നഗരങ്ങളിലേക്കുള്ള വിമാന ടിക്കറ്റ് നേരത്തെയുണ്ടായിരുന്നതിന്റെ പകുതിയില് താഴെയായി. നിലവില് മുംബൈ, ബംഗളുരു, കൊച്ചി തുടങ്ങിയ നഗരങ്ങളിലേക്ക് ദുബൈയില് നിന്ന് 300 മുതല് 500 ദിര്‍ഹം വരെ നിരക്കില് ടിക്കറ്റുകള് ലഭ്യമാണെന്ന് ട്രാവല് ഏജന്റുമാര് പറയുന്നു. നേരത്തെ വന്ദേ ഭാരത് വിമാനങ്ങള് യാത്ര തുടങ്ങിയ സമയത്ത് 1300 മുതല് 1500 ദിര്‍ഹം വരെയായിരുന്നു നിരക്ക്.\nഇരു രാജ്യങ്ങള്‍ക്കുമിടയിലെ വിമാന സര്‍വീസുകള് കൂടിയതോടെയാണ് ടിക്കറ്റ് നിരക്കില് വലിയ കുറവ് വന്നത്. 270 ഓളം സര്‍വീസുകളാണ് ഈ മാസം യുഎഇയില് നിന്ന് ഇന്ത്യയിലേക്കുള്ളത്. മിക്ക സംസ്ഥാനങ്ങളും മടങ്ങിയെത്തുന്ന യാത്രക്കാര്‍ക്കുള്ള നിബന്ധനകളിലും കാര്യമായ ഇളവ് അനുവദിച്ചിട്ടുമുണ്ട്. ടിക്കറ്റ് നിരക്ക് കുറയുമ്പോഴും വിമാനങ്ങളിലെ തിരക്കും കുറയുന്നതാണ് ഇപ്പോഴത്തെ സ്ഥിതിയെന്നും ട്രാവല് രംഗത്ത് പ്രവര്‍ത്തിക്കുന്നവര് പറയുന്നു. കൊവിഡ് സാഹചര്യങ്ങള് കൂടി പരിഗണിച്ച് പലരും ഇപ്പോള് നാട്ടിലേക്കുള്ള യാത്ര ഒഴിവാക്കുകയാണ്.\nഅതേസമയം ആറ് മാസത്തിലധികം നീണ്ട ഇടവേളയ്ക്ക് ശേഷം ഇന്ത്യക്കാര് തൊഴില് തേടി യുഎഇയിലെത്തിത്തുടങ്ങിയിട്ടുണ്ട്. ഇന്ത്യയും യുഎഇയും യാത്രാ നിബന്ധനകളില് വരുത്തിയ ഇളവുകള് ഇതിന് സഹായകമായി. ദുബൈക്ക് പുറമെ മറ്റ് എമിറേറ്റുകളും യാത്രക്കാരെ സ്വാഗതം ചെയ്യുന്ന നിലപാടിലേക്കാണ് നീങ്ങുന്നത്. പ്രവാസികള്‍ക്ക് മുന്‍കൂര് അനുമതിയില്ലാതെ മടങ്ങിവരാമെന്ന് റാസല്‍ഖൈമ സിവില് ഏവിയേഷന് വകുപ്പ് കഴിഞ്ഞ ദിവസം അറിയിച്ചിരുന്നു.\nLast Updated Oct 10, 2020, 11:56 AM IST\nAir fare decrease\nവിമാന ടിക്കറ്റ് നിരക്ക് കുറയുന്നു


സൂപ്പർ ഹിറ്റ് ചിത്രം കൈദിക്ക് ശേഷം കാർത്തി നായകനായെത്തുന്നത് ജിത്തു ജോസഫ് ചിത്രത്തിൽ !! ചിത്രത്തെക്കുറിച്ചുള്ള സുപ്രധാന വിവരങ്ങൾ പുറത്തുവിട്ട് അണിയറപ്രവർത്തകർ… - Online Peeps\nസൂപ്പർ ഹിറ്റ് ചിത്രം കൈദിക്ക് ശേഷം കാർത്തി നായകനായെത്തുന്നത് ജിത്തു ജോസഫ് ചിത്രത്തിൽ !! ചിത്രത്തെക്കുറിച്ചുള്ള സുപ്രധാന വിവരങ്ങൾ പുറത്തുവിട്ട് അണിയറപ്രവർത്തകർ…\nJoison George 31/10/2019\nമലയാള സിനിമയിലെ ശ്രദ്ധേയനായ ജനപ്രിയ സംവിധായകൻ ജിത്തുജോസഫ് ഇനി തന്റെ സ്ഥാനമുറപ്പിക്കാൻ തയ്യാറാവുകയാണ്.\nതമിഴ് സൂപ്പർ താരം കാർത്തിയെ നായകനാക്കി അദ്ദേഹം ഒരുക്കുന്ന ചിത്രത്തിന്റെ അവസാന ഘട്ട ജോലികളാണ് ഇപ്പോൾ പൂർത്തിയായി കൊണ്ടിരിക്കുന്നത്. കാർത്തി നായകനായ പുതിയ ചിത്രമായ “കൈദി” മികച്ച അഭിപ്രായത്തോടെ പ്രദർശനവിജയം തുടരുകയാണ്. തമിഴ്നാട്ടിലേതുപോലെ തന്നെ കേരളത്തിലും ഗംഭീര വിജയമായി മാറിയ ചിത്രം\nകാർത്തിയുടെ കരിയറിൽ വച്ച് തന്നെ മികച്ച ചിത്രമായി കരുതപ്പെടുന്നു. ഈ ചിത്രത്തിന് ജിത്തു ജോസഫ് സംവിധാനം ചെയ്യുന്ന ചിത്രമായിരിക്കും കാർത്തിയുടെതായി പുറത്തിറങ്ങുക. ചിത്രത്തിന്റെ റിലീസ് ഡേറ്റ് പുറത്തുവിട്ടിരിക്കുകയാണ് അണിയറ പ്രവർത്തകർ. ഡിസംബർ 20തോടെ ക്രിസ്മസ് റിലീസായി ചിത്രം തീയേറ്ററുകളിലെത്തും എന്നാണ് പുതിയ റിപ്പോർട്ടുകൾ സൂചിപ്പിക്കുന്നത്. അരവിന്ദന്റെ അതിഥികൾ, ഒരു യമണ്ടൻ പ്രേമ കഥ തുടങ്ങിയ ചിത്രങ്ങളിലൂടെ മലയാളികളുടെ പ്രിയങ്കരിയായ നടി നിഖില വിമൽ ആണ് ചിത്രത്തിൽ നായികയായി എത്തുന്നത്. കാർത്തിയുടെ സഹോദരനായ സൂപ്പർസ്റ്റാർ സൂര്യയുടെ ഭാര്യ ജ്യോതികയും ചിത്രത്തിൽ പ്രധാന വേഷത്തിൽ എത്തുന്നു എന്നതാണ് ഏറ്റവും വലിയ പ്രത്യേകത. ആദ്യമായാണ് ജ്യോതികയും കാർത്തികയും ഒരു സിനിമയിൽ ഒന്നിക്കുന്നത്. ചിത്രത്തെക്കുറിച്ച് കൂടുതൽ വിവരങ്ങൾ ഒന്നും ഇതുവരെയും അണിയറ പ്രവർത്തകർ പുറത്തുവിട്ടിട്ടില്ല. വരുംദിവസങ്ങൾ ചിത്രത്തിലെ ഗാനങ്ങളും ട്രെയിലറുകളും അനിത പ്രവർത്തകർ പുറത്തുവിടുന്ന ആയിരിക്കും.\nഅതോടൊപ്പം കാർത്തി നായകനായ പുതിയ ചിത്രം കേരളത്തിൽ വലിയ ഹിറ്റായി മാറിയിരിക്കുകയാണ്. കാർത്തിക്ക് ഒപ്പം നടൻ നരേന്റെ മികച്ച പ്രകടനവും പ്രേക്ഷകർ എടുത്തുപറയുന്നു. കാർത്തിക തുല്യപ്രാധാന്യമുള്ള വേഷം ചിത്രത്തിൽ ചെയ്യുന്നത് മലയാളി നടൻ നരേൻ മാത്രമാണ് പോലീസ് ഓഫീസറുടെ വേഷത്തിലാണ് നരേൻ ചിത്രത്തിലെത്തുന്നത്. ലോകേഷ് കനകരാജ് തിരക്കഥയും സംവിധാനവും ചെയ്ത ചിത്രത്തിന്റെ മേക്കിങ് രീതിയാണ് എല്ലാ പ്രേക്ഷകരെയും കൂടുതൽ ആകർഷിച്ചത്.\nത്രില്ലർ സ്വഭാവമുള്ള ചിത്രം മികച്ച ഒരു തീയേറ്റർ എക്സ്പീരിയൻസ് ആയി തന്നെ ഏവരും സാക്ഷ്യപ്പെടുത്തുന്നു. ഹരീഷ് പേരടിയാണ് ചിത്രത്തിലെ മറ്റൊരു മലയാളിസാന്നിധ്യം. മികച്ച പ്രകടനമാണ് അദ്ദേഹവും കാഴ്ച വെച്ചിരിക്കുന്നത്. കൈദിയുടെ മലയാളി പ്രേക്ഷകരെ വീണ്ടും വിജയിപ്പിച്ച കാർത്തിയുടെ ജിത്തു ജോസഫ് ചിത്രത്തിനും മികച്ച പിന്തുണ ലഭിക്കും എന്ന് തന്നെയാണ് ഏവരും പ്രതീക്ഷിക്കുന്നത്.\nഎനിക്ക് “കീ ജയ്” വിളിക്കാൻ ഞാൻ ആരോടും പറഞ്ഞിട്ടില്ല: മമ്മൂട്ടി


വിദ്യാലയങ്ങൾ സുരക്ഷിതമാകട്ടെ | Malayalam News\n2019-10-22 17:15:00 വി.എം. സുബൈർ\nഓരോ ബാല്യവും വാർത്തെടുക്കപ്പെടുന്നത് വിദ്യാലയങ്ങളിലാണ്. കുട്ടികളുടെ സ്വഭാവ രൂപീകരണം, പെരുമാറ്റം, മാനസികവും ബുദ്ധിപരവുമായ വളർച്ച, സാമൂഹികമായ ഇടപെടലുകളെ കുറിച്ചുള്ള അവബോധം തുടങ്ങി പുസ്തകത്താളുകൾക്ക് പുറത്തുള്ള ഒട്ടേറെ കാര്യങ്ങളെ കുറിച്ച് കുട്ടികൾ അറിവുനേടുന്നത് ക്ലാസ് മുറികളിൽ നിന്നും വിദ്യാലയ പരിസരങ്ങളിൽ നിന്നുമാണ്. വിദ്യാഭ്യാസ കാലത്ത് കുട്ടികൾ സ്വന്തം വീട്ടിലേക്കാൾ കൂടുതൽ സമയം ചെലവഴിക്കുന്നത് വിദ്യാലയങ്ങളിലാണ്. അവർ സമയത്തിന്റെ വലിയൊരു പങ്ക് ചെലവിടുന്നത് അധ്യാപകർക്കൊപ്പമോ കൂട്ടുകാർക്കൊപ്പമോ ആയിരിക്കും. അവരെ നല്ല രീതിയിലും ചീത്തരീതിയിലും സ്വാധീനിക്കാൻ വിദ്യാലയത്തിലെ അന്തരീക്ഷങ്ങൾക്കും സാഹചര്യങ്ങൾക്കും കഴിയുന്നു. മികച്ച രീതിയിൽ കുട്ടികൾ വളരാനുള്ള സാഹചര്യമൊരുക്കേണ്ടത് വിദ്യാലയത്തിന്റെ നടത്തിപ്പുകാരും അധ്യാപകരും സർക്കാർ ഏജൻസികളുമാണ്. ഇക്കാര്യത്തിൽ കണ്ണൂർ ജില്ലാ പഞ്ചായത്ത് നടപ്പാക്കുന്ന പുതിയ പദ്ധതി പ്രശംസനീയവും ഏറെ പ്രതീക്ഷകൾ നൽകുന്നതുമാണ്.\nജില്ലയിലെ എല്ലാ സർക്കാർ ഹൈസ്‌കൂളുകളിലും ഹയർ സെക്കണ്ടറി സ്‌കൂളുകളിലും കഫേശ്രീ എന്ന പേരിൽ റിഫ്രഷ്‌മെന്റ് സ്റ്റാളുകൾ ആരംഭിക്കാനാണ് കണ്ണൂർ ജില്ലാ പഞ്ചായത്ത് തീരുമാനമെടുത്തിട്ടുള്ളത്. കുടുംബശ്രീയുമായി സഹകരിച്ച് ജില്ലയിലെ 73 വിദ്യാലയങ്ങളിലാണ് ഈ പദ്ധതി നടപ്പാക്കുന്നത്. കുട്ടികൾക്ക് ചായയും കാപ്പിയും കുടിക്കുന്നതിനുള്ള സ്റ്റാളുകൾ എന്നതിനപ്പുറം ഈ പദ്ധതിയുടെ സാമൂഹികമായ പ്രസക്തിയാണ് ഏറെ ആകർഷകം.\nകുട്ടികൾ ഭക്ഷണം കഴിക്കുന്നതിനും സാധനങ്ങൾ വാങ്ങുന്നതിനും ഇടവേളകളിൽ സ്‌കൂൾ കോമ്പൗണ്ടിന് പുറത്തു പോകുന്നത് നിയന്ത്രിക്കാനാണ് ഈ പദ്ധതി പ്രധാനമായും കൊണ്ടു വരുന്നത്. ഇടവേളകളിലുള്ള കുട്ടികളുടെ പുറത്തു പോകലിലാണ് അവർ മയക്കുമരുന്ന് ഉൾപ്പടെയുള്ള അനാരോഗ്യകരമായ ശീലങ്ങളിലേക്ക് ആകർഷിക്കപ്പെടുന്നത് എന്ന കണ്ടെത്തലിൽ നിന്നാണ് കഫേശ്രീ എന്ന ആശയം കണ്ണൂരിൽ ഉടലെടുക്കുന്നത്.\nസ്‌കൂളുകൾ ഇന്ന് വലിയൊരു വിപണി കൂടിയാണ്. ഓരോ വിദ്യാലയങ്ങൾക്ക് മുന്നിലുമുള്ള കടകളുടെ എണ്ണം പരിശോധിച്ചാൽ തന്നെ അത് മനസ്സിലാകും. സാമ്പത്തിക മാന്ദ്യം കാരണം പട്ടണങ്ങളിലെ വ്യാപാരസ്ഥാപനങ്ങളിൽ കച്ചവടം നടക്കാതിരിക്കുന്ന സമയങ്ങളിൽ പോലും സ്‌കൂളുകൾക്കടുത്തുള്ള കടകളിൽ തിരക്കേറെയാണ്. ആയിരക്കണക്കിന് വിദ്യാർഥികളുള്ള സ്ഥലങ്ങളാണ് ഹൈസ്‌കൂൾ, ഹയർസെക്കണ്ടറി സ്‌കൂളുകൾ. ഇവർ ഓരോ ദിവസവും ചെറിയ തുക ചെലവാക്കുമ്പോൾ അത് വലിയ ബിസിനസ് സാധ്യതയാണ് തുറക്കുന്നത്.ഓരോ കുട്ടിയും ചെലവിടുന്ന പണത്തിന്റെ തോതും വർധിച്ചുവരികയാണ്. സ്‌കൂൾ വിപണി ലക്ഷ്യമിട്ട് പ്രവർത്തിക്കുന്നത് പഠനോപകരണങ്ങളുടെയോ മിഠായികളുടെയോ കച്ചവടക്കാർ മാത്രമല്ല. കഞ്ചാവ് ഉൾപ്പെടെയുള്ള ലഹരി വസ്തുക്കളുടെ വിൽപ്പനകേന്ദ്രങ്ങളായും സ്‌കൂളുകളുടെ പരിസരങ്ങൾ മാറിക്കൊണ്ടിരിക്കുകയാണ്.\nവിദ്യാലയങ്ങൾ കേന്ദ്രീകരിച്ചാണ് എല്ലാ പ്രദേശങ്ങളിലും ലഹരി മാഫിയ പ്രവർത്തിക്കുന്നതെന്ന് കണ്ടെത്തിയിട്ടുള്ളതാണ്. മാഫിയാ സംഘങ്ങളിലെ ഓരോ കണ്ണി പിടിക്കപ്പെടുമ്പോഴും അവരുടെ പ്രവർത്തന കേന്ദ്രങ്ങൾ സ്‌കൂൾ പരിസരങ്ങളാണെന്ന വിവരങ്ങളാണ് ലഭിക്കാറുള്ളത്. വിദ്യാർഥികൾക്ക് ആദ്യമാദ്യം സൗജന്യമായി മയക്കുമരുന്നു നൽകി അവരെ അടിമകളാക്കി പിന്നീട് വലിയ തുകക്ക് മരുന്ന് വാങ്ങിപ്പിക്കുന്ന രീതിയിലാണ് ഇത്തരം മാഫിയാ സംഘങ്ങളുടേത്. കഞ്ചാവു വാങ്ങാൻ പണത്തിനായി വീട്ടിൽ നിന്നും ക്ലാസിൽ നിന്നും മോഷണം നടത്തുന്ന സംഭവങ്ങളും ഏറെയുണ്ട്.\nകുട്ടികൾ സ്‌കൂളിലെത്തി വീട്ടിലേക്ക് തിരിച്ചു പോകുന്നതുവരെ അവരുടെ ഉത്തരവാദിത്വം അധ്യാപകർക്കും സ്‌കൂൾ അധികൃതർക്കുമാണെന്നാണ് പൊതുവെയുള്ള ധാരണ. കുട്ടികൾ വഴി തെറ്റിപ്പോകുന്നത് തടയാൻ അധ്യാപകർ പരമാവധി ശ്രമിക്കുന്നു. സ്‌കൂൾ സമയത്തിനിടക്കുള്ള മൂന്ന് ഇടവേളകളിൽ കുട്ടികൾ പുറത്തു പോകുന്നത് നിരീക്ഷിക്കാൻ പലപ്പോഴും അധ്യാപകർക്ക് കഴിയില്ല. പ്രത്യേകിച്ച് വെള്ളിയാഴ്ചകളിൽ ഉച്ചക്കുള്ള ഇടവേളകളിൽ. ഇത് നിയന്ത്രിക്കാൻ പല സ്‌കൂളുകളിലും ഉച്ചക്കുള്ള ഇടവേളയിൽ മാത്രമാണ് കുട്ടികളെ കോമ്പൗണ്ടിന് പുറത്തേക്ക് വിടുന്നത്. മറ്റ് രണ്ട് ചെറിയ ഇടവേളകളിലും പുറത്തു പോകാൻ അനുവദിക്കാറില്ല. എന്നാൽ പല സ്‌കൂളുകളിലും ഇത് പ്രതിഷേധങ്ങൾക്ക് കാരണമാകുന്നുമുണ്ട്. പുറത്തു പോകുന്ന കുട്ടികളെ നിരീക്ഷിക്കാൻ പല സ്‌കൂളുകളിലും അധ്യാപകരുടെ പ്രത്യേക സ്‌ക്വാഡ് ഉണ്ടെങ്കിലും പലപ്പോഴും ഇത് ഫലപ്രദമാകാറില്ല.\nസ്‌കൂളിന് പുറത്ത് കുട്ടികൾക്കായി കെണിവിരിച്ചിരിക്കുന്നത് പല തരത്തിലുള്ള മാഫിയാ സംഘങ്ങളാണ്. കടയുടമകളിൽ ഭൂരിഭാഗവും നിയമം ലംഘിക്കാതെയും കുട്ടികളുടെ സുരക്ഷ ഉറപ്പാക്കിയുമാണ് പ്രവർത്തിക്കുന്നത്. എന്നാൽ ചിലയിടങ്ങളിൽ വ്യാപാരികളെ തന്നെ മയക്കുമരുന്നു മാഫിയകൾ ചട്ടുകങ്ങളാക്കാറുണ്ട്. ലഹരി പല രൂപത്തിലാണ് സ്‌കൂളുകൾക്ക് മുന്നിലെത്തുന്നത്. പുകച്ചു വലിക്കുന്ന കഞ്ചാവിന് പുറമെ മയക്കുമരുന്നുകൾ കലർത്തിയ പലതരം മിഠായികൾ, ഐസ്‌ക്രീമുകൾ, സ്റ്റാമ്പ് രൂപത്തിലുള്ള ലഹരി പദാർത്ഥങ്ങൾ എന്നിവ സ്‌കൂളുകൾക്കും കോളേജുകൾക്കും മുന്നിൽ രഹസ്യമായി വിൽപ്പന നടത്തുന്നുണ്ട്. പലപ്പോഴും ഇത് താൽക്കാലിക കടകളിലോ വാഹനങ്ങളിലോ ആണ് വിൽപ്പനക്കെത്തുന്നത്. അധ്യാപകരുടെ ശ്രദ്ധയിൽ ഇത്തരം കാര്യങ്ങൾ വന്നുകൊള്ളണമെന്നില്ല. മാഫിയാ സംഘങ്ങളുടെ വലയിൽ വീഴുന്ന കുട്ടികൾ പിന്നീട് അവരെ തേടി പോകാൻ എന്ത് മാർഗവും സ്വീകരിക്കും.\nലഹരി മാഫിയക്ക് പുറമെ സെക്‌സ് റാക്കറ്റുകളും വിദ്യാലയങ്ങൾ കേന്ദ്രീകരിച്ച് പ്രവർത്തിക്കുന്നുണ്ട്. സ്‌കൂളുകൾക്ക് മുന്നിലുള്ള കടകളിൽ പെൺകുട്ടികളെ ലൈംഗിക ചൂഷണത്തിന് ഇരകളാക്കുന്ന സംഭവങ്ങൾ ഇടക്കൊക്കെ പുറത്തുവരുന്നുണ്ട്. സ്‌കൂളുകൾക്ക് സമീപമുള്ള നിർമാണം പൂർത്തിയാകാത്ത കെട്ടിടങ്ങൾ, ആളൊഴിഞ്ഞ പറമ്പുകൾ എന്നിവിടങ്ങളിൽ പെൺകുട്ടികളും ആൺകുട്ടികളും ലൈംഗിക അതിക്രമങ്ങൾക്കും ചൂഷണങ്ങൾക്കും വിധേയരാകുന്നു.\nകുട്ടികളുടെ സുരക്ഷിതത്വം ഉറപ്പാക്കാൻ വേണ്ടത് അവരെ സ്‌കൂളിന് പുറത്തുവിടുന്നത് പരമാവധി നിയന്ത്രിക്കുകയാണെന്നാണ് പൊതുവെ സ്‌കൂൾ അധികൃതരുടെ അഭിപ്രായം. അതേ സമയം കുട്ടികളുടെ സഞ്ചാരസ്വാതന്ത്ര്യത്തെ ഹനിക്കുകയോ അവർക്ക് അത്യാവശ്യകാര്യങ്ങൾക്ക് പുറത്തു പോകുന്നത് തടയുകയോ ചെയ്യുന്നത് കൂടുതൽ പ്രശ്‌നങ്ങൾക്ക് വഴിവെക്കുകയും ചെയ്യും. ഇത്തരം സാഹചര്യത്തിലാണ് കുട്ടികളെ സ്‌കൂൾ കോമ്പൗണ്ടിൽ തന്നെ ആകൃഷ്ടരാക്കാൻ കണ്ണൂർ ജില്ലാ പഞ്ചായത്ത് പുതിയ പദ്ധതി കൊണ്ടുവരുന്നത്. ഇംഗ്ലീഷ് മീഡിയം സ്‌കൂളുകളിൽ സ്റ്റോറുകൾ ഉള്ളതിനാൽ കുട്ടികൾക്ക് ഏറെയൊന്നും പുറത്തുപോകേണ്ടി വരുന്നില്ല. എന്നാൽ സർക്കാർ, എയ്ഡഡ് സ്‌കൂളുകളിൽ ഇത്തരം സംവിധാനങ്ങൾ ഇപ്പോഴും നടപ്പാക്കിയിട്ടില്ല. ഇത്തരം സംവിധാനത്തിലൂടെ കുട്ടികളെ പൂർണമായും കോമ്പൗണ്ടിൽ തന്നെ നിയന്ത്രിച്ചു നിർത്താൻ കഴിയണമെന്നില്ല. എങ്കിലും പുറത്തു പോകുന്ന കുട്ടികളുടെ എണ്ണം വിരളമായി മാറും. അധ്യാപകർക്ക് അവരെ മാത്രം നിരീക്ഷിച്ചാൽ മതിയാകും.\nഈ പുതിയ മോഡൽ കണ്ണൂരിൽ മാത്രം ഒതുങ്ങി നിൽക്കേണ്ടതല്ല. മറ്റ് 13 ജില്ലാ പഞ്ചായത്തുകളും ഈ മാതൃക പിൻതുടരണം. എല്ലാ സ്‌കൂളുകളിലും കുട്ടികൾക്കായി സ്റ്റോറുകൾ തുടങ്ങുന്നതിനുള്ള താൽപര്യം വിദ്യാഭ്യാസ വകുപ്പിന്റെ ഭാഗത്തു നിന്നുണ്ടാകണം. കുടുംബശ്രീക്ക് ഇതൊരു വരുമാനമാർഗമായും മാറും. അതിനേക്കാളുപരി, കുട്ടികൾ സ്‌കൂളുകളിൽ സുരക്ഷിതരാണെന്ന് ഉറപ്പാക്കാൻ വലിയൊരളവുവരെ ഇത്തരം പദ്ധതികൾ കൊണ്ട് കഴിയും.\nArticles malabar mail vm subair


കല്ലട ബസ് മാനേജര് കസ്റ്റഡിയില്; ബസിന്റെ പെര്‍മിറ്റ് റദ്ദാക്കും കൊച്ചി: കല്ലട ബസിലെ യാത്രക്കാര്‍ക്ക് ജീവനക്കാരില് നിന്ന് മര്‍ദനമേറ്റ വിഷയത്തില് ബസിന്റെ പെര്‍മിറ്റ് റദ്ദാക്കാനുള്ള റിപ്പോര്‍ട്ട് കൊടുക്കുമെന്ന്...\n'കല്ലട' ബസ് പിടിച്ചെടുക്കാന് നിര്‍ദേശം; കൂടുതല് വകുപ്പുകള് ചുമത്തും കൊച്ചി: ബംഗളൂരുവിലേക്ക് സര്‍വീസ് നടത്തുന്ന 'സുരേഷ് കല്ലട' ബസില് യാത്രക്കാര്‍ക്ക് മര്‍ദനമേറ്റ സംഭവത്തില് കൂടുതല് നടപടി. ബസ്...\nസെന്‍സെക്‌സ് 495 പോയന്റ് നഷ്ടത്തില് ക്ലോസ് ചെയ്തു മുംബൈ: ഓഹരി സൂചികകള് കനത്ത നഷ്ടത്തില് ക്ലോസ് ചെയ്തു. നിഫ്റ്റി 11,600താഴെപ്പോയി. സെന്‍സെക്‌സ് 495.10 പോയന്റ് താഴ്ന്ന് 38,645.18ലും...\nകൊളംബോ: ശ്രീലങ്കയില് ദേശീയ അടിന്തരാവസ്ഥ പ്രഖ്യാപിച്ചു. ഇന്ന് രാത്രി മുതല് അടിയന്തരാവസ്ഥ നിലവില് വരും. ഈസ്റ്റര് സ്ഫോടനങ്ങളുടെ ഭീതിമാറും മുന്‍പ് തന്നെ കൊളംബോ നഗരത്തിലെ പ്രധാന ബസ്...\nകോഴിക്കോട്: ഒളിക്യാമറ വിവാദത്തിൽ കോഴിക്കോട്ടെ യുഡിഎഫ് സ്ഥാനാര്‍ത്ഥി എം കെ രാഘവനെതിരെ കേസെടുത്തു. തെരഞ്ഞെടുപ്പ് കമ്മീഷൻ്റെ നിര്‍ദ്ദേശത്തിൽ ജനപ്രാതിനിധ്യ നിയമ പ്രകാരമാണ് കേസെടുത്തത്. അതേസമയം കോഴിക്കോട്ടെ ജനങ്ങള്‍ക്കും...\nശ്രീലങ്കയില് അടിയന്തരാവസ്ഥ പ്രഖ്യാപിച്ചു; മരണം 290 ആയി കൊളംബോ: ഈസ്റ്റര് ദിനത്തിലുണ്ടായ സ്‌ഫോടന പരമ്പരകള്‍ക്ക് പിന്നാലെ ശ്രീലങ്കയില് അടിയന്തരാവസ്ഥ പ്രഖ്യാപിച്ചതായി റിപ്പോര്‍ട്ട്. ശ്രീലങ്കന് പ്രസിഡന്റ് മൈത്രിപാല സിരിസേനയാണ്...\nതുമ്പൂര്‍മുഴിയുടെ സൗന്ദര്യം ആസ്വദിക്കാം, പുഴയിലിറങ്ങുകയും ചെയ്യാം... പക്ഷേ അതിരപ്പിള്ളി: ഏഴാറ്റുമുഖം പ്രകൃതിഗ്രാമത്തിലെത്തുന്ന വിനോദസഞ്ചാരികള്‍ക്ക് പുഴയിലിറങ്ങുന്നതിന് നിയന്ത്രണമില്ലാത്തതിനാല് അപകടങ്ങള് പെരുകുന്നു. അവധിക്കാലമായതോടെ നൂറുകണക്കിന് വിനോദസഞ്ചാരികളാണ് തുമ്പൂര്‍മുഴിയുടെ മനോഹാരിത ആസ്വദിക്കാനും...\nഅത്ഭുതം എന്നല്ലാതെ ഈ ഗുഹകളെ വേറെ ഏത് വാക്കുകൊണ്ട് വിശേഷിപ്പിക്കും? കാനഡ എപ്പോഴും സഞ്ചാരികളുടെ പറുദീസയാണ്. വലിയൊരു കാലഘട്ടത്തിന്റെ കഥകള് പറയാനുള്ള കാനഡയിലെ പൂര്‍വികര് പ്രധാനമായും തങ്ങിയത്...


വിശപ്പാണ് ഒരു മനുഷ്യൻ്റെ ഏറ്റവും വലിയ വികാരം; മനസ്സു നിറയ്ക്കുന്ന ഒരു അനുഭവക്കുറിപ്പ് •Tech Travel Eat\nവിശപ്പാണ് ഒരു മനുഷ്യൻ്റെ ഏറ്റവും വലിയ വികാരം; മനസ്സു നിറയ്ക്കുന്ന ഒരു അനുഭവക്കുറിപ്പ്\nമനുഷ്യന്റെ ഏറ്റവും വലിയ വികാരം എന്തായിരിക്കും എന്നു ചിന്തിച്ചിട്ടുണ്ടോ? ചിലർ പ്രണയം എന്നു പറയും, മറ്റു ചിലർ കാമം എന്നും പറയും. എന്നാൽ കേട്ടോളൂ, മനുഷ്യന്റെ ഏറ്റവും വലിയ വികാരം വിശപ്പും ദാഹവുമാണ്. മറ്റെന്തിനെയും സഹിക്കുവാനുള്ള കഴിവ് നമുക്കുണ്ട്. എന്നാൽ വിശപ്പും ദാഹവും സഹിക്കാൻ വയ്യാതെ വരുമ്പോഴാണ് നാം നില മറന്നു പോലും പലതും ചെയ്യുന്നത്. അട്ടപ്പാടിയിൽ മധു എന്ന യുവാവിനെ നാട്ടുകാർ കള്ളനെന്നു മുദ്രകുത്തി മർദ്ദിച്ചു കൊലപ്പെടുത്തിയപ്പോഴും അവൻ്റെ വിശപ്പ് എന്ന വികാരത്തെ ആരും മാനിച്ചില്ല എന്നതാണ് സത്യം. അങ്ങനെയൊരു ചിന്ത അവർക്കുണ്ടായിരുന്നെങ്കിൽ മധു ഇന്നും നമുക്കിടയിൽ ജീവിച്ചേനെ.\nസ്വന്തം വിശപ്പ് ശമിപ്പിക്കുന്നതിനോടൊപ്പം മറ്റുള്ളവരുടെ വിശപ്പു കൂടി ശമിപ്പിക്കുന്നവനാണ് യഥാര്ഥ മനുഷ്യൻ. വിശപ്പാണ് ഏറ്റവും വലിയ വികാരമെന്നു ബോധ്യപ്പെടുത്തുന്ന ഒരു അനുഭവക്കുറിപ്പ് ഫേസ്‌ബുക്കിലൂടെ പങ്കുവെയ്ക്കുകയാണ് ശിവപ്രസാദ് പോത്താനി എന്ന തൃശ്ശൂർ സ്വദേശി. നമ്മുടെയെല്ലാം മനസ്സു തുറപ്പിക്കുന്ന, അദ്ദേഹത്തിൻ്റെ ആ ഫേസ്‌ബുക്ക് കുറിപ്പ് താഴെ കൊടുക്കുന്നു. വായിക്കാം…\n“തിരക്ക് നിറഞ്ഞ മാളിൽ നിന്ന് ഉച്ചയ്ക്ക് പുറത്ത് ഇറങ്ങുമ്പോഴാണ് പൊരി വെയിലത്ത് നിന്ന് പുസ്തകം വിൽക്കുന്ന ബാലയെ കാണുന്നത്. അവൻ നീട്ടി പിടിച്ചിരിക്കുന്നത് പുസ്തകമല്ല അവന്റെ ജീവിതം തന്നെയാണ് എന്നാണ് മനസ്സ് പറഞ്ഞത്. ഒരു കുപ്പി ജ്യൂസ് എന്റെ കൈയിൽ ഉണ്ടായിരുന്നു. അത് അവൻ നേരെ നീട്ടിയിട്ട് ഞാൻ പറഞ്ഞു “കുടിച്ചോ ഡാ..” വിയർത്ത് ഒലിച്ച്, ആ ചൂടിൽ ഒരു ചെരിപ്പ് പോലും ധരിക്കാതെ ജ്യൂസ് കുടിക്കുന്ന അവനെ കാണുതോറും എന്തെന്നില്ലാത്ത വിഷമം വരുകയാണ്.\nപിന്നീട് ചോദിക്കാൻ തോന്നിയത് “നിനക്ക് വിശക്കുന്നുണ്ടോ” എന്നാണ്. ചോദ്യം മുഴവനാക്കുന്നതിനെ മുമ്പെ അവൻ തലയാട്ടി ഉത്തരം തരുകയാണ്. എങ്ങനെ ചേർത്ത് പിടിക്കാതെ ഇരിക്കാൻ തോന്നും അവനെ? അവന്റെ കൈ മുറുകെ പിടിച്ച് മാളിൻ്റെ ഉള്ളിലേക്ക് കയറി. ആദ്യം കണ്ടത് KFC ആണ്. അവൻ അത് കഴിച്ചിട്ടില്ല ഇതുവരെ. അവനെയും കൂട്ടി ഉള്ളിലേക്ക് കയറി. ചുറ്റിലും ഉള്ള ഫാമിലിയും, കുട്ടികളും എന്നെയും അവനെയും മാറി, മാറി നോക്കുന്നുണ്ടായിരുന്നു.\nഞാൻ പതിയെ അവന്റെ വിശേഷങ്ങൾ തിരക്കി. അവന്റെ അച്ഛൻ കിടപ്പിലാണ്. അമ്മയുടെ തൊഴിൽ കൊണ്ടാണ് കുടുംബം മുന്നോട്ട് പോകുന്നത്. അവധിക്കാലത്ത് അവന്റെ പ്രായമുള്ളവർ കളിക്കുമ്പോ ഇവൻ പുസ്തകം വിറ്റ് ജീവിതം മുന്നോട്ട് കൊണ്ട് പോകുന്നു. സംസാരത്തിന് ഇടയിൽ അവൻ വീട്ടിലേക്കുള്ള ഭക്ഷണം പതിയെ മാറ്റി വച്ചിട്ട് പറഞ്ഞു. “ഇത് അമ്മയ്ക്കും, അച്ഛനും ഉള്ളതാണ്” എന്ന്. അവന്റെ മുന്നിൽ ഞാൻ കരയാതെ പിടിച്ച് നിന്നത്, അവന് അത് വേദന ഉണ്ടാക്കുമോ എന്ന് ഒറ്റ ചിന്തയിലാണ്.\nഅവിടെ നിന്ന് ആ പാഴ്സൽ പൊതിയുമായി, അവൻ നടന്ന് അകലുന്നുത് വരെ ഞാൻ നോക്കി നിന്നു. പിന്നീട് എല്ലാം ഞാൻ ചിന്തിക്കും ബാല എന്നെ ഓർക്കുമോ? തീർച്ച.. വിശക്കുമ്പോൾ അവൻ എന്നെ ഓർത്ത് കാണും.\nപലർക്കും ഭക്ഷണം വാങ്ങി കൊടുത്തിട്ടുണ്ട്, പലരും വാങ്ങി തന്നിട്ടുണ്ട്. അന്നൊന്നും ഇത്ര വേദന അനുഭവിച്ചിട്ടില്ല. ഉവ്വ്… അച്ചൻ മരിക്കുന്ന ദിവസം ഉച്ചയ്ക്ക് ഒരു മനുഷ്യൻ എനിക്ക് വാങ്ങി തന്ന ഭക്ഷണം. അത് ആലോചിച്ച് ഞാൻ ഒരുപാട് കരഞ്ഞിട്ടുണ്ട്…ദേ ഇപ്പോഴും…\nഇത് ഒരിക്കലും പോസ്റ്റായി പറയണമെന്ന് ആഗ്രഹിച്ചതില്ല… ഇത് നടന്നിട്ട് കുറച്ച് മാസങ്ങളായി. ഇടയ്ക്ക് ഫോണിൽ അവനെ കാണുമ്പോ. അവനെ കുറിച്ച് പറയാൻ തോന്നും..”


കാര്യ സാധ്യത്തിന് ലൈംഗിക സംതൃപ്തി നേടുന്നതും അഴിമതി: ഉമ്മന്‍ചാണ്ടി മുതല് ഹൈബി ഈഡന് വരെ അകത്താകുമോ ? – TruevisionNews\nകാര്യ സാധ്യത്തിന് ലൈംഗിക സംതൃപ്തി നേടുന്നതും അഴിമതി: ഉമ്മന്‍ചാണ്ടി മുതല് ഹൈബി ഈഡന് വരെ അകത്താകുമോ ?\nതിരുവനന്തപുരം: കാര്യം സാധിച്ചെടുക്കാന് ലൈംഗിക സംതൃപ്തി നേടുന്നതും അഴിമതിയായി കണക്കാക്കാമെന്ന് സോളാര് കമീഷന് റിപ്പോര്‍ട്ട്. ഇതില് ഉള്‍പ്പെട്ടവര്‍ക്കെതിരെ അഴിമതി നിരോധന നിയമപ്രകാരം കേസെടുക്കാമെന്നും സോളാര് കമീഷന് വ്യക്തമാക്കി.\nസരിതാ നായര്‍ക്കെതിരെ ലൈംഗിക പീഡനം നടന്നു\nസരിതാ നായര്‍ക്കെതിരെ ലൈംഗിക പീഡനം നടന്നുവെന്നും റിപ്പോര്‍ട്ടിലുണ്ട്. സരിത തന്റെ കത്തില് പരാമര്‍ശിച്ചവര്‍ക്കെതിരെ ബലാത്സംഗത്തിന് കേസെടുക്കാനും കമീഷന് ശുപാര്‍ശ ചെയ്തു. സ്ത്രീത്വത്തെ അപമാനിക്കല്, ലൈംഗിക പീഡനം എന്നിവ വകുപ്പുകള് പ്രകാരം കേസ്.\nതന്നെ ലൈംഗികമയി ഉപയോഗിച്ചവരുടെ പട്ടിക അടങ്ങുന്ന കത്ത് സരിത 19/07/2013ല് എഴുതിയിരുന്നു. 2014 ഏപ്രില് മൂന്നിനാണ് കത്ത് പുറത്തുവന്നത്. പെരുമ്പാവൂര് പൊലീസിന്റെ കസ്റ്റഡിയില് ഇരിക്കേയാണ് സരിത ഈ കത്ത് എഴുതിയത്.\nമുന് മുഖ്യമന്ത്രി ഉമ്മന്‍ചാണ്ടി, ആര്യാടന് മുഹമ്മദ്, കെ.സി വേണുഗോപാല്, എ.പി അനില്‍കുമാര്, അടൂര് പ്രകാശ്, മുന് കേന്ദ്രമന്ത്രി പളനി മാണിക്യം, കെപിസിസി ജനറല് സെക്രട്ടറി എന്. സുബ്രഹ്മണ്യം, ഹൈബി ഈഡന്, ജോസ് കെ.മാണി എംപി, ഐ.ജി പത്മകുമാര് എന്നിവരുടെ പേരുകള് കത്തിലുണ്ടെന്നാണ് വിവരങ്ങള്.\nസോളാര് തട്ടിപ്പുക്കേസില് മുന് മുഖ്യമന്ത്രി ഉമ്മന് ചാണ്ടി ഉത്തരവാദിയാണെന്ന് കമീഷന് റിപ്പോര്‍ട്ടില് പറയുന്നു. ജനങ്ങളെ കബളിപ്പിക്കുന്നതില് ഉമ്മന്‍ചാണ്ടി സര്‍ക്കാര് കൂട്ടുനിന്നെന്ന് റിപ്പോര്‍ട്ടില് പറയുന്നു. കേസില് ഉമ്മന്‍ചാണ്ടിക്കെതിരെ വിജിലന്‍സ് കേസും ക്രിമിനല് കേസും എടുക്കും. മുന് മന്ത്രിമാരായ തിരുവഞ്ചൂര് രാധാകൃഷ്ണനും ആര്യാടന് മുഹമ്മദിനും എതിരെയും സമാനമായ കേസെടുക്കും.\nകേസ് ഒതുക്കി തീര്‍ക്കുന്നതിനും ഉമ്മന്‍ചാണ്ടിയെ രക്ഷിക്കുന്നതിനും വഴിവിട്ട നീക്കങ്ങള് നടത്തിയതിനാണ് അന്നത്തെ ആഭ്യന്തരമന്ത്രി തിരുവഞ്ചൂര് രാധാകൃഷ്ണനെ പ്രതിയാക്കുന്നത്. ടീം സോളാറിന് ഉപഭോക്താക്കളെ പറ്റിക്കാന് സഹായമാകുന്ന നിലപാടെടുത്തതിനാണ് ഊര്‍ജമന്ത്രിയായിരുന്ന ആര്യാടന് മുഹമ്മദിനെതിരെ കേസെടുക്കുന്നത്.\nഉമ്മന്‍ചാണ്ടിയുടെ ഓഫീസിലെ പ്രധാനികള്‍ക്കും കേസ് ഒതുക്കാന് കൂട്ടുനിന്ന പൊലീസ് ഉദ്യോഗസ്ഥര്‍ക്കും എതിരെയും കേസെടുക്കാനും വകുപ്പുതല അന്വേഷണം നടത്താനും സര്‍ക്കാര് തീരുമാനിച്ചു.\nസോളാര് അഴിമതി അന്വേഷിക്കാന് യുഡിഎഫ് സര്‍ക്കാന് നിയമിച്ച ജസ്റ്റീസ് ശിവരാജന് കമ്മിഷന്റെ റിപ്പോര്‍ട്ടിലെ ശുപാര്‍ശകള് പരിഗണിച്ചാണ് കേസെടുക്കുന്നതെന്ന് മുഖ്യമന്ത്രി പിണറായി വിജയന് വാര്‍ത്താ സമ്മേളനത്തില് അറിയിച്ചു. സരിതയുടെ കത്തില് പേരു പരാമര്‍ശിക്കപ്പെട്ട വര്‍ക്കെതിരെ ബലാല്‍സംഗത്തിനും സ്ത്രീത്വത്തെ അപമാനിച്ചതിനും കേസെടുക്കും.\nകേസില് ഉമ്മന്‍ചാണ്ടിക്കും ഓഫീസിനുമുള്ള പങ്ക് വ്യക്തമായി. ടീം സോളാറിനും സരിത നായര്‍ക്കും വേണ്ടി ഇവര് വഴിവിട്ട സഹായങ്ങള് നല്‍കിയതായും ഉമ്മന്‍ചാണ്ടി നേരിട്ടും മറ്റുള്ളവര് മുഖേനയും കൈക്കൂലി വാങ്ങിയതായും പറയുന്നുണ്ട്. ഉമ്മന്‍ചാണ്ടിക്ക് പുറമെ സഹായികളായ ജോപ്പന്, ജിക്കുമോന്, സലിം രാജ്, കുരുവിള എന്നിവക്കെതിരെയും കേസെടുക്കും.\nഉമ്മന്‍ചാണ്ടിയെ കേസില് നിന്നും രക്ഷിക്കാനായി സരിതയെ സ്വധീനിക്കാന് ശ്രമിച്ച മുന് എംഎല്‍എമാരായ തമ്പാന്നൂര് രവി, ബെന്നി ബെഹ്നാന് എന്നിവര്‍ക്കെതിരെയും കേസെടുക്കും.\nsaritha nair ummanchandi


Suresh Gopi Thrikkakara: അശ്ലീല വീഡിയോ എൽഡിഎഫ് നാടകം; അവർ എന്ത് പണിയും ചെയ്യും: സുരേഷ് ഗോപി - bjp mp suresh gopi on jo joseph video thrikkakara by election - MALAYALAM NEWS TIMES\nകൊച്ചി: തൃക്കാക്കര ഉപതെരഞ്ഞെടുപ്പുമായി ബന്ധപ്പെട്ട് എൽഡിഎഫ് സ്ഥാനാർത്ഥിയുടേതെന്ന പേരിൽ പ്രചരിക്കപ്പെട്ട വ്യാജ അശ്ലീല വീഡിയോ എൽഡിഎഫ് നാടകമെന്ന് സുരേഷ് ഗോപി എംപി. തെരഞ്ഞെടുപ്പിൽ ജയിക്കാൻ എൽഡിഎഫ് എന്ത് പണിയും ചെയ്യുമെന്ന് സുരേഷ് ഗോപി മനോരമ ന്യൂസിനോട് പറഞ്ഞു. തൃക്കാക്കരയിൽ എൻഡിഎ സ്ഥാനാർത്ഥി എ എൻ രാധാകൃഷ്ണന്റെ തെരഞ്ഞെടുപ്പ് പ്രചാരണത്തിനെത്തിയതായിരുന്നു അദ്ദേഹം.\nവ്യാജവീഡിയോ വിഷയം: ജോ ജോസഫിന്റെ ഭാര്യക്കൊപ്പമെന്ന് ഉമ തോമസ്\nതെരഞ്ഞെടുപ്പ് പ്രചാരണവുമായി ബന്ധപ്പെട്ടുള്ള പ്രസംഗത്തിൽ സുരേഷ് ഗോപി പറഞ്ഞത് ഇങ്ങനെ-\nഈ തെരഞ്ഞെടുപ്പ് വന്നത് എങ്ങനെയെന്ന് വൃത്തികെട്ട ദൃഷ്ടിയോടെ കണ്ട ആൾക്കാരുടെ ജൽപനങ്ങൾ നാം കേട്ടതാണ്. പി ടി തോമസ് തൃക്കാക്കര മണ്ഡലത്തിൽ എന്ത് ചെയ്തു എന്ന് ചോദിച്ച് നാം വിഷമിക്കേണ്ട. എതിർ കക്ഷിയിൽപെട്ട എംപിയെക്കൊണ്ടും എംഎൽഎയെക്കൊണ്ടും എന്തൊക്കെ കാര്യങ്ങൾ ചെയ്യിക്കാതിരിക്കാം എന്നതിൽ പിഎച്ച്ഡി എടുത്ത സർക്കാരാണ് ഇവിടെയുള്ളത്.\nജോ ജോസഫ് വിടുവായൻ; ഉമയുടെ മുഖത്ത് പ്രസാദം; ഭൂരിപക്ഷം 20,000 കവിയുമെന്ന് ചെറിയാൻ ഫിലിപ്പ്\nസംസ്ഥാനത്ത് ആദിവാസികൾക്കും ദളിതർക്കും വേണ്ടി നടപ്പാക്കുന്ന പദ്ധതികൾ സംസ്ഥാന സർക്കാർ ഇടപെട്ട് തടഞ്ഞതായി സുരേഷ് ഗോപി ആരോപിച്ചു. ആദിവാസി ഊരുകളെക്കുറിച്ച് പാർലമെന്റിൽ വിളിച്ചു പറഞ്ഞതിന് ആദിവാസി ഊരുകളിലേക്കുള്ള പ്രവേശനം വിലക്കി പുതിയ ഉത്തരവ് സർക്കാർ പുറപ്പെടുവിച്ചിരിക്കുകയാണ്- സുരേഷ് ഗോപി പറഞ്ഞു.\nആദിവാസി ഊരുകളിലേക്ക് പോകണമെങ്കിൽ അവരുടെ ഓശാരം വേണമെന്ന ഉത്തരവ് ഈ അധമ ഭരണകൂടം പുറത്തിറക്കിയിട്ടുണ്ട്. സൗകര്യമില്ല, അവരുടെ അനുവാദം ഇല്ലാതെതന്നെ പോകും- സുരേഷ് ഗോപി പറഞ്ഞു.\nബാങ്ക് ക്രമക്കേട് ‘കുഞ്ഞാലിക്കുട്ടി ജലീലിനെ കണ്ട് ഒത്തുതീർപ്പാക്കി’


രാഹുല് ഗാന്ധിയുടെ വരവ് ബിജെപിക്ക് ഗുണം ചെയ്യും: ശ്രീധരന്‍പിള്ള :: Janmabhumi Daily\nSunday 31 March 2019 8:24 pm IST\nബാലാക്കോട്ടിലെ സൈനിക നടപടിയെ വരെ ചോദ്യം ചെയ്യുന്ന കോണ്‍ഗ്രസില് ദേശീയവാദികള്‍ക്ക് നില്‍ക്കാന് കഴിയില്ല. പത്തനംതിട്ട അടക്കം കേരളത്തിന്റെ പല മണ്ഡലങ്ങളിലും താമര വിരിയുമെന്നും അദ്ദേഹം കൂട്ടിച്ചേര്‍ത്തു.\nആറന്മുള: രാഹുല്‍ഗാന്ധി കേരളത്തില് മത്സരിക്കുന്നത് സംസ്ഥാനത്ത് ബിജെപിക്ക് ഗുണം ചെയ്യുമെന്ന് ബിജെപി സംസ്ഥാന പ്രസിഡന്റ് അഡ്വ. പി.എസ് ശ്രീധരന് പിള്ള. ഉത്തരേന്ത്യയില് ബിജെപിയെ ഭയന്നാണ് രാഹുല് കേരളത്തിലെത്തിയതെന്നും അദ്ദേഹം പറഞ്ഞു. എന്‍ഡിഎ ആറന്മുള നിയോജക മണ്ഡലം തെരഞ്ഞെടുപ്പ് കണ്‍വന്‍ഷന് ഉദ്ഘാടനം ചെയ്യുകയായിരുന്നു അദ്ദേഹം.\nബാലാക്കോട്ടിലെ സൈനിക നടപടിയെ വരെ ചോദ്യം ചെയ്യുന്ന കോണ്‍ഗ്രസില് ദേശീയവാദികള്‍ക്ക് നില്‍ക്കാന് കഴിയില്ല. പത്തനംതിട്ട അടക്കം കേരളത്തിന്റെ പല മണ്ഡലങ്ങളിലും താമര വിരിയുമെന്നും അദ്ദേഹം കൂട്ടിച്ചേര്‍ത്തു. ആറന്മുള ആല്‍ത്തറ ജംഗ്ഷനിലെത്തിയ കെ. സുരേന്ദ്രനെ പ്രവര്‍ത്തകര് കണ്‍വെന്‍ഷന് നടന്ന ശ്രീകൃഷ്ണ ഓഡിറ്റോറിയത്തിലേക്ക് വഞ്ചിപ്പാട്ടിന്റെ അകമ്പടിയോടെ ആനയിച്ചു. ബിജെപി ആറനമുള മണ്ഡലം പ്രസിഡന്റ് അഭിലാഷ് ഓമല്ലൂര് അദ്ധ്യക്ഷനായി.\nസംസ്ഥാന വൈസ് പ്രസിഡന്റ് ജി. രാമന് നായര്, പത്തനംതിട്ട ജില്ലാ പ്രസിഡന്റ്അശോകന് കുളനട, ബിഡിജെഎസ് ജില്ലാ സെക്രട്ടറി അഡ്വ. പി.സി. ഹരി, ആറന്മുള മണ്ഡലം പ്രസിഡന്റ് വിജയ വിദ്യാസാഗര്, ബിജെപി ജില്ലാ ജനറല് സെക്രട്ടറി ഷാജി ആര് നായര്, ജില്ലാസെക്രട്ടറി കൃഷ്ണകുമാര്, യുവമോര്‍ച്ച മണ്ഡലം പ്രസിഡന്റ് ഹരീഷ് പൂവത്തൂര് എന്നിവര് സംസാരിച്ചു.\nരാജഗോപാലിന്റെ സ്ഥാനാര്‍ത്ഥിത്വം ബിജെപിക്ക് ഗുണം ചെയ്യും : എം. വിജയകുമാര്\nഇരുമുന്നണികള്‍ക്കുമെതിരേയുള്ള ജനവികാരം ബിജെപിയ്ക്ക് ഗുണം ചെയ്യും: വി.മുരളീധരന്\nകേന്ദ്രപദ്ധതികള് ബിജെപിക്ക് വന്‍മുന്നേറ്റം ഉണ്ടാക്കും: പി.എസ്. ശ്രീധരന്‍പിള്ള


സ്വകാര്യ ബസ്സുകളുടെ മത്സരയോട്ടത്തിന് കടിഞ്ഞാണില്ല; ആലപ്പുഴ നഗരത്തില് അപകടങ്ങള് വര്‍ധിക്കുന്നു | Bus accident incresing in Alappuzha town - Malayalam Oneindia\njust now സൗദിയില് വന് പരിഷ്‌കാരങ്ങള്; ഉംറ തീര്‍ഥാടകര്‍ക്ക് എവിടെയും യാത്ര ചെയ്യാം, കടകള് 24 മണിക്കൂറും\n6 min ago നസീം പിടിച്ചുവച്ചു; ശിവരഞ്ജിത്ത് നെഞ്ചില് കുത്തി, പോലീസിനോട് എല്ലാം പറഞ്ഞ് അഖില്\n8 min ago വിശ്വാസ വോട്ട് തേടി കുമാരസ്വാമി സർക്കാർ; കർണാടകയിലെ കണക്കിലെ കളികൾ ഇങ്ങനെ\n16 min ago 'എസ്എഫ്ഐ അഭിമാനം ആണ്, ഇടനെഞ്ചിൽ തുടിക്കുന്ന വികാരമാണ്, ഒരു നാടിന്റെ പ്രതീക്ഷയാണ്'\nUpdated: Tue, Feb 12, 2019, 0:12 [IST]\nആലപ്പു‍ഴ: 2018 ല് സംസ്ഥാനത്ത് ഏറ്റവും കൂടുതല് അപകട മരണങ്ങളുണ്ടായസ ജില്ലയാണ് ആലപ്പു‍ഴ. ഇതില് അപകടങ്ങള് ഏറെ ഉണ്ടായതും ജനങ്ങള് തിങ്ങി പാര്‍ക്കുന്ന നഗരത്തില് തന്നെ. ഇപ്പോള് നഗരത്തിലെ നിരത്തുകളെ കൂടുതല് അപകടത്തിലാക്കുകയാണ് സ്വകാര്യ ബസുകളുടെ മത്സരയോട്ടം. തിങ്കളാ‍ഴ്ച ഉച്ചയ്ക്കാണ് ഏറ്റവും ഒടുവിലത്തെ സംഭവം.\nഎസ് രാജേന്ദ്രന് എംഎല്‍എയെ പാര്‍ട്ടിയും കൈവിട്ടു!!! എം എല് എ നടത്തിയത് പാര്‍ട്ടിയുടെ കാഴ്ചപാടിന് വിരുദ്ധമായ പരാമര്‍ശം...!!!\nആലപ്പുഴ സക്കറിയ ബസാറിൽ സ്വകാര്യ ബസ്സുകളുടെ മത്സരയോട്ടത്തിനിടെ അപകടത്തില്‍പ്പെട്ട യുവാവിനെ മാരക പരുക്കുകകളോടെയാണ് ആശുപത്രിയില് പ്രവേശിപ്പിച്ചത്. അമിത വേഗതയില് പാഞ്ഞെത്തിയ സ്വകാര്യ ബസ് ബൈക്കിലിടിച്ച് തെറിപ്പിക്കുകയായിരുന്നു. ഓടികൂടിയവരുടെ സമയോചിതമായ ഇടപെടല് മാത്രം മൂലമാണ് യുവാവിന്‍റെ ദേഹത്ത് കൂടി ബസ് കയറിയിറങ്ങാതിരുന്നത്.\nനഗരത്തില് ഇരട്ടക്കുളങ്ങര-ആലപ്പു‍ഴ ജെട്ടി, മണ്ണഞ്ചേരി- റയില്‍വേസ്റ്റേഷല്, കലവൂര്- ആലപ്പു‍ഴ, കടപ്പുറം ആശുപത്രി, വണ്ടാനം മെഡിക്കല് കോളേജ്. ആലപ്പു‍ഴ-കട്ടക്കു‍ഴി, കഞ്ഞിപ്പാടം അടക്കം ദേശസാല്‍കൃത റൂട്ടുകളിലായി നൂറിലധികം സ്വകാര്യ ബസുകളാണ് സര്‍വ്വീസ് നടത്തുന്നത്. രണ്ട് വരി പാത മാത്രമുള്ള ദേശീയപാതയും ഇടുങ്ങിയ മറ്റ് റോഡികളിലുമായി സര്‍വ്വീസ് നടത്തുന്ന ബസുകള് പലതും തിരക്കേറിയ സമയങ്ങളില് കാട്ടുന്ന മത്സരയോട്ടങ്ങള് നിരത്തിലെ മറ്റ് വാഹനയാത്രികര്‍ക്കും യാത്രക്കാര്‍ക്കും നിത്യവും പേടിസ്വപ്നമാണ്. എന്നാല് പരാതികള് ഏറി വന്നിട്ടും മത്സരയോട്ടം നടത്തുന്ന ബസുകള്‍ക്കെതിരെ ഇതുവരെ നടപടികളെടുത്തിട്ടില്ല എന്നതാണ് വാസ്തവം.\nbus accident ബസ് അപകടം alappuzha ആലപ്പുഴ\nBus accident incresing in Alappuzha town


ലഡാക്കില് സൈനിക വാഹനം അപകടത്തില്‍പ്പെട്ടു:7സൈനികര് മരണപെട്ടു – Kairali News | Kairali News Live\nലഡാക്കിലെ ടാര്‍ടൂക്ക് സെക്ടറില് സൈനിക വാഹനം അപകടത്തില്‍പ്പെട്ടു.7കരസേനാംഗങ്ങള്‍ക്ക് ജീവന് നഷ്ടപ്പെട്ടു. വാഹനം റോഡില് നിന്ന് തെന്നി ഷിയോക് നദിയിലേക്ക് വീഴുകയായിരുന്നു. സൈനിക വൃത്തങ്ങളെ ഉദ്ധരിച്ച് വാര്‍ത്താ ഏജന്‍സിയായ എഎന്‍ഐയാണ് ഇക്കാര്യം അറിയിച്ചത്.\nനിരവധി സൈനികര്‍ക്ക് ഗുരുതരമായ പരുക്കേറ്റു. ഇവരെ വ്യോമസേന വെസ്റ്റേണ് കമാന്‍ഡിലേക്ക് മാറ്റുകയാണ്. പാര്‍താപൂരിലെ ട്രാന്‍സിറ്റ് ക്യാമ്പില് നിന്ന് സബ് സെക്ടര് ഹനീഫിന്റെ മുന്‍ഭാഗത്തേക്ക് നീങ്ങുകയായിരുന്നു സൈനിക സംഘം. വാഹനത്തില് 26 പേര് ഉണ്ടായിരുന്നു.\nറോഡപകടത്തില് പരുക്കേറ്റവര്‍ക്ക് മികച്ച ചികിത്സ ഉറപ്പാക്കാനുള്ള ശ്രമങ്ങള് തുടരുകയാണെന്ന് ഇന്ത്യന് ആര്‍മി വൃത്തങ്ങള് അറിയിച്ചു. ഗുരുതരമായി പരുക്കേറ്റവരെ വ്യോമസേനയുടെ സഹായത്തോടെയാണ് വെസ്റ്റേണ് കമാന്‍ഡിലേക്ക് മാറ്റുന്നത്. ലേയില് നിന്നുള്ള ശസ്ത്രക്രിയാ സംഘത്തെ പാര്‍താപൂരിലേക്ക് അയച്ചിട്ടുണ്ട്.


Digital Census In 2021; Amit Shah Proposes New ID Card | ആധാറിന് പുറമെ പുതിയ കാര്‍ഡ്; നിര്‍ദേശവുമായി അമിത് ഷാ, ജനസംഖ്യാ കണക്കെടുപ്പ് ആപ്പ് വഴി - Malayalam Oneindia\nUpdated: Mon, Sep 23, 2019, 14:23 [IST]\nദില്ലി: രാജ്യത്ത് വീണ്ടും ജനസംഖ്യാ കണക്കെടുപ്പ് വരുന്നു. വീടുകള് തോറും ഉദ്യോഗസ്ഥര് കയറി ഇറങ്ങി നടത്തുന്ന കണക്കെടുപ്പ് ആയിരിക്കില്ല. പകരം മൊബൈല് ആപ്പ് വഴിയാകും കണക്കെടുപ്പ് നടത്തുകയെന്ന് കേന്ദ്ര ആഭ്യന്തര മന്ത്രി അമിത് ഷാ പറഞ്ഞു. ദില്ലിയില് ഒരു പരിപാടിയില് പങ്കെടുക്കവെയാണ് അമിത് ഷാ ഇക്കാര്യം പ്രഖ്യാപിച്ചത്.\nമാത്രമല്ല, പുതിയ തിരിച്ചറിയല് കാര്‍ഡ് എല്ലാ പൗരന്‍മാര്‍ക്കും അനുവദിക്കുന്ന കാര്യവും അദ്ദേഹം സൂചിപ്പിച്ചു. ഒട്ടേറെ കാര്യങ്ങള്‍ക്ക് ഉപയോഗിക്കാന് സാധിക്കുന്ന ഒരു കാര്‍ഡ് അത്യാവശ്യമാണെന്നും അദ്ദേഹം പറഞ്ഞു. 2021ലാണ് ജനസംഖ്യാ കണക്കെടുപ്പ് നടത്തുക. അമിത് ഷായുടെ പ്രഖ്യാപനങ്ങളുടെ വിശദാംശങ്ങള് ഇങ്ങനെ.....\nമൊബൈല് ആപ്പ് വഴി\nമൊബൈല് ആപ്പ് വഴിയാകും അടുത്ത കണക്കെടുപ്പ് നടത്തുകയെന്ന് അമിത് ഷാ പറഞ്ഞു. 2021ലായിരിക്കും അടുത്ത കണക്കെടുപ്പ്. പേപ്പര് കണക്കെടുപ്പില് നിന്ന് ഡിജിറ്റല് കണക്കെടുപ്പിലേക്ക് രാജ്യം മാറുകയാണെന്നും അമിത് ഷാ പ്രഖ്യാപിച്ചു.\nസമഗ്രമായ ഒരു കാര്‍ഡ്\nവ്യത്യസ്ത ആവശ്യങ്ങള്‍ക്ക് ഉപയോഗിക്കാന് സാധിക്കുന്ന ഒരു കാര്‍ഡ് നടപ്പാക്കുന്ന കാര്യവും അമിത് ഷാ പ്രഖ്യാപിച്ചു. പാസ്‌പോര്‍ട്ട്, ആധാര്, വോട്ടര് കാര്‍ഡ്, ബാങ്ക് അക്കൗണ്ട്, ഡ്രൈവിങ് ലൈസന്‍സ്, എന്നിവയുടെ ആവശ്യങ്ങളെല്ലാം ഉള്‍ക്കൊള്ളുന്ന കാര്‍ഡ് ആയിരിക്കും പുതിയത്.\nദേശീയ ജനസംഖ്യാ രജിസ്റ്റര്\n2021ലെ സെന്‍സസില് ദേശീയ ജനസംഖ്യാ രജിസ്റ്റര് തയ്യാറാക്കും. 140 വര്‍ഷത്തെ കണക്കെടുപ്പ് ചരിത്രത്തില് ആദ്യമായിട്ടാകും ആപ്ലിക്കേഷന് ഉപയോഗിച്ച് രേഖകള് ശേഖരിക്കുന്നത്. മൊബൈലില് പുതിയ ആപ്പ് ഉപയോഗിക്കുന്നതിന് പ്രത്യേക ബോധവല്‍ക്കരണം നടത്താനും സര്‍ക്കാരിന് പദ്ധതിയുണ്ട്.\n121 കോടി ജനങ്ങള്\n2011ലാണ് ഇന്ത്യയില് അവസാനമായി സെന്‍സസ് നടന്നത്. ഇതുപ്രകാരം 121 കോടി ജനങ്ങള് ഇന്ത്യയിലുണ്ട്. രണ്ടുഘട്ടങ്ങളിലായിട്ടാകും സെന്‍സസ് നടത്തുക. 2020 ഒക്ടോബറില് ആദ്യഘട്ടവും 2021 മാര്‍ച്ചില് രണ്ടാംഘട്ടവും നടക്കും. മഞ്ഞ് വീഴുന്ന മേഖലകളിലാകും ആദ്യ കണക്കെടുപ്പ് നടത്തുക.\nഒരു വ്യക്തി മരിച്ചാല് പോലും\nസെന്‍സെക്‌സ് അതോറിറ്റിയായ ജന്‍ഗണന ഭവന്റെ ശിലാസ്ഥാപന ചടങ്ങില് സംസാരിക്കുകയായിരുന്നു അമിത് ഷാ. ഒരു വ്യക്തി മരിച്ചാല് പോലും ജനസംഖ്യാ രജിസ്റ്ററില് അപ്‌ഡേറ്റാകുന്ന തരത്തിലുള്ള മാറ്റമാണ് താന് നിര്‍ദേശിക്കുന്നതെന്നും അദ്ദേഹം പറഞ്ഞു. എല്ലാ ഫോണുകളിലും ലഭിക്കുന്ന ആപ്പ് വഴിയാകും കണക്കെടുപ്പ് നടത്തുക.\n2021ലെ കണക്കെടുപ്പിന്റെ പ്രത്യേകത\n2021ലെ കണക്കെടുപ്പില് ഒബിസി വിഭാഗത്തെ കുറിച്ചുള്ള വ്യക്തമായ വിവരങ്ങളും ഉള്‍പ്പെടുത്തും. ആദ്യമായിട്ടാകും ഒബിസി കണക്ക് തയ്യാറാക്കുന്നത്. ഡിജിറ്റല് സെന്‍സസിന് 12000 കോടി രൂപയാണ് ചെലവ് പ്രതീക്ഷിക്കുന്നത്. എന്യൂമറേറ്റര്‍മാരെ കണക്കെടുപ്പിന് ചുമതലപ്പെടുത്തും. ഇവര് ആപ്പ് ഉപയോഗിക്കേണ്ട രീതി ജനങ്ങളെ ബോധവല്‍ക്കരിക്കും.\ncensus population amit shah id card സെന്‍സസ് അമിത് ഷാ\nDigital Census In 2021; Amit Shah Proposes New ID Card


SA vs IND : ഠാക്കൂറിന്‍റെ മൂന്നടി; വാണ്ടറേഴ്‌സില് ദക്ഷിണാഫ്രിക്ക പ്രതിരോധത്തില് |\nSA vs IND : ഠാക്കൂറിന്‍റെ മൂന്നടി, വാണ്ടറേഴ്‌സില് ദക്ഷിണാഫ്രിക്ക പുളയുന്നു; പിടിമുറുക്കാന് ഇന്ത്യ\nഇന്ന് കളി പുനരാരംഭിക്കുമ്പോള് 11 റൺസുമായി നായകൻ ഡീൻ എൽഗാറും 14 റൺസുമായി കീഗൻ പീറ്റേഴ്‌സണുമായിരുന്നു ക്രീസിൽ\nJohannesburg, First Published Jan 4, 2022, 3:43 PM IST\nജൊഹന്നസ്‌ബര്‍ഗ്: വാണ്ടറേഴ്‌സിലെ രണ്ടാം ടെസ്റ്റില് (South Africa vs India 2nd Test) ഇന്ത്യക്കെതിരെ ഒന്നാം ഇന്നിംഗ്‌സില് ദക്ഷിണാഫ്രിക്ക പ്രതിരോധത്തില്. ഒരു വിക്കറ്റിന് 35 റൺസ് എന്ന നിലയില് രണ്ടാംദിനം ക്രീസിലെത്തിയ ദക്ഷിണാഫ്രിക്ക ഉച്ചഭക്ഷണത്തിന് പിരിയുമ്പോള് 102-4 എന്ന നിലയില് തകര്‍ച്ച നേരിടുകയാണ്. അക്കൗണ്ട് തുറക്കാതെ തെംബാ ബാവുമ (Temba Bavuma) ക്രീസിലുണ്ട്. 4.5 ഓവറില് 8 റണ്ണിന് മൂന്ന് വിക്കറ്റുമായി ഷര്‍ദ്ദുല് ഠാക്കൂറാണ് പ്രോട്ടീസിനെ ഇന്ന് വിറപ്പിച്ചത്. ആറ് വിക്കറ്റ് ശേഷിക്കേ ദക്ഷിണാഫ്രിക്ക ഇപ്പോഴും 100 റൺസ് പിന്നിലാണ്.\nഇന്ന് കളി പുനരാരംഭിക്കുമ്പോള് 11 റൺസുമായി നായകൻ ഡീൻ എൽഗാറും 14 റൺസുമായി കീഗൻ പീറ്റേഴ്‌സണുമായിരുന്നു ക്രീസിൽ. നന്നായി തുടങ്ങിയെങ്കിലും എല്‍ഗാറിനെ ദക്ഷിണാഫ്രിക്കയ്‌ക്ക് ആദ്യം നഷ്‌ടമായി. 120 പന്ത് പ്രതിരോധിച്ച് 28 റണ്‍സെടുത്ത താരത്തെ ഷര്‍ദ്ദുല് ഠാക്കൂര് വിക്കറ്റിന് പിന്നില് റിഷഭ് പന്തിന്‍റെ കൈകളിലെത്തിക്കുകയായിരുന്നു. അര്‍ധ സെഞ്ചുറിക്ക് പിന്നാലെ കീഗൻ പീറ്റേഴ്‌സണെ(62) ഠാക്കൂര് സ്ലിപ്പില് മായങ്കിന്‍റെ കൈകളിലാക്കി. നാലാമനായെത്തിയ റാസീ വാന് ഡെര് ഡെസ്സനെയും(1) ഠാക്കൂര് മടക്കിയതോടെ ദക്ഷിണാഫ്രിക്ക തകരുകയാണ്. ഇന്നലെ എയ്‌ഡന് മാര്‍ക്രമിനെ(7) ഷമി പുറത്താക്കിയിരുന്നു.\nടോസ് നേടി ബാറ്റിംഗ് തിരഞ്ഞെടുത്ത ഇന്ത്യ ഒന്നാം ഇന്നിംഗ്‌സിൽ 202 റൺസിന് പുറത്തായിരുന്നു. 50 റൺസെടുത്ത നായകൻ കെ എൽ രാഹുലാണ് ടോപ് സ്കോറർ. ചേതേശ്വർ പൂജാര മൂന്നും അജിങ്ക്യ രഹാനെ പൂജ്യത്തിനും പുറത്തായപ്പോള് ഏഴാമനായിറങ്ങി 50 പന്തില് 46 റണ്‍സെടുത്ത ആര് അശ്വിന്‍റെ പ്രകടനം നിര്‍ണായകമായി. മായങ്ക് അഗര്‍വാള്(28), ഹനുമാ വിഹാരി(20), റിഷഭ് പന്ത്(17), ഷര്‍ദ്ദുല് ഠാക്കൂര്(0), മുഹമ്മദ് ഷമി(9), ജസ്‌പ്രീത് ബുമ്ര(14), മുഹമ്മദ് സിറാജ്(1) എന്നിങ്ങനെയാണ് മറ്റ് താരങ്ങളുടെ സ്‌കോര്.\nആദ്യ ടെസ്റ്റിൽ ജയിച്ച ഇന്ത്യ പരമ്പരയിൽ 1-0ന് മുന്നിലാണ്. വാണ്ടറേഴ്‌സില് ജയിച്ചാല് ദക്ഷിണാഫ്രിക്കയില് ചരിത്രത്തിലാദ്യമായി ടീം ഇന്ത്യക്ക് ടെസ്റ്റ് പരമ്പരയുയര്‍ത്താം.\nWorst DRS : ഏറ്റവും മോശം റിവ്യൂ! പന്ത് ബാറ്റില്, എന്നിട്ടും എല്‍ബിക്ക് ഡിആര്‍എസ് വിളിച്ച് ബംഗ്ലാദേശ്- വീഡിയോ\nLast Updated Jan 4, 2022, 3:50 PM IST


ശാസ്താംകോട്ട സൂപ്പർ സ്പ്രെഡ് ഭീതിയിൽ: സമ്പർക്കം വഴി അഞ്ചുപേർക്ക് കൂടി കോവിഡ് : Deepika.com Nattu Visesham\nകൊല്ലം: ജില്ലയെ ആശങ്കിലാഴ്ത്തി വീണ്ടും കോവിഡ് സമ്പർക്ക വ്യാപനം. ഇന്നലെ ജില്ലയിൽ കോവിഡ് സ്ഥിരീകരിച്ച അഞ്ചു പേർക്കും സമ്പർക്കം വഴിയാണ് രോഗബാധ ഉണ്ടായത്. ഇതോടെ ജില്ലയിൽ ഇതുവരെ രോഗം സ്ഥിരീകരിച്ചവരുടെ എണ്ണം 496 ആയി.\nചവറ, പന്മന പഞ്ചായത്തുകളിലെ തീരദേശ മേഖലകളിൽ ട്രിപ്പിൾ ലോക് ഡൗൺ ഏർപ്പെടുത്തി. ഇന്ന് വൈകുന്നേരം ആറു മുതൽ 23-ന് വൈകുന്നേരം ആറു വരെ ഇത് പ്രാബല്യത്തിൽ ഉണ്ടാകും. കോവിഡ് അതിവ്യാപനം തടയുന്നതിന് വേണ്ടിയാണിത്.\nജില്ലയിൽ ഇന്നലെ രോഗം സ്ഥിരീകരിച്ചവരെല്ലാം ശാസ്താംകോട്ട സ്വദേശികളാണ്. അതുകൊണ്ടു തന്നെ ഈ പ്രദേശം സൂപ്പർ സ്പ്രെഡ് ഭീഷണിയിലാണ്. പ്രതിരോധ പ്രവർത്തനങ്ങൾ ശക്തമായി തുടരുന്നെങ്കിലും രോഗവ്യാപനം ഇനിയും വർധിക്കാനുള്ള സാധ്യതയുണ്ടെന്നാണ് ജില്ലാ ഭരണകൂടത്തിന്‍റെയും ആരോഗ്യ വകുപ്പിന്‍റെയും വിലയിരുത്തൽ.\nഅതേസമയം ഇന്നലെ ജില്ലയിൽ പത്തുപേർ കൂടി രോഗമുക്തരായി. ഇതോടെ രോഗം ഭേദമായവരുടെ എണ്ണം 316 ആയി. 496 രോഗബാധിതരിൽ നാലുപേർ മരിച്ചു എന്നാണ് ഔദ്യോഗിക കണക്ക്. 178 പേരാണ് രോഗം ബാധിച്ച് വിവിധ ആശുപത്രികളിൽ ചികിത്സയിലുള്ളത്.\nശാസ്താംകോട്ട രാജഗിരി സ്വദേശി (60) ജൂലൈ ആറിന് രോഗം സ്ഥിരീകരിച്ച യാളുമായി സമ്പർക്കത്തിൽ വന്നയാളാണ്. ആഞ്ഞിലിമൂട് ജംഗ്ഷനിൽ മത്സ്യവിൽപ്പന നടത്തിയിരുന്നു. ആറു മുതൽ ഗൃഹനിരീക്ഷണത്തിലായിരുന്നു. രോഗലക്ഷണങ്ങൾ പ്രകടിപ്പിച്ചിരുന്നില്ലെങ്കിലും സ്രവ പരിശോധനയില് കോവിഡ് പോസിറ്റീവ് ആയി കണ്ടെത്തി.\nശാസ്താംകോട്ട മനക്കര സ്വദേശി (62) രാജഗിരി പെട്രോൾ പമ്പിൽ ജോലി ചെയ്യുകയായിരുന്നു. ആന്‍റിജൻ ടെസ്റ്റിൽ പോസിറ്റീവായി. ആദ്യം സ്ഥാപനനിരീക്ഷണത്തിലും തുടർന്ന് ഗൃഹനിരീക്ഷണത്തിലും പ്രവേശിച്ചു. രോഗലക്ഷണങ്ങൾ പ്രകടിപ്പിച്ചിരുന്നില്ലെങ്കിലും സ്രവ പരിശോധനയില് കോവിഡ് പോസിറ്റീവായി സ്ഥിരീകരിച്ചു.\n11ന് രോഗം സ്ഥിരീകരിച്ചയാളുടെ ഭാര്യ (24), മൂന്നു വയസുള്ള പെൺകുട്ടി, ഒരു വയസുകാരനായ ആൺകുട്ടി എന്നിവരാണ് രോഗം സ്ഥിരീകരിച്ച മറ്റ് മൂന്നുപേർ.\nഇന്നലെ രോഗം സ്ഥിരീകരിച്ച എല്ലാവരും പാരിപ്പള്ളി ഗവ. മെഡിക്കൽ കോളജ് ആശുപത്രിയിൽ ചികിത്സ‍യിലാണ്.\nഅതേ സമയം ജില്ലയിലെ 2461 വോളണ്ടിയർമാർ 1071 ടീമുകളായി തിരിഞ്ഞ് 12687 വീടുകൾ സന്ദർശിച്ച് ബോധവത്ക്കരണം നടത്തിയതായി ഡിഎംഒ ഡോ.ആർ.ശ്രീലത അറിയിച്ചു.\nഇന്നലത്തെ കണക്കുകൾ അനുസരിച്ച് ജില്ലയിൽ 91 06 പേർ ആകെ നിരീക്ഷണത്തിൽ ഉണ്ട്. ഇതിൽ 8977 പേർ വീടുകളിലും സ്ഥാപന നിരീക്ഷണത്തിലുമാണ്. 129 പേർ ആശുപത്രികളിലും കഴിയുന്നു.\nവീട്ടു നിരീക്ഷണത്തിൽ നിന്ന് 781 പേരെയും അഞ്ചു പേരെ ആശുപത്രികളിൽ നിന്ന് ഒഴിവാക്കി. പുതുതായി 607 പേരെ വീട്ടു നിരീക്ഷണത്തിലും 12 പേരെ ആശുപത്രികളിലും പ്രവേശിപ്പിച്ചു. ഇതു വരെ 49171 പേർ നിരീക്ഷണം പൂർത്തിയാക്കി.\nസാമ്പിളുകൾ 16316 എണ്ണമാണ് പരിശോധനയ്ക്ക് അയച്ചത്. 1 2481 ഫലം വന്നു. ഇതിൽ 12014 എണ്ണവും നെഗറ്റീവ് ആണ്. 3825 റിസൾട്ടുകൾ വരാനുണ്ട്.\n169 കോവിഡ് കെയർ സെന്‍ററുകളിൽ 1404 പേരും അഞ്ച് റിഹാബിലിറ്റേഷൻ സെന്‍ററുകളിൽ 82 പേരും എട്ട് ഫസ്റ്റ് ലൈൻ ട്രീറ്റ്മെന്‍റ് സെന്‍ററുകളിൽ 817 പേരും കഴിയുന്നു.\nരോഗം സ്ഥിരീകരിച്ചവരുടെ പ്രാഥമിക സമ്പർക്ക പട്ടികയിൽ 3369 പേരും രണ്ടാം സമ്പർക്കത്തിൽ 1459 പേരും ഉണ്ടെന്ന് ജില്ലാ മെഡിക്കൽ ഓഫീസർ പറഞ്ഞു.\nചിറ്റുമലയിൽ മരിച്ചനിലയിൽ കണ്ടെ ത്തിയ നെടുന്പന സ്വദേശിയായ സ്ത്രീ യ്ക്ക് കോവിഡ് സ്ഥിരീകരിച്ച സാഹചര്യത്തിൽ നെടുമ്പന ഗ്രാമ പഞ്ചായത്തിലെ 4,6വാർഡുകളെ കണ്ടെയിൻമെന്‍റ് സോണുകളാക്കി നിയന്ത്രണം ഏർപ്പെടുത്തി കളക്ടർ ഉത്തരവായി.\nകൊല്ലം സിറ്റിയുടെ വിവിധ പോലീസ് സ്റ്റേഷൻ പരിധികളിലായി നടത്തിയ പരിശോധനയിൽ മാസ്ക് ധരിക്കാതെ പൊതുസ്ഥലങ്ങളിൽ സഞ്ചരിച്ചതിന് 229 പേർക്കെതിരേയും കോവിഡ് പ്രോട്ടോകോൾ ലംഘിച്ചതിന് 130 പേർക്കെതിരെയും പോലീസ് നടപടി സ്വീകരിച്ചു.\nമാനദണ്ഡങ്ങൾ ലംഘിച്ച് കടകൾ തുറന്ന് പ്രവർത്തിപ്പിച്ചതിന് കൊല്ലം ഈസ്റ്റ്, കൊല്ലം വെസ്റ്റ്, ഇരവിപുരം, ഓച്ചിറ തുടങ്ങിയ പോലീസ് സ്റ്റേഷൻ പരിധികളിലായി ഏഴ് കടയുടമകൾക്കെതിരെയും നടപടി സ്വീകരിച്ചു.\nപ്രതിരോധ നടപടികളുടെ ഭാഗമായി ശക്തമായ പോലീസ് നിരീക്ഷണവും പരിശോധനയുമാണ് സിറ്റിയിൽ ഏർപ്പെടുത്തിയിരിക്കുന്നതെന്ന് സിറ്റി പോലീസ് കമ്മീഷണർ അറിയിച്ചു.


ഓരോ ചുവടും ലക്ഷ്യത്തിലേക്ക്\n(നാഗ്പൂരില് നടന്ന തൃതീയവര്‍ഷ സംഘശിക്ഷാവര്‍ഗ്ഗിന്റെ സമാപന പരിപാടിയില് ആര്.എസ്.എസ്. സര്‍സംഘചാലക് ഡോ. മോഹന്‍ഭാഗവത് ചെയ്ത പ്രഭാഷണത്തിന്റെ സംക്ഷിപ്ത രൂപം)\nസംഘശിക്ഷാ വര്‍ഗ് പോലെയുള്ള പ്രശിക്ഷണങ്ങള് സ്വയംസേവകര്‍ക്ക് രാഷ്ട്രത്തിന്റെ പരമവൈഭവം സാധ്യമാക്കുന്നതിന് ആവശ്യമുള്ള യോഗ്യതകളെ പ്രാപ്തമാക്കുന്നതിന് വേണ്ടിയാണ്. ‘ഭാരത് മാതാ കി ജയ്’ മുഴുവന് വിശ്വത്തിലും മുഴങ്ങണം. വിശ്വവിജേതാവാകാനുള്ള ആഗ്രഹമല്ല അതിന് പിന്നില്. നമുക്ക് ആരെയും ജയിക്കേണ്ടതില്ല, എന്നാല് എല്ലാവരെയും യോജിപ്പിക്കേണ്ടതുണ്ട്. സംഘത്തിന്റെ പ്രവര്‍ത്തനം എല്ലാവരെയും ഒരുമിച്ച് ചേര്‍ക്കാനുള്ളതാണ്. സ്വാതന്ത്ര്യത്തിന്റെ എഴുപത്തഞ്ചാം വര്‍ഷമാണ് ഇത്. സ്വതന്ത്രത്തിലെ ‘സ്വ’ നമ്മുടേതാണ്. അതിപുരാതനകാലം മുതല്‍തന്നെ നമ്മുടെ ഋഷിപൂര്‍വികര് അസ്തിത്വത്തിന്റെ സത്യത്തെ മനസ്സിലാക്കി. അദ്വിതീയമായ സത്യത്തിന്റെ ആവിഷ്‌കാരങ്ങളാണ് പലനിറങ്ങളില് നിറയുന്ന വിവിധതയെന്ന് സമാജത്തിന് പകര്‍ന്നിട്ടുണ്ട്. വിവിധത ഈ ഏകത്വത്തിന്റെ ഭാവമാണ്. അത് വ്യത്യസ്തത അല്ല. സത്യം, കരുണ, ശുചിത്വം, തപസ് എന്നിവയുടെ അടിസ്ഥാനത്തിലാണ് ഭാരതത്തിന്റെ ധാര്‍മ്മിക ജീവിതം നിലനില്‍ക്കുന്നത്. അത് രാഷ്ട്രജീവിതമാണ്. നാമൊരു രാഷ്ട്രമായി നിലനില്‍ക്കുന്നത് ഏതെങ്കിലും ഭാഷയുടെയോ ആരാധനയുടെയോ ഒരു പ്രദേശത്ത് താമസിക്കുന്നു എന്നതിന്റെയോ അടിസ്ഥാനത്തിലല്ല, ഒരേ ദൗത്യമാണ് നമുക്ക് നിര്‍വഹിക്കാനുള്ളത്.\nഏറ്റവും പുരാതനമായ രാഷ്ട്രജീവിതമെന്ന നിലയില് ലോകത്തെയാകെ ഈ വഴിയിലേക്ക് നയിക്കേണ്ടത് നമ്മുടെ ഉത്തരവാദിത്തമാണ്. സമാനമായ ഈ ദൗത്യം ഭാരതത്തിലെ ഭാഷാ, പ്രവിശ്യാ, സമ്പ്രദായ ഭേദമെന്യേ എല്ലാവരുടെയും ചുമതലയാണ്. മാത്രമല്ല, ചരിത്രപരമായ എന്തെങ്കിലും കാരണങ്ങളാല് വിദേശീയമായ ആരാധനാരീതി പിന്തുടരുന്നവരുടെ അന്തഃരംഗത്തിലും ഇതേ ലക്ഷ്യമാണുള്ളത്. അവരും ഭാരതീയരാണ്. എല്ലാവരെയും ഒരുമിപ്പിക്കണമെന്ന ആശയം മറ്റ് പലയിടത്തുമുണ്ട്. പക്ഷേ പ്രയോഗത്തിലോ അനുഭവത്തിലോ ഇല്ല. എന്നാല് ആ പരമ്പര ഭാരതത്തില് അഖണ്ഡമായി തുടരുന്നു. ഒരു പ്രതിസന്ധിയിലും അത്് മുറിഞ്ഞുപോയില്ല. ഈ ധര്‍മ്മത്തെയാണ് ഇന്ന് ഹിന്ദുധര്‍മ്മം എന്ന പറയുന്നത്, വാസ്തവത്തില് അത് മാനവധര്‍മ്മമാണ്, വിശ്വധര്‍മ്മമാണ്, യുഗങ്ങളായി അതിന്റെ സംരക്ഷണവും പോഷ ണവും നടക്കുന്ന ഈ ഭൂമിയില് പരമ്പരയായി ജീവിക്കുന്ന സമൂഹത്തെ ലോകം ഹിന്ദു എന്ന് വിളിച്ചു. അതുകൊണ്ട് ഇത് ഹിന്ദുധര്‍മ്മമാണ്. ഈ ഭൂമിയില് നമ്മള് ജീവിക്കുന്നു, ഈ ഭൂമിയാണ് നമുക്കിത് പഠിപ്പിച്ചത്. ഇത് സുരക്ഷിത ഭൂമിയാണ്. ഈ സമൃദ്ധിയും സുരക്ഷയും നമുക്ക് മാതൃഭൂമി തന്നതാണ്.\nതതോ രാഷ്ട്രം ബലമോ\nഇതാണ് രാഷ്ട്രത്തിന്റെ ചരിത്രം. നമ്മുടെ രാഷ്ട്രം, ബലം, ഓജസ്സ് ഒക്കെ വിശ്വമംഗളമാഗ്രഹിച്ച ഋഷിമാരുടെ കഠിനതപസ്സിനാല് സൃഷ്ടിക്കപ്പെട്ടതാണ്. എന്താണോ നമ്മുടെ പക്കലുള്ളത് അത് ലോകത്തിന് നല്കാനുള്ളതാണ്.\nകാലചക്രം കറങ്ങി, ചിലപ്പോള് അത് അനുകൂലമായി, ചിലപ്പോള് പ്രതികൂലമായി, നല്ല ദിനങ്ങളും മോശം ദിനങ്ങളും മാറി മാറി വന്നു. ചിലപ്പോള് വിശ്വത്തെ ഭരിച്ചു, മറ്റ് ചിലപ്പോള് മറ്റ് രാജാക്കന്മാരുടെ പിന്നിലായി. ഏത് ഘട്ടത്തിലും ഈ രാഷ്ട്രജീവിതത്തിന്റെ ചരട് കരുത്തോടെ നിന്നു, ഇപ്പോള് വീണ്ടും മുന്നിലേക്ക് കുതിക്കുന്നു. ഇത് സനാതനരാഷ്ട്രമാണ്. സമന്വയമാണ് ആ ധര്‍മ്മം പഠിപ്പിച്ചത്. എല്ലാവരെയും ഒപ്പം ചേര്‍ത്ത് എല്ലാവരുടെയും ഉന്നതിക്കായി, എല്ലാവരുടെയും ഉന്നതിയില് സ്വന്തം ഉന്നതി കാണാന് കഴിയുന്നതാണ് ശരിയായ ഉന്നതി. അതാണ് നമ്മുടെ സ്വത്വം. അതിന്റെ ആധാരത്തില് രാഷ്ട്രത്തിന്റെ എല്ലാ തന്ത്രങ്ങളെയും പുനഃസ്ഥാപിക്കേണ്ടതുണ്ട്. നമ്മുടെ സ്വതന്ത്രത ഈ സ്വത്വത്തിന്റെ ആധാരത്തില് സ്വന്തം തന്ത്രം നിര്‍മ്മിച്ച് ലോകത്തിന് പുതിയ മന്ത്രം നല്കാനായിട്ടുള്ളതാണ്. ഈ കര്‍ത്തവ്യം നിറവേറ്റണമെങ്കില് ആ സത്യത്തെ അനുഭവിച്ച, അതില് ജീവിക്കുന്ന ആളുകള് വേണം.\nധര്‍മ്മത്തിന്റെ സംരക്ഷണം രണ്ട് തരത്തിലാണ്. അതിനുമേല് ആക്രമണം ഉണ്ടാകുമ്പോള് അതിനെ സംരക്ഷിക്കണം. പൊരുതണം. അതില് ബലിദാനമുണ്ടാകും. എന്നാല് ധര്‍മ്മത്തെ ആചരിച്ചുകൊണ്ടും സംരക്ഷിക്കാം. ധര്‍മ്മാചരണം ആവശ്യമാണ്. പരസ്പര സ്നേഹം, ആനന്ദം, സുഖദുഃഖങ്ങളുടെ പങ്കുവയ്ക്കല്.. ഇതെല്ലാം അതിന്റെ അകക്കാമ്പാണ്. മുഴുവന് ലോകത്തിനും നല്‍കാനുള്ളത് നമ്മുടെ പക്കലുണ്ട്. അത് നല്കാനുള്ള സമയം എത്തിയിരിക്കുന്നു. അതിനായി തയ്യാറെടുക്കണം. ഒരു കാര്യം കൂടിയുണ്ട്. സത്യത്തിന് നിലനില്‍ക്കാന് ശക്തിയുടെ അടിത്തറ വേണം. നമ്മള് ആരെയും ജയിക്കാന് ആഗ്രഹിക്കുന്നില്ല. എന്നാല് ലോകത്ത് ദുഷ്ടജനങ്ങളുണ്ട്. അവര് നമ്മളെ ജയിക്കാന് ആഗ്രഹിക്കുന്നു. അതുകൊണ്ട് ശക്തിയെ ആരാധിക്കണം.\nഭൗതികജ്ഞാനത്തിന്റെ ആധാരത്തില് ജീവിതസംഗ്രാമത്തില് വന്നുചേരുന്ന വെല്ലുവിളികളെ നേരിട്ട് യശസ്വികളാകണം. ആധ്യാത്മികതയെ സ്വീകരിച്ച് ആ യശസ്വിനെ സാര്‍ത്ഥകമാക്കണം. നിസ്വാര്‍ത്ഥ പ്രേമം എന്നതാണ് നമ്മുടെ പ്രാമാണികത. സ്നേഹം നല്കുന്നതാണ് സംഘജീവിതം. പക്ഷേ എല്ലാത്തിനും ശക്തിയുടെ അധിഷ്ഠാനം ആവശ്യമാണ്. ശക്തിക്ക് സത്യാധാരിതമായ നീതിയുടെ അടിത്തറ ആവശ്യമാണ്. ശക്തി ഉപദ്രവകാരിയാകരുത്. ദുഷ്ടന്റെ കരങ്ങളില് വിദ്യ വിവാദമാണ്, പണം മദത്തിനാണ്, ശക്തി മറ്റുള്ളവരെ പീഡിപ്പിക്കുന്നതിനാണ്. എന്നാല് സാധുക്കള്‍ക്ക് വിദ്യ അറിവിനും ധനം ദാനത്തിനും ബലം ദുര്‍ബലരുടെ രക്ഷയ്ക്കും വേണ്ടിയാണ്. ശക്തി ഉപദ്രവമാകുന്നത് നീതിയല്ല.\nറഷ്യ ഉക്രൈനെ ആക്രമിക്കുന്നു. എന്നാല് ആരും ഉക്രൈനില് പോയി റഷ്യയെ തടയാനുള്ള ധൈര്യം കാണിച്ചില്ല. പകരം ഉക്രൈന് വേണ്ട ആയുധങ്ങള് നല്കി അത് പരീക്ഷിക്കുകയാണ് പാശ്ചാത്യരാജ്യങ്ങള്. മുമ്പ് ഭാരതവും പാകിസ്ഥാനും തമ്മില് യുദ്ധം ഉണ്ടായപ്പോള് ഇരുവര്‍ക്കും യുദ്ധോപകരണങ്ങള് നല്‍കി പരീക്ഷിച്ചതുപോലെ. ഭാഗ്യവശാല് റഷ്യ-ഉക്രൈന് വിഷയത്തില് ഭാരതം സന്തുലിതമായ നിലപാടാണ് സ്വീകരിച്ചത്. യുദ്ധത്തെ അനുകൂലിച്ചില്ല, റഷ്യയെ പിന്തുണച്ചുമില്ല. ഉക്രൈന് അടിയന്തര ആരോഗ്യ സഹായങ്ങളടക്കം നല്‍കുകയും റഷ്യയോട് ‘പ്രശ്‌നം പറഞ്ഞുതീര്‍ക്കൂ സഹോദരാ’ എന്നാവശ്യപ്പെടുകയും ചെയ്തു. അതിബലശാലിയായിരുന്നു ഭാരതമെങ്കില് ഈ യുദ്ധം അവസാനിപ്പിക്കാന് സാധിക്കുമായിരുന്നു. എന്നാല് നാം ആ ശക്തിയിലേക്ക് വളരുന്നതേയുള്ളൂ. ശക്തമായിട്ടും ചൈന എന്തുകൊണ്ട് ഇടപെടുന്നില്ല. ശാന്തിയുടേയും ഏകതയുടേയും വഴി ചൂണ്ടിക്കാണിക്കാന് അവര്‍ക്കാര്‍ക്കും സാധിക്കുന്നില്ല. സ്വാര്‍ത്ഥതയുടെ വിജയത്തിന് വേണ്ടിയാണ് അവര്‍ക്ക് ശക്തി.\nഭാരതത്തെ പരമവൈഭവത്തിലേക്ക്, വിശ്വഗുരു സ്ഥാനത്തേക്ക് ഉയര്‍ത്തുക എന്നത് കാലത്തിന്റെ ആവശ്യമാണ്. എന്നാല് അതിനാദ്യം മുഴുവന് ജനങ്ങളും ഭാരതമെന്ന ഒറ്റ വികാരത്തില് ഒന്നായിത്തീരണം. ഭാരതം ഒരു ആരാധനാരീതിയെയും തള്ളിപ്പറയുന്നില്ല, ഒരു പ്രദേശത്തെയും മാറ്റി നിര്‍ത്തുന്നില്ല. എല്ലാവരും ഒന്നാണെന്ന, ഭാരതമാതാവിന്റെ മക്കളാണ് എന്ന വിചാരത്തിലാണ് മുന്നോട്ടുപോകുന്നത്. ഈ ധര്‍മ്മത്തെ മതത്തില് നിന്നും ആരാധനാരീതികളില് നിന്നുമൊക്കെ മാറ്റിനിര്‍ത്തേണ്ടതുണ്ട്. മാനവികതയും ബന്ധുഭാവവുമൊക്കെയാണ് പ്രാചീനകാലം മുതലുള്ള ഭാരതത്തിന്റെ പ്രത്യേകത. അതാണ് സനാതന ധര്‍മ്മമെന്നും ഹിന്ദുധര്‍മ്മമെന്നും അറിയപ്പെടുന്നത്.\nനമ്മുടെയെല്ലാം പരമ്പര ഒന്നാണ്\nഇപ്പോള് കാശിയില് ജ്ഞാന്‍വാപിയുടെ വിഷയം നടക്കുകയാണ്. ചരിത്രത്തെ നമുക്ക് മാറ്റാനാവില്ല. അതു നാം ഉണ്ടാക്കിയതല്ല. ഇന്ന് ഹിന്ദുക്കളായി കഴിയുന്നവരോ മുസ്ലീങ്ങളായി കഴിയുന്നവരോ അല്ലല്ലോ അത് ഉണ്ടാക്കിയത്. അന്നത്തെ ഇസ്ലാം പുറത്തുനിന്ന് ആക്രമിച്ചു കടന്നുവന്നതാണ്. സ്വാതന്ത്ര്യത്തിനായി പൊരുതിയവരുടെ ആത്മവീര്യം കെടുത്താന് അവര് ദേവസ്ഥാനങ്ങള് തകര്‍ത്തു. ഹിന്ദു സമൂഹത്തിന്റെ വിശേഷശ്രദ്ധ പതിയുന്ന ചില വിഷയങ്ങളില് ചോദ്യങ്ങള് ഉയരും.\nഅതിന്റെ അര്‍ത്ഥം മുസ്ലിങ്ങള്‍ക്ക് വിരുദ്ധമായി ഹിന്ദുക്കള് ചിന്തിക്കുന്നുവെന്നല്ല. ഇന്നത്തെ മുസ്ലീങ്ങളുടെ പൂര്‍വ്വികരും ഹിന്ദുക്കളായിരുന്നു. ചിരകാലം ആ ഹിന്ദുക്കളെ സ്വാതന്ത്ര്യത്തില് നിന്ന് അകറ്റി വഞ്ചിച്ചുനിര്‍ത്താനും അവരുടെ മനോധൈര്യത്തെ തകര്‍ക്കാനുമാണ് അന്ന് ആക്രമണകാരികള് അതെല്ലാം ചെയ്തത്. അതുകൊണ്ടുതന്നെ അവയുടെയെല്ലാം പുനരുദ്ധാരണം നടത്തണമെന്ന ചിന്ത വരുന്നത് സ്വാഭാവികമാണ്.\nനവംബര് ഒന്‍പതിന് സംഘം നിലപാട് പറഞ്ഞതാണ്. രാമജന്മഭൂമി പ്രക്ഷോഭത്തില് ചരിത്രപരമായ ചില കാരണത്താലാണ് പതിവുരീതികള്‍ക്ക് വിരുദ്ധമായി സംഘം ഭാഗഭാക്കായത്. ആ ദൗത്യം പൂര്‍ത്തിയായി. ഇനി സമരത്തിന്റെ പ്രശ്‌നമില്ല. എന്നാല് മനസ്സിലുയരുന്ന വിഷയങ്ങള് ചോദ്യമായി ഉയരുക തന്നെ ചെയ്യും. ഇതൊന്നും ആര്‍ക്കും എതിരായുണ്ടാവുന്നതല്ല. മുസ്ലിങ്ങളും ഹിന്ദുക്കളും അങ്ങനെ കരുതേണ്ടതില്ല. പരസ്പരം ഇരുന്ന് സംസാരിച്ച് പുതിയ വഴി തുറക്കുകയാണ് വേണ്ടത്. ചിലപ്പോള് കോടതികളില് പോകേണ്ടിവരും. അപ്പോള് കോടതി പറയുന്നത്, അംഗീകരിക്കണം. ഭരണഘടനയെയും നിയമസംവിധാനങ്ങളെയും പവിത്രമായി കരുതി അനുസരിക്കണം. കോടതിയുടെ തീരുമാനങ്ങളില് പരാതി ഉന്നയിക്കരുത്. പ്രതീകാത്മക കേന്ദ്രങ്ങളെപ്പറ്റി സംസാരിക്കുന്നത് മനസ്സിലാക്കാം. എന്നാല് ദിവസവും ഓരോ വിഷയങ്ങള് സൃഷ്ടിക്കുന്നതും ശരിയല്ല. ജ്ഞാന്‍വാപിയെപ്പറ്റി നമുക്ക് പണ്ടുകാലം മുതലേ നിലപാടുണ്ട്. അതു ശരിയാണ് താനും. എന്നാല് എല്ലാ മസ്ജിദിലും എന്തിന് ശിവലിംഗം നോക്കുന്നു. മസ്ജിദ് എന്നതും ഒരു ആരാധനയാണ്. ആ മതം പുറത്തുനിന്ന് വന്നതാവാം. എന്നാല് അതു പിന്തുടരുന്നവര് പുറത്തുനിന്ന് വന്നവരല്ല. അവര് ആ ആരാധനാരീതി തുടരുന്നതില് വിരോധമുണ്ടാവേണ്ടതില്ല. അതിനെ ബഹുമാനിക്കുകയും പവിത്രത കല്‍പ്പിക്കുകയും വേണം. അവര് സനാതന കാലം മുതല് ഭാരതവര്‍ഷത്തിന്റെ ഭാഗമായ ഋഷി മുനി, ക്ഷത്രിയ വംശങ്ങളുടെ പിന്‍മുറക്കാര് തന്നെയാണ്.\nനമ്മുടെയെല്ലാം പരമ്പര ഒന്നാണ്. എല്ലാ സ്വാതന്ത്ര്യ പോരാട്ടങ്ങളിലും ദേശീയബോധമുള്ള മുസ്ലിങ്ങളും ഭാഗഭാക്കായിരുന്നു. അവര് ഇന്നാട്ടിലെ മുസ്ലിങ്ങള്‍ക്ക് മാതൃകയാണ്. അവരുടെ ബന്ധം ഈ നാടുമായാണ്. വൈദേശികമല്ല. ഭാരതത്തിന്റെ സംസ്‌കൃതി ആരേയും ഒഴിവാക്കാതെ എല്ലാവരും നമ്മുടേതെന്ന് കരുതുന്നതാണ്. ആരുടെയെങ്കിലും മതം തെറ്റാണെന്നോ അത് മാത്രമാണ് ശരിയെന്നോ ഉള്ള ചിന്ത പാടില്ല. പാകിസ്ഥാന് രൂപീകരിച്ചപ്പോള് ചിലര് പോയി. ചിലര് പോയില്ലല്ലോ. ആരാധനാരീതി വേറെയാണെങ്കിലും ഭാരതത്തെ വിട്ടുപോകാന് തയ്യാറല്ല എന്നല്ലേ അതിനര്‍ത്ഥം. അവര് ഇവിടെ തുടര്‍ന്നത് എല്ലാവര്‍ക്കുമൊപ്പം യോജിച്ച് ജീവിക്കണമെന്ന ആഗ്രഹത്തോടെയാവണം. സമ്പൂര്‍ണ്ണ സമാജവും തിരിച്ചറിയേണ്ടത് നമ്മുടെയെല്ലാം പൂര്‍വ്വികര് ഒരേ രക്തമായിരുന്നുവെന്നതാണ്. അവര് മടങ്ങിവരാന് തയ്യാറാണെങ്കില് അവരെ സ്വീകരിക്കേണ്ടതുണ്ട്. ഇനി അവര് അതിന് തയ്യാറല്ലെങ്കിലും സാരമില്ല. നമുക്ക് മുപ്പത്തിമുക്കോടി ദേവതകളുണ്ട്. ആ ദേവതകളുടെ എണ്ണം വീണ്ടും കൂടും. അത്രമാത്രം.\nരാഷ്ട്രജീവിതത്തിന്റെ സമൃദ്ധമായ പ്രവാഹം\nനമ്മുടെ സംസ്‌ക്കാരത്തിന്റെ ഉദാരതയും സര്‍വ്വരേയും സമാവേശിപ്പിക്കുന്നതുമായ പ്രത്യേകതയും മനസ്സിലാക്കി ദേശഭക്തരാവുക, എല്ലാവരുടേയും വികസനം എന്ന ചിന്തയില് മുന്നോട്ട് പോവുക, പൂര്‍വ്വികരെ മാതൃകയാക്കി ജീവിക്കുക എന്നിവയൊക്കെയാണ് ഐക്യത്തിനുള്ള വഴികള്. ഭരണഘടന മുന്നോട്ട് വയ്ക്കുന്ന സന്ദേശവും ഇതാണ്. ഹിന്ദുക്കള് ഐക്യത്തിനായി നിരവധി വിട്ടുവീഴ്ചകള് ചെയ്തവരാണ്. എന്നിട്ടും അപസ്വരങ്ങള് മറുവശത്തുനിന്ന് ഉയരുകയാണ്.\nഐക്യത്തെ തകര്‍ക്കുന്ന പരാമര്‍ശങ്ങളെ എതിര്‍ക്കുന്നവരാണ് ഹിന്ദുക്കള്. ഞാനെന്തെങ്കിലും പറഞ്ഞാല് എന്നെയും തടയാന് ഹിന്ദുസമൂഹത്തിന് സാധിക്കും. മതവാദത്തെ ഹിന്ദു പിന്താങ്ങുന്നില്ല. അതുകൊണ്ടാണ് ഹിന്ദുസമൂഹത്തിലേക്ക് എല്ലാവരും എത്തിയത്. യഹൂദരും പാഴ്സികളും എല്ലാം ഉദാഹരണമാണ്. എല്ലാ രാഷ്ട്രങ്ങളും സത്യത്തെ തേടി ഭാരതത്തിലേക്കാണ് വന്നത്. പാര്‍ശ്വവല്‍ക്കരിക്കപ്പെട്ടവരേയും ദളിതരേയും ഉയര്‍ത്തിയത് ഈ രാഷ്ട്രമാണ്. ഇക്കാര്യങ്ങളെല്ലാം മനസ്സിലാക്കി ഹിന്ദുത്വത്തിന്റെ ആചരണം ശരിയായി നിര്‍വഹിക്കേണ്ടതുണ്ട്. ഈ രാഷ്ട്രജീവിതത്തിന്റെ സമൃദ്ധമായ പ്രവാഹത്തിലേക്ക് എല്ലാവരേയും സംയോജിപ്പിക്കേണ്ട ദൗത്യമാണ് നമുക്കുള്ളത്. ഇതിനുള്ള കഴിവും ശീലവും ശക്തിയും ആളുകളിലേക്ക് എത്തിക്കുകയെന്ന ദൗത്യമാണ് സംഘം നിര്‍വഹിക്കുന്നത്.\nഭാഷയുടേയും സംസ്ഥാനത്തിന്റെയും മറ്റും പേരില് ആളുകളെ ഭിന്നിപ്പിക്കുകയും അതില് നിന്ന് ലാഭമുണ്ടാക്കുകയും ചെയ്യുന്ന നിരവധി പേര് ഇപ്പോഴുമുണ്ട്. അത്തരക്കാര് ലോകമെങ്ങുമുണ്ട്, ഭാരതത്തിലുമുണ്ട്. ആരെങ്കിലും എന്തെങ്കിലും പറഞ്ഞാല് നാളെ അതിന് മറുപടി നല്‍കുക എന്നതല്ല ശരിയായ രീതി. നമ്മളാണ് ഭാരതമാതാവിന് ജയ് വിളിക്കുന്നത്. നാമാണ് പരസ്പരം സഹോദരങ്ങളെന്ന് കരുതുന്നത്. നാമാണ് ഭാരതത്തെ വിശ്വഗുരുസ്ഥാനത്ത് എത്തിക്കുന്നതിനായി പ്രയത്‌നിക്കുന്നത്. അതിനാല് തന്നെ നമുക്ക് ഈ വ്രതവുമായി മുന്നോട്ട് പോകേണ്ടതുണ്ട്. സമര്‍ത്ഥവും സമ്പന്നവും സമൃദ്ധവുമായ ഹിന്ദുസമാജം, കലഹങ്ങളും വിദ്വേഷങ്ങളും അവസാനിപ്പിച്ച് സുന്ദരമായ, സുഖകരമായ ലോകത്തെ സൃഷ്ടിക്കുക തന്നെ ചെയ്യും. ആ ദൗത്യമാണ് സംഘം 1925 മുതല് നിര്‍വഹിക്കുന്നത്. ഓരോ ചുവടുംവച്ച് ഈ ലക്ഷ്യത്തിലേക്ക് നാം മുന്നേറുകയാണ്. ഇന്നല്ലെങ്കില് നാളെ ആ യശസ്സിലേക്ക് നാം എത്തിച്ചേരും.\nTags: സംഘശിക്ഷാ വര്‍ഗ്


100 കിലോമീറ്റർ വരെ സഞ്ചരിക്കാൻ കഴിയുന്ന ഹൈഡ്രജനിൽ ഓടുന്ന സൈക്കിൾ ബൈക്ക് വരുന്നു\nBy Web Desk February 3, 2018\n100 കിലോമീറ്റർ വരെ സഞ്ചരിക്കാൻ കഴിയുന്ന ഹൈഡ്രജനിൽ ഓടുന്ന സൈക്കിൾ ബൈക്ക് വരുന്നു. ഫ്രഞ്ച് സ്റ്റാര്‍ട്ടപ്പായ പ്രാഗ്മ ഇന്‍ഡസ്ട്രീസാണ് പുതിയ മോഡല് സൈക്കിളുമായി എത്തുന്നതെന്നാണ് റിപ്പോര്‍ട്ട്. ഹൈഡ്രജന് ഇന്ധനമായി പ്രവര്‍ത്തിക്കുന്ന സൈക്കിളിന് ആല്‍ഫ ബൈക്ക് എന്നാണ് പേരിട്ടിരിക്കുന്നത്.\nനഗരയാത്രികരെ ഉദേശിച്ചു പുറത്തിറക്കുന്ന ഈ സൈക്കിള് രണ്ടു ലീറ്റര് ഹൈഡ്രജന് കൊണ്ട് 100 കിലോമീറ്റര് ഓടുമെന്നാണ് നിര്‍മ്മാതാക്കളുടെ അവകാശവാദം. ഇന്ധനം തീര്‍ന്നാല് ടാങ്ക് റീഫില് ചെയ്യാന് വെറും രണ്ടു മിനിറ്റ് സമയം മതിയെന്നും കമ്പനി അവകാശപ്പെടുന്നു. വ്യാവസായികാടിസ്ഥാനത്തില് നിര്‍മ്മാണത്തിനൊരുങ്ങുന്ന ഹൈഡ്രജന് സൈക്കിളിന് അഞ്ചു ലക്ഷം രൂപയാണ് വില.\nTags: hydrogen fuel cycle bike


കൈതച്ചക്കയുടെ ശവപ്പറമ്പായി വാഴക്കുളം | business\nകൈതച്ചക്കയുടെ ശവപ്പറമ്പായി വാഴക്കുളം\nസ്വന്തം ലേഖകൻ June 25, 2018 09:36 PM IST\nവിപണിവിലയിലെ ഏറ്റക്കുറച്ചിലുകള്‍ക്കൊപ്പം കാലവര്‍ഷവും വില്ലനായതോടെയാണ് കൈതച്ചക്കയ്ക്ക് പേരുകേട്ട വാഴക്കുളത്തെ കര്‍ഷകരും കച്ചവടക്കാരും കടുത്ത പ്രതിസന്ധിയിലായത് . ഏഷ്യയില്‍ത്തന്നെ കൈതച്ചക്കയുടെ ഏറ്റവും വലിയ മാര്‍ക്കറ്റും വാഴക്കുളത്താണ് . വാഴക്കുളത്ത് ഈ സീസണില് ഇതുവരെ രണ്ടായിരത്തിലധികം ടണ് കൈതച്ചക്കയാണ് കേടുവന്ന് കുഴിച്ചുമൂടിയത്. അതുകൊണ്ടുതന്നെ കൈതച്ചക്കയുടെ വിപണിയില് സംഭവിച്ച ദുരന്തത്തെക്കുറിച്ചാണ് മണികിലുക്കം ആദ്യം അന്വേഷിക്കുന്നത്.\nമഴയാസ്വദിച്ച് കൊച്ചിയിലേക്ക് മടങ്ങുമ്പോഴും അവര് പറഞ്ഞ കണക്കുകളെപ്പറ്റിയായിരുന്നു ആലോചന. അവര് എന്നു പറഞ്ഞാല് കര്‍ഷകരാണ് കച്ചവടക്കാരാണ്. ഇടവിട്ടുപെയ്യുന്ന മഴയില് കുളിച്ച വാഴക്കുളത്തെ തോട്ടങ്ങളില് കൈതച്ചക്കയ്ക്ക് ആ പഴയ രുചിയില്ല. കൈമോശംവന്ന ആ പഴയ രുചിപ്പെരുമയാണ് വാഴക്കുളത്തെ കൈതച്ചക്കയ്ക്ക് വാഴക്കുളം പൈനാപ്പിളെന്നപേരില് നേരത്തെ ഭൗമസൂചിക പദവി നേടിക്കൊടുത്തതും.\nപ്രതിവര്‍ഷം എണ്ണൂറ് കോടിയിലധികം രൂപയ്ക്ക് കൈതച്ചക്കയുടെ കച്ചവടം നടക്കുന്ന വാഴക്കുളം പൈനാപ്പിള് മാര്‍ക്കറ്റ്. ഏഷ്യയിലെ ഏറ്റവും വലിയ പൈനാപ്പിള് മാര്‍ക്കറ്റെന്ന വിശേഷണം മാത്രമേയുള്ളു. മഴയത്ത് നശിച്ച തോട്ടങ്ങളില്‍നിന്ന് കഷ്ടപ്പെട്ട് സംഭരിച്ചെത്തിക്കുന്ന കൈതച്ചക്ക സൂക്ഷിക്കാന് നാളിതുവരെ സൗകര്യങ്ങളില്ലാത്ത മാര്‍ക്കറ്റ്. ഒരു മേല്‍ക്കൂര പോലുമില്ല.\nമഴതോരുമ്പോള് സജീവമാകുന്ന മാര്‍ക്കറ്റ് . ഒരുപാട് പേരുടെ ഉപജീവനമാണ്. ഒരുപാട് ഒരുപാട് പേരുടെ.\nഅഞ്ചുകോടിയോളം രൂപയുടെ നഷ്ടക്കണക്ക്. ആ കണക്കിന്റെ ഗൗരവമറിയണമെങ്കില് കൈതച്ചക്കയുടെ ഈ ശവപ്പറമ്പുകൂടി കാണണം. മാര്‍ക്കറ്റിനുള്ളിലെ ഈ സംസ്കരണശാലയ്ക്ക് താങ്ങാന് ക‌ഴിയുന്നതിനുമപ്പുറമായപ്പോള് തോട്ടങ്ങളിലും ടണ് കണക്കിന് കൈതച്ചക്ക കുഴിച്ചുമൂടി.\nഇതിനിടയില് കര്‍ഷകരില്‍നിന്ന് നേരിട്ട് കൈതച്ചക്ക സംഭരിക്കുകയെന്ന ദൗത്യം സര്‍ക്കാര് ഏറ്റെടുത്തിരുന്നു. പക്ഷെ കൈതച്ചക്കയുടെ വ്യാപാരത്തില് വാഴക്കുളം കുതിച്ചുചാട്ടം നടത്തിയപ്പോഴും ഒരുപാട്പേരുടെ ഉപജീവനമായ ഈ മേഖലയില് കൃത്യമായ ആസൂത്രണം ഉണ്ടായിട്ടില്ല.\nവൈകിയുള്ള ഇടപെടലുകളല്ല ഈ മേഖലയില്‍വേണ്ടത് . ഒരു ഹൈടെക് മാര്‍ക്കറ്റായി ഈ പൈനാപ്പിള് മാര്‍ക്കറ്റിനെ മാറ്റണമെന്ന ആവശ്യവും ഉയരുന്നത് ആ സാഹചര്യത്തിലാണ്.


സമൂഹമാധ്യമങ്ങളിലൂടെയുള്ള അധിക്ഷേപം; തമിഴ് നടി വിജയ ലക്ഷ്മി ജീവനൊടുക്കാൻ ശ്രമിച്ചു | Tamil actress Vijaya Lakshmi attempts suicide alleging harassment on Social Media\nസമൂഹമാധ്യമങ്ങളിലൂടെയുള്ള അധിക്ഷേപം; തമിഴ് നടി വിജയ ലക്ഷ്മി ജീവനൊടുക്കാൻ ശ്രമിച്ചു\nChennai, First Published 27, Jul 2020, 6:52 AM\nനാം തമിഴർ പാർട്ടി നേതാവ് സീമാൻ, പാണങ്കാട്ട് പാടൈയുടെ ഹരി നാടാർ എന്നിവരുടെ അനുയായികൾ തന്നെ നിരന്തരം അപമാനിക്കുന്നതായി വിജയ ലക്ഷ്മി പറയുന്നു.\nചെന്നൈ: തമിഴ് നടി വിജയ ലക്ഷ്മി ജീവനൊടുക്കാൻ ശ്രമിച്ചു. അമിത അളവിൽ ഗുളിക കഴിച്ച നടിയെ അവശനിലയിൽ ആശുപത്രിയിൽ പ്രവേശിപ്പിച്ചു. സമൂഹമാധ്യമങ്ങളിലൂടെയുള്ള അധിക്ഷേപങ്ങളെ തുടർന്നാണ് വിജയ ലക്ഷ്മി ജീവനൊടുക്കാൻ ശ്രമിച്ചത്. ജീവനൊടുക്കുകയാണെന്ന് അറിയിച്ച് ഫേസ്ബുക്കിൽ വീഡിയോ പോസ്റ്റ് ചെയ്ത ശേഷമായിരുന്നു നടിയുടെ ആത്മഹത്യാ ശ്രമം.\nനാം തമിഴർ പാർട്ടി നേതാവ് സീമാൻ, പാണങ്കാട്ട് പാടൈയുടെ ഹരി നാടാർ എന്നിവരുടെ അനുയായികൾ തന്നെ നിരന്തരം അപമാനിക്കുന്നതായി വിജയ ലക്ഷ്മി പറയുന്നു. സാമൂഹിക മാധ്യമങ്ങളിലൂടെ അപമാനിച്ച ഇരുവർക്കുമെതിരെ കടുത്ത ശിക്ഷാനടപടി സ്വീകരിക്കണമെന്നും അവർ ആവശ്യപ്പെട്ടു. ഫേസ്ബുക്ക് ലൈവിലാണ് വിജയ ലക്ഷ്മി ജീവനൊടുക്കാൻ ശ്രമിച്ചത്. ഇതെന്‍റെ അവസാന വിഡിയോ ആണെന്ന് താരം ലൈവിൽ അറിയിച്ചു.\nകഴിഞ്ഞ നാലുമാസമായി സീമാനും പാർട്ടി അണികളും അപമാനിക്കുന്നതായും കുടുംബത്തെയോർത്താണ് പിടിച്ചുനിന്നതെന്നും അവർ പറഞ്ഞു. ഹരിനാടാർ മാധ്യമങ്ങളിലൂടെ വ്യക്തിപരമായി അധിക്ഷേപിക്കുകയായിരുന്നു. ഞാൻ രക്തസമ്മർദ്ദത്തിെൻറ ഗുളിക കഴിച്ചു. അൽപസമയത്തിന് ശേഷം രക്തസമ്മർദം കുറയുമെന്നും താൻ മരിക്കുമെന്നും അവർ പറഞ്ഞു. ആത്മഹത്യ ശ്രമത്തെ തുടർന്ന് വിജയലക്ഷ്മിയെ ചെന്നൈയിലെ ആശുപത്രിയിൽ പ്രവേശിപ്പിച്ചു.\nLast Updated 27, Jul 2020, 6:52 AM\nTamil actress Vijaya Lakshmi\nതമിഴ് നടി വിജയ ലക്ഷ്മി


മന്ത്രി എം.എം.മണിന്യൂറോ സർജറി ഐസിയുവിൽ; അടിയന്തര ശസ്‌ത്രക്രിയക്ക് വിധേയനാക്കി | Malayalam UK\nJune 13 08:44 2020 by News Desk 6\tPrint This Article\nവൈദ്യുതി മന്ത്രി എം.എം.മണിയെ അടിയന്തര ശസ്‌ത്രക്രിയക്ക് വിധേയനാക്കി. തലച്ചോറിനും തലയോട്ടിക്കുമിടയിലെ രക്തസ്രാവത്തെ തുടർന്നാണ് ശസ്‌ത്രക്രിയ. തിരുവനന്തപുരം മെഡിക്കൽ കോളേജ് ആശുപത്രിയില് ആയിരുന്നു ശസ്‌ത്രക്രിയ. ന്യൂറോ സർജറി ഐസിയുവിലാണ് മന്ത്രി ഇപ്പോഴുള്ളത്. ഇന്നു രാവിലെയായിരുന്നു ശസ്‌ത്രക്രിയ. മന്ത്രിയുടെ ആരോഗ്യനിലയിൽ മറ്റ് പ്രശ്‌നങ്ങളൊന്നുമില്ലെന്നും ശസ്‌ത്രക്രിയ വിജയകരമാണെന്നുമാണ് റിപ്പോർട്ട്. മന്ത്രിക്ക് കുറച്ചുനാൾ വിശ്രമം വേണ്ടിവരും.\nതലച്ചോറിലെ രക്തസ്രാവത്തെ തുടർന്നാണ് മന്ത്രിയെ ഇന്നലെ തിരുവനന്തപുരം മെഡിക്കൽ കോളേജിൽ പ്രവേശിപ്പിച്ചിച്ചത്. അദ്ദേഹത്തിന്റെ ആരോഗ്യ നില തൃപ്തികരമാണെന്നും തുടർ പരിശോധനയ്ക്കുവേണ്ടിയാണ് അദ്ദേഹം ആശുപത്രിയിൽ കഴിയുന്നതെന്നും മെഡിക്കൽ കോളേജ് അധികൃതർ ഇന്നലെ അറിയിച്ചിരുന്നു. ഇടുക്കിയിലെ കോവിഡ് പ്രതിരോധ പ്രവർത്തനങ്ങൾക്ക് നേതൃത്വം നൽകിയിരുന്നത് മന്ത്രി എം.എം.മണിയാണ്.\n“നിങ്ങൾക്ക് ഈ അവസ്ഥ ഒരിക്കലും ഉണ്ടാകാതിരിക്കട്ടെ” കൊറോണാ വൈറസ് ബാധിച്ച് ഐസിയുവിൽ കഴിയവേ അമ്മയുടെ മരണം കൺമുന്നിൽ കാണേണ്ടിവന്ന മകൾ പറയുന്നു


'ഇത് അവസരവാദം': 'പൊതു ജനങ്ങള്‍ക്ക് എല്ലാം അറിയാം' : എസ് പി -ബി എസ് പി സഖ്യത്തിനെതിരെ യോഗി ആദിത്യനാഥ്\nJan 12, 2019, 05:25 pm IST\nലഖ്‌നൗ : ഉത്തര്‍പ്രദേശില് ഒരുമിച്ച് മത്സരിക്കാനുള്ള എസ് പിയുടെയും ബിഎസ്പിയുടെയും തീരുമാനം അവസര വാദ രാഷ്ട്രീയമാണെന്ന് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ്. ഇത് വര്‍ഗ്ഗീയ കൂട്ടൂകെട്ടാണെന്നും വര്‍ഗീയതയും അഴിമതിയും നിറഞ്ഞ അവസരവാദമാണ് ഇരുപാര്‍ട്ടികളും കാണിച്ചിരിക്കുന്നതെന്നും യോഗി തുറന്നടിച്ചു.\nപൊതുജനങ്ങള്‍ക്ക് എല്ലാം അറിയാം. ഈ അവിശുദ്ധ കൂട്ടുക്കെട്ടിന് കൃത്യമായ ഉത്തരം ജനങ്ങള് നല്‍കുമെന്നും അദ്ദേഹം മുന്നറിയിപ്പ് നല്‍കി. ഒരുമിച്ച് മത്സരിക്കാനുള്ള തീരുമാനം പ്രഖ്യാപിച്ച് മായാവതിയും അഖിലേഷും വാര്‍ത്താ സമ്മേളനം നടത്തിയതിന് തൊട്ടു പിന്നാലെയാണ് യോഗി ആദിത്യനാഥിന്റെ പ്രതികരണം.\nനിലവില് യുപിയിലെ 80 സീറ്റുകളില് 38 സീറ്റുകളില് വീതം മത്സരിക്കാനാണ് സഖ്യം തീരുമാനമെടുത്തിരിക്കുന്നത്. ബാക്കി വരുന്ന സീറ്റുകള് ചെറുസഖ്യകക്ഷികള്‍ക്ക് നല്‍കും.\nlucknow uther pradesh YOGI ADHITHYANADH SP BSP\nകോണ്‍ഗ്രസ് പ്രവര്‍ത്തകര്‍ക്കായി പെരുമാറ്റചട്ടം നടപ്പില് വരുത്തുമെന്ന് പ്രതിപക്ഷ നേതാവ്


ഇവര് കേരളത്തില് നിന്നുള്ള രണ്ട് 'ചുള്ളന്' ആള്‍ട്ടോ സഹോദരങ്ങള് - Malayalam DriveSpark\nഇവര് കേരളത്തില് നിന്നുള്ള രണ്ട് 'ചുള്ളന്' ആള്‍ട്ടോ സഹോദരങ്ങള്\nUpdated: Saturday, October 21, 2017, 19:41 [IST]\nമാരുതി 800 കഴിഞ്ഞാല് ഇന്ത്യന് ജനതയ്ക്ക് ഏറ്റവും പ്രിയമേറിയ കാറാണ് മാരുതി ആള്‍ട്ടോ. 2000 ത്തില് ഇന്ത്യന് വിപണിയില് ചുവട് ഉറപ്പിച്ച മാരുതി ആള്‍ട്ടോ, രാജ്യത്ത് ഏറ്റവുമധികം വില്‍ക്കപ്പെടുന്ന കാറുകളില് ഒന്നാണ്.\nകാലത്തിനൊത്ത മാറ്റം അനിവാര്യമായി ഭവിച്ചപ്പോള്, പുതുതലമുറ ആള്‍ട്ടോ 800 നെയും മാരുതി വിപണിയില് അണിനിരത്തി. ലാളിത്യമാണ് മാരുതി ആള്‍ട്ടോയുടെ മുഖമുദ്ര. എന്നാല് ഇതേ ആള്‍ട്ടോയ്ക്ക് ഒരു ഫ്രീക്കന് പരിവേഷം നല്‍കിയാലോ?\nകേരളത്തില് നിന്നുള്ള രണ്ട് ഫ്രീക്കന് ആള്‍ട്ടോ സഹോദരങ്ങളാണ് ഇപ്പോള് കാര്‍പ്രേമികളുടെ ശ്രദ്ധ പിടിച്ച് പറ്റിയിരിക്കുന്നത്. തിളക്കമാര്‍ന്ന മഞ്ഞയിലും പച്ചയിലും ഒരുങ്ങിയ ആള്‍ട്ടോകള്‍ക്ക് ഫ്രീക്കന് മുഖഭാവമാണുള്ളതും.\nവൈഡ് ബോഡിക്കിറ്റ്, 15 ഇഞ്ച് അലോയ് വീലുകള്, ലോവറിംഗ് സ്പ്രിംഗുകള്, HKS എക്‌സ്‌ഹോസ്റ്റ്, സിസര് ഡോറുകള് എന്നിവയാണ് മഞ്ഞ ആള്‍ട്ടോയുടെ പ്രധാന മോഡിഫിക്കേഷന് വിശഷങ്ങള്.\nകസ്റ്റം വര്‍ക്കുകളുടെ പശ്ചാത്തലത്തില്, അപ്രതീക്ഷിത സ്‌പോര്‍ടി ലുക്കാണ് ആള്‍ട്ടോയില് ഒരുങ്ങുന്നത്. കൂടാതെ, തിളക്കമേറിയ പെയിന്റ് സ്‌കീം കസ്റ്റം ആള്‍ട്ടോയെ ആള്‍ക്കൂട്ടത്തില് വ്യത്യസ്തമാക്കുന്നു.\nഅതേസമയം, റിയര് എന്‍ഡില് ഒരുങ്ങിയിട്ടുള്ള ഡ്യൂവല് എക്‌സ്‌ഹോസ്റ്റ് പോര്‍ട്ടുകള് കേവലം കാഴ്ചഭംഗിക്ക് വേണ്ടിയുള്ളത് മാത്രമാണ്.\nഇനി തിളക്കമേറിയ പച്ച ആള്‍ട്ടോയിലും കാര്യങ്ങള് ഏറെ വ്യത്യസ്തമല്ല. എന്നാല് സിസര് ഡോറുകളും ലോവറിംഗ് സ്പ്രിംഗുകളും പച്ച ആള്‍ട്ടോയ്ക്ക് ലഭിച്ചിട്ടില്ല.\n14 ഇഞ്ച് അലോയ് വീല് ഇടംപിടിക്കുന്ന ആള്‍ട്ടോയില്, കസ്റ്റം ബമ്പര് വ്യത്യസ്ത മുഖഭാവം ഒരുക്കുന്നു. എഞ്ചിന് മുഖത്ത് കാര്യമായ മാറ്റങ്ങളില്ല എന്നാണ് സൂചന.\n46 bhp കരുത്തും 62 Nm torque ഉം ഉത്പാദിപ്പിക്കുന്ന 796 സിസി ത്രീ-സിലിണ്ടര് എഞ്ചിനാണ് ആള്‍ട്ടോയില് ഒരുങ്ങുന്നത്. 2001 ല് 1.1 ലിറ്റര് എഞ്ചിന് പതിപ്പിനെ മാരുതി നല്‍കിയിരുന്നു.\nഎന്നാല് വിപണിയില് ആവശ്യക്കാരില്ലാത്തതിനെ തുടര്‍ന്ന് മോഡലിനെ മാരുതി പിന്നാലെ പിന്‍വലിച്ചു.5സ്പീഡ് മാനുവല് ഗിയര്‍ബോക്‌സാണ് മാരുതി ആള്‍ട്ടോയില് ഇടംപിടിക്കുന്നത്.\nThese Are The Newly Modified Maruti Alto Duo From Kerala. Read in Malayalam.


Kerala Bank Vidyanidhi Scheme: 'വിദ്യാനിധി' പദ്ധതിക്കു നാളെ തുടക്കം; സർക്കാരിന്റെ വമ്പൻ പദ്ധതി വിദ്യാർഥികൾ അ‌റിയാതെ പോകരുത് - Samayam Malayalam\nkerala banks vidyanidhi scheme\n'വിദ്യാനിധി' പദ്ധതിക്കു നാളെ തുടക്കം; സർക്കാരിന്റെ വമ്പൻ പദ്ധതി വിദ്യാർഥികൾ അ‌റിയാതെ പോകരുത്\nSreejith S | Samayam Malayalam | Updated: Nov 28, 2021, 9:42 AM\nകുട്ടികള്‍ക്കുള്ള കേന്ദ്ര- സംസ്ഥാന സര്‍ക്കാരുകളുടെ വിവിധ സ്‌കോളര്‍ഷിപ്പുകള് ഭാവിയില് വിദ്യാനിധി അക്കൗണ്ടുകള് വഴിയാകും കൈമാറുകയെന്നാണു നിലവില് ലഭ്യമായ വിവരം.\nകുട്ടികള്‍ക്കായി പുതിയ സമ്പാദ്യ പദ്ധതി പ്രഖ്യാപിച്ച് കേരള ബാങ്ക്. കുട്ടികളിലെ സാമ്പാദ്യശീലം വളര്‍ത്തുകയാണ് പദ്ധതിയുടെ പ്രഥമ ലക്ഷ്യം. ഏഴാം ക്ലാസ് മുതല് 12-ാം ക്ലാസ് വരെയുള്ള കുട്ടികള്‍ക്കാകും പദ്ധതിയില് അംഗമാകാന് സാധിക്കുക. മുഖ്യമന്ത്രി പിണറായി വിജയന് നാളെ പദ്ധതി ഉദ്ഘാടനം ചെയ്യും. സമ്പാദ്യശീലം വളര്‍ത്തുന്നതിനൊപ്പം നിക്ഷേപത്തുകയില്‍നിന്നു പഠനാവശ്യങ്ങള് നിറവേറ്റാന് കുട്ടികളെ പദ്ധതി പ്രാപ്തരാക്കുമെന്നാണു വിലയിരുത്തല്.\nസേവിങ്‌സ് അക്കൗണ്ടായാകും കുട്ടി അക്കൗണ്ട് പ്രവര്‍ത്തിക്കുക. അതിനാല് തന്നെ കുട്ടികള്‍ക്കു ബാങ്കിന്റെ പ്രവര്‍ത്തനങ്ങള് മനസിലാക്കാനും ഇതു വഴിയൊരുക്കും. സൗജന്യം എസ്.എം.എസ്. അലേര്‍ട്ടുകള്, അധിക സേവന നിരക്കുകളില്ലാതെ ഡിമാന്‍ഡ് ഡ്രാഫ്റ്റ് (ഡി.ഡി), സൗജന്യ ആര്.ടി.ജി.സി.- എന്.ഇ.എഫ്.ടി- ഐ.എം.പി.എസ് സേവനങ്ങള് തുടങ്ങിയവയും പ്രത്യേകതകളാണ്.\nപദ്ധതിയില് അറിയേണ്ട കാര്യങ്ങള്\n12 മുതല് 16 വയസുവരെയുള്ള കുട്ടികള്‍ക്കാകും അക്കൗണ്ട് തുറക്കാനാകുക. ഒരു സേവിങ്‌സ് അക്കൗണ്ട് എന്നിതിലുപരി ഉന്നത വിദ്യാഭ്യാസം സ്വപ്‌നം കാണുന്ന കുട്ടികള്‍ക്കു കുറഞ്ഞ ചെലവില് വിദ്യാഭ്യാസ വായ്പകള് നേടിനല്‍കാനും പദ്ധതി വഴി രക്ഷിതാക്കള്‍ക്കു സാധിക്കും.\nപദ്ധതിയിലെ അംഗങ്ങള്‍ക്കു വിദ്യാഭ്യാസ വായ്പകള്‍ക്കു മുന്‍ഗണന നല്‍കുമെന്നു ബാങ്ക് വ്യക്തമാക്കിയിട്ടുണ്ട്. സാധാരണ അക്കൗണ്ട് സേവനങ്ങള്‍ക്ക് ഈടാക്കുന്ന യാതൊരുവിധ നിരക്കും കുട്ടി അക്കൗണ്ടിന് ഉണ്ടായിരിക്കില്ല. സൗജന്യ എ.ടി.എം. കാര്‍ഡ്, മൊബൈല് ബാങ്കിങ് സേവനങ്ങളും ലഭിക്കും.\nകുട്ടികള്‍ക്കുള്ള കേന്ദ്ര- സംസ്ഥാന സര്‍ക്കാരുകളുടെ വിവിധ സ്‌കോളര്‍ഷിപ്പുകള് ഭാവിയില് വിദ്യാനിധി അക്കൗണ്ടുകള് വഴിയാകും കൈമാറുകയെന്നാണു നിലവില് ലഭ്യമായ വിവരം. കുട്ടി അക്കൗണ്ട് തുടങ്ങുമ്പോള് അതിനൊപ്പം രക്ഷിതാവിന് (അമ്മയ്ക്ക് മുന്‍തൂക്കം) ഒരു പ്രിവിലേജ് അക്കൗണ്ട് ബാങ്ക് വാഗ്ദാനം ചെയ്യുന്നുണ്ട്.\nഈ അംഗങ്ങള്‍ക്ക് രണ്ടു ലക്ഷം രൂപയുടെ അപകട ഇന്‍ഷുറന്‍സും പദ്ധതി വാഗ്ദാനം ചെയ്യുന്നു. ആദ്യ വര്‍ഷം പ്രീമിയം അടയ്‌ക്കേണ്ടതില്ലെന്നതും സവിശേഷതയാണ്. രക്ഷിതാക്കള്‍ക്കു മറ്റു അക്കൗണ്ടുകള് നല്‍കുന്ന എല്ലാ സേവനങ്ങളും ഈ പ്രിവിലേജ് അക്കൗണ്ടും നല്‍കും. കൂടാതെ ഭാവിയില് കൂടുതല് സേവനങ്ങളും വാഗ്ദാനം ചെയ്യുന്നുണ്ട്.\nആര്‍ട്ടിക്കിള് ഷോജോലി മാറിയാൽ ഇനി ഇപിഎഫ് അക്കൗണ്ട് മാറേണ്ടി വരില്ല; പണം പിൻവലിക്കലിന് നികുതി\nവിദ്യാനിധി പദ്ധതി കേരള ബാങ്ക് വിദ്യാനിധി പദ്ധതി കേരള ബാങ്ക് vidyanidhi scheme kerala banks vidyanidhi scheme Kerala Bank Vidyanidhi Scheme kerala bank\nWeb Title : kerala banks vidyanidhi scheme


ഹിന്ദുക്കളെയും മുസ്ലീങ്ങളെയും തമ്മിലടിപ്പിക്കാനാവില്ല - സര്‍സംഘചാലക്\nഹിന്ദുക്കളെയും മുസ്ലീങ്ങളെയും തമ്മിലടിപ്പിക്കാനാവില്ല – സര്‍സംഘചാലക്\nഹൈദരാബാദ്: ഇന്ത്യയിലെ 130 കോടി ജനങ്ങളെയും ഹിന്ദുക്കളായാണ് കാണുന്നതെന്ന് ആര്‍എസ്എസ് സര്‍സംഘചാലക് മോഹന്‍ജി ഭാഗവത്. ദേശീയ ബോധമുള്ളവരും രാജ്യത്തിന്റെ സംസ്‌കാരത്തെയും പൈതൃകത്തെയും ബഹുമാനിക്കുന്നവരും അവര് ഏത് മതത്തില്‍പ്പെട്ടവരാണെങ്കിലും അവര് ഹിന്ദുക്കളാണെന്നും മോഹന്‍ജി ഭാഗവത് പറഞ്ഞു.\nഡിസംബര് 25ന് സരൂര് സ്റ്റേഡിയത്തില് ആര്‍എസ്എസ്സിന്റെ വിജയ സങ്കല്‍പ്പ ശിബിരത്തോടനുബന്ധിച്ച് നടന്ന പൊതുസമ്മേളനത്തില് സംസാരിക്കുകയായിരുന്നു അദ്ദേഹം. ഈരാജ്യത്തെ ജനങ്ങളെയും ജലത്തെയും ഭൂമിയെയും മൃഗങ്ങളെയും വനങ്ങളെയും സ്‌നേഹിക്കുന്നവരെല്ലാം ഹിന്ദുക്കളില് ഉള്‍പ്പെടും. ഇന്ത്യയുടെ മകന് ഏത് ഭാഷ സംസാരിക്കുന്നവനായാലും ഏത് മതത്തില്‍പ്പെട്ടവനായാലും ഏത് ആരാധനാരീതി പിന്തുടര്‍ന്നാലും, ഇനി വിശ്വാസമില്ലാത്തവരായാലും അവന് ഹിന്ദുവാണ്. ഏകതയിലും സമന്വയത്തിലുമാണ് ഹിന്ദുത്വം ഊന്നല് നല്‍കുന്നത്.\nഹിന്ദുക്കളെയും മുസ്ലീങ്ങളെയും തമ്മിലടിപ്പിക്കാന് അനുവദിക്കില്ലെന്ന് പൗരത്വനിയമഭേദഗതി ബില്ലിനെ പരാമര്‍ശിക്കവെ സര്‍സംഘചാലക് പറഞ്ഞു. ബ്രിട്ടീഷുകാര് ഇന്ത്യയെ വിഭജിക്കാന് ശ്രമിച്ചു. ഈ രാജ്യത്തെ സ്‌നേഹിക്കുന്നവരെല്ലാം ഹിന്ദുക്കളാണ്. അതില് സകല ചരാചരങ്ങളും പെടും. വിവിധതയില് ഏകതയാണ് രാജ്യത്തിന്റെ ആത്മാവ്. വ്യത്യസ്ത ആചാരാനുഷ്ഠാനങ്ങള് ഇന്ത്യയിലുണ്ട്. എല്ലാവര്‍ക്കും നന്മയും സന്തോഷവും വരട്ടെ എന്നതാണ് ഭാരതീയ കാഴ്ചപ്പാട്. രാഷ്ട്രീയപാര്‍ട്ടികള് മാത്രം വിചാരിച്ചാല് രാജ്യത്തിന്റെ ഭാഗധേയം മാറ്റാനാവില്ല. സ്വാമി വിവേകാനന്ദന് പറഞ്ഞു, ഏത് ദൈവത്തെ ആരാധിച്ചാലും ഭാരത മാതാവാകട്ടെ ആദ്യ ദേവതയെന്ന്. രാജ്യത്തിന്റെ നന്മ ആഗ്രഹിക്കാത്ത ശക്തികള് ആണവ ആയുധത്തെക്കാള് മാരകമാണ്. അവര് വിജയിക്കില്ല. രാജ്യ പുരോഗതി ആഗ്രഹിക്കുന്നവരാണ് യഥാര്‍ത്ഥ നേതാക്കള് അദ്ദേഹം പറഞ്ഞു.


ഡിവോഴ്‌സ് ശേഷമാണ് മാന്യത തിരിച്ചറിഞ്ഞത്.... | Things TO Remember For A Descent Divorce - Malayalam BoldSky\nഡിവോഴ്‌സ് ശേഷമാണ് മാന്യത തിരിച്ചറിഞ്ഞത്....\n| Updated: Saturday, August 25, 2018, 23:12 [IST]\nവിവാഹമോചനങ്ങള് തുടര്‍ക്കഥയാകുന്ന കാലഘട്ടമാണിത്. പൊരുത്തമില്ലായ്‌മയും വഴക്കും ഒരുമിച്ചു പോകാനാകില്ലന്ന തിരിച്ചറിവുമെല്ലാമാണ് പല ദാമ്പത്യങ്ങളും ഇടയ്‌ക്കു വച്ചു വഴി പിരിയാനിടയാക്കുന്നത്.\nവിവാഹമോചനങ്ങള് ചിലപ്പോള് തടയാനാകില്ല. എന്നാല് ഇതും മാന്യവും മര്യാദയുമുള്ളതാക്കാം. ഇപ്പോള് പല വിവാഹമോചനങ്ങളിലും കണ്ടുവരുന്നതു നേരെ വിപരീതമാണ്. തന്റെ ഭാഗം ന്യായീകരിയ്‌ക്കാന് ഒപ്പം അത്രയും കാലം ജീവിച്ച പങ്കാളികളുടെ ഉള്ളതും ഇല്ലാത്തതുമായ കുറ്റങ്ങള് വിളിച്ചു പറയുന്ന കാലം.\nഇത് പരസ്‌പരവിദ്വേഷം വളര്‍ത്താനും വിട്ടുപിരിഞ്ഞ പങ്കാളിയെ ശത്രുപക്ഷത്തു നിര്‍ത്താനും മാത്രമാണ് ഉപകരിയ്‌ക്കുക.\nവിവാഹമോചനവും അങ്ങേയറ്റം മാന്യതയും മര്യാദയും നിറഞ്ഞതാക്കാം. ഇതിനുള്ള വഴികള് തിരിച്ചറിയൂ.\nവിവാഹമോചനത്തിന്റെ കാര്യങ്ങളും കാരണങ്ങള് പൊതുസമൂഹത്തിനു മുന്നില് വിവരിയ്‌ക്കാതിരിയ്‌ക്കുക. ഇത് ഏറെ പ്രധാനം. കാരണം ഇത് രണ്ടു വ്യക്തികളോ കുടുംബങ്ങളോ തമ്മിലുള്ള പ്രശ്‌നമാണ്. ഇതില് പുറത്തു നിന്നുള്ള കൈകടത്തലുകളുടെ ആവശ്യമില്ല.\nതങ്ങളുടെ ഭാഗം ന്യായീകരിയ്‌ക്കാന് പങ്കാളിയ്‌ക്കില്ലാത്ത കുറ്റങ്ങള് മറ്റുള്ളവരുടെ മുന്നില് നിരത്താതിരിയ്‌ക്കുക. പരസ്‌പരധാരണയോടു കൂടിയ വിവാഹമോചനമെങ്കില് ഇത്തരം ഒരുപാടു കാരണങ്ങള് തന്നെ നിരത്തേണ്ടിവരില്ല.\nപിരിയാന് തീരുമാനിച്ചാലും ഡിവോഴ്‌സിനു ശേഷവും ഇതെക്കുറിച്ചുള്ള പൊതുപ്രസ്‌താവനങ്ങള് ഇറക്കരുത്. ഇത് തികച്ചും സ്വകാര്യകാര്യമാണെന്നോര്‍ക്കുക.\nവിവാഹമോചനത്തിനു ശേഷവും ഇരുവര്‍ക്കും ജീവിതമുണ്ട്. അടിസ്ഥാനമില്ലാത്ത ആരോപണങ്ങള് വിവാഹമോചശേഷവും പലരുടേയും ജീവിതത്തില് കറുത്ത പാടു വീഴ്‌ത്തുമെന്നോര്‍ക്കുക. പിരിഞ്ഞാല് പിന്നെ അതെക്കുറിച്ചുള്ള വിവരണങ്ങളും വിശദീകരണങ്ങളും വേണ്ട. തന്റെ പങ്കാളി എത്ര മാന്യതയുള്ളയാളായിരുന്നുവെന്ന് പിന്നീട് വി്‌ട്ടുപോയയാള്‍ക്കു തോന്നലുണ്ടാക്കണം.\nമക്കളുള്ള ദമ്പതിമാരും വേര്‍പിരിയാറുണ്ട്. ഒരാള്‍ക്കൊപ്പമാണ് മക്കളെങ്കില് മറ്റേയാളുടെ കുറ്റം കുട്ടികളെ പറഞ്ഞുകേള്‍പ്പിയ്‌ക്കാതിരിയ്‌ക്കുക. ഇത് കുട്ടികള്‍ക്കുള്ളില് വളരുമ്പോഴും നെഗറ്റീവ് തോന്നലുകളും ആത്മവിശ്വാസക്കുറവും വിദ്വേഷവുമെല്ലാം വളര്‍ത്തും.\nവിവാഹമോചനശേഷവും അങ്ങേയറ്റം മാന്യതയോടെ സുഹൃത്തുക്കളായിരിയ്‌ക്കാന് സാധിയ്‌ക്കും. നല്ല മനസുണ്ടെങ്കില്, ഇരുവര്‍ക്കും സമ്മതമെങ്കില് നല്ല സുഹൃത്തുക്കളാകാം. ഇത്തരം ഉദാഹരണങ്ങള് പൊതുസമൂഹത്തിനു മുന്നില് ധാരാളമുണ്ട്.\nRead more about: relationship divorce couple\nThings TO Remember For A Descent Divorce


new indian star pacer mohammed siraj revealed australian crowd abusing made me mentally strong | ഓസീസ് കാണികളില് നിന്ന് അധിക്ഷേപം നേരിട്ടപ്പോള് തോന്നിയതെന്ത്? മുഹമ്മദ് സിറാജ് പറയുന്നു - Malayalam MyKhel\n» ഓസീസ് കാണികളില് നിന്ന് അധിക്ഷേപം നേരിട്ടപ്പോള് തോന്നിയതെന്ത്? മുഹമ്മദ് സിറാജ് പറയുന്നു\nUpdated: Friday, January 22, 2021, 10:16 [IST]\nമുംബൈ: ഓസ്‌ട്രേലിയക്കെതിരായ ബോര്‍ഡര് ഗവാസ്‌കര് ട്രോഫി നിലനിര്‍ത്തി ഇന്ത്യന് ക്രിക്കറ്റ് ടീം ലോക ക്രിക്കറ്റ് ആരാധകരുടെ കൈയടി നേടുകയാണ്. പരിക്കും സൂപ്പര് താരങ്ങളുടെ അഭാവവും ഇന്ത്യക്ക് വലിയ തലവേദന ഉയര്‍ത്തിയെങ്കിലും പ്രതിസന്ധികളെയെല്ലാം മറികടക്കാന് ഇന്ത്യന് നിരയ്ക്കായി. 1988ന് ശേഷം ഓസ്‌ട്രേലിയ തോല്‍വി അറിയാത്ത ഗാബയില് വിജയിച്ച് പരമ്പര നേടിയെടുക്കാന് ഇന്ത്യക്ക് സാധിച്ചുവെന്നതാണ് ശ്രദ്ധേയം. ഗാബയില് ഇന്ത്യയുടെ ബൗളിങ് നിരയെ നയിച്ചത് മുഹമ്മദ് സിറാജായിരുന്നു. രണ്ടാം ഇന്നിങ്‌സില് അഞ്ച് വിക്കറ്റുമായി സിറാജ് ഓസീസിന്റെ കൊമ്പൊടിച്ചു.\nഓസ്‌ട്രേലിയന് കാണികളില് നിന്ന് രണ്ട് മത്സരത്തിലും വംശീയാധിക്ഷേപം നേരിട്ടിട്ടും തളരാതെ പൊരുതിയ സിറാജ് വളരെയേറെ പ്രതിസന്ധികളെ തരണം ചെയ്താണ് തന്റെ ആദ്യ ടെസ്റ്റ് പരമ്പര ഗംഭീരമാക്കിയത്. ഇപ്പോഴിതാ ഓസീസ് കാണികളില് നിന്ന് വംശീയാധിക്ഷേപം നേരിട്ടതിനെക്കുറിച്ച് തുറന്ന് പറഞ്ഞിരിക്കുകയാണ് മുഹമ്മദ് സിറാജ്.\nകാണികളില് നിന്ന് വംശീയാധിക്ഷേപം നേരിട്ടത് മാനസികമായി കരുത്താര്‍ജിക്കാന് സഹായിച്ചുവെന്നാണ് മുഹമ്മദ് സിറാജ് പറഞ്ഞത്. 'ഓസ്‌ട്രേലിയന് കാണികള് എന്നെ അധിക്ഷേപിക്കാന് ശ്രമിച്ചു. ഇത് എന്നെ മാനസികമായി ശക്തിപ്പെടുത്തി. എന്റെ പ്രകടനത്തിലായിരുന്നു മുഴുവന് ശ്രദ്ധയും. അധിക്ഷേപം നേരിട്ടാല് അറിയിക്കുക എന്റെ ഉത്തരവാദിത്തമാണ്.\nഞാന് സംഭവിച്ചതെല്ലാം ക്യാപ്റ്റനോട് പറഞ്ഞു. അംപയറിനോട് പറഞ്ഞപ്പോള് നിങ്ങള്‍ക്ക് വേണമെങ്കില് മൈതാനം വിടാമെന്നും കളി നിര്‍ത്തിവെക്കാമെന്നുമാണ് പറഞ്ഞത്. എന്നാല് അജ്ജു ഭായ് (അജിന്‍ക്യ രഹാനെ) ഞങ്ങള് മൈതാനം വിടില്ലെന്നും ക്രിക്കറ്റിനെ ബഹുമാനിക്കുന്നുവെന്നുമാണ് അംപയറോട് പറഞ്ഞത്'-മുഹമ്മദ് സിറാജ് പറഞ്ഞു.\nസിഡ്‌നി ടെസ്റ്റിന്റെ മൂന്നാം ദിനമാണ് സിറാജിനെതിരേ വംശീയാധിക്ഷേപം ഉണ്ടായിരുന്നത്. ആറോളം വരുന്ന കാണികള് ബൗണ്ടറി ലൈനില് ഫീല്‍ഡ് ചെയ്യുകയായിരുന്ന സിറാജിനെ കുരങ്ങനെന്ന് വിളിച്ച് അധിക്ഷേപിക്കുകയായിരുന്നു. അപ്പോള് തന്നെ സിറാജ് പരാതിപ്പെട്ടതിന്റെ അടിസ്ഥാനത്തില് അധിക്ഷേപിച്ച ആറോളം കാണികളെ മൈതാനത്ത് നിന്ന് നീക്കിയിരുന്നു.\nഓസ്‌ട്രേലിയ പരമ്പരയുടെ ഭാഗമായിരിക്കെയാണ് സിറാജിന്റെ പിതാവ് മരണപ്പെടുന്നത്. നാട്ടിലേക്ക് മടങ്ങാതെ ഇന്ത്യന് ടീമിനൊപ്പം തുടര്‍ന്ന് പിതാവിന്റെ ആഗ്രഹം പൂര്‍ത്തീകരിക്കാനാണ് സിറാജ് ശ്രമിച്ചത്. നാട്ടില് മടങ്ങിയെത്തിയ ശേഷം പിതാവിന്റെ ഖബറില് പോയി പ്രാര്‍ത്ഥിക്കുകയാണ് സിറാജ് ആദ്യം ചെയ്തത്. ഓസ്‌ട്രേലിയയില് വീഴ്ത്തിയ ഓരോ വിക്കറ്റും പിതാവിനുവേണ്ടിയുള്ള സമര്‍പ്പണമായിരുന്നുവെന്നാണ് അദ്ദേഹം പറഞ്ഞത്.\n'എന്റെ ഓരോ വിക്കറ്റും പിതാവിന് സമര്‍പ്പിക്കുന്നു. ഗാബയിലെ ഓരോ വിക്കറ്റ് നേട്ടവും പിതാവിന് സമര്‍പ്പിച്ചാണ് മായങ്ക് അഗര്‍വാളിനൊപ്പം ആഘോഷിച്ചത്. പരമ്പര തുടങ്ങുന്നതിന് മുമ്പ് അഞ്ച് വിക്കറ്റ് നേട്ടം സ്വന്തമാക്കാനാകുമെന്ന് ഒരിക്കലും കരുതിയിരുന്നില്ല'-സിറാജ് പറഞ്ഞു.\n24 min ago IND vs ENG T20: സിക്‌സര് റെക്കോഡില് തലപ്പത്തെത്താന് രാഹുല്, പിന്നാലെ രോഹിതും കോലിയും\n41 min ago ലോക ടെസ്റ്റ് ചാമ്പ്യന്‍ഷിപ്പ്: മികച്ച പ്ലേയിങ് ഇലവന് ഇതാ, കോലിക്ക് ഇടമില്ല, ക്യാപ്റ്റന് സ്മിത്ത്\n57 min ago IND vs ENG: പന്തിന്റെ വരവ്, രാഹുല് പുറത്തേക്ക്? സൂര്യകുമാറിനും ഇടമില്ല! സെലക്ഷന് കടുപ്പം\n1 hr ago IPL 2021: സിഎസ്‌കെ ഇത്തവണ കപ്പടിക്കും, വെറുതെ പറയുന്നതല്ല, ഇതാ മൂന്ന് കാരണങ്ങള്\nRead more about: india australia test india in australia 2020-21 ഇന്ത്യ ഓസ്‌ട്രേലിയ ടെസ്റ്റ്\nStory first published: Friday, January 22, 2021, 10:10 [IST]


വിവാഹമോചനം വ്യക്തിപരം..വില്ലനല്ല മുകേഷ് ,ദേഷ്യം വന്നാല് സ്വയം നിയന്ത്രണം നഷ്ടപ്പെടുമായിരുന്നു, മുകേഷിന് മേല് ചളി വാരിയെറിയാനില്ല: മേതിൽ ദേവിക | Daily Indian Herald\nJuly 28, 2021 5:01 am By : Indian Herald Staff\nതിരുവനന്തപുരം: കൊല്ലം എംഎല്‍എയും നടനുമായ മുകേഷുമായുളള വിവാഹ മോചനത്തിന് കാരണം ഗാര്‍ഹിക പീഡനമാണ് എന്നതടക്കമുളള ആരോപണങ്ങളോട് പ്രതികരിച്ച് മേതില് ദേവിക.മുകേഷുമായുള്ള വിവാഹമോചനം വ്യക്തിപരമാണെന്നും വിവാദമാക്കേണ്ടതില്ലെന്നും മേതില് ദേവിക. പാലക്കാട്ടെ വസതിയില് മാധ്യമങ്ങളുടെ ചോദ്യങ്ങള്‍ക്ക് മറുപടി പറയുകയായിരുന്നു അവര്.വിവാഹ മോചനവുമായി ബന്ധപ്പെട്ട് പ്രചരിക്കുന്ന കഥകള് അടിസ്ഥാനരഹിതമാണ്. താനും മുകേഷും വ്യത്യസ്തമായ ആദര്‍ശമുള്ളവരാണ്. വിവാഹമോചനം ഒരു രാഷ്ട്രീയ വിവാദമാക്കേണ്ടതില്ലെന്നും മേതില് ദേവിക പറഞ്ഞു. മുകേഷില് നിന്ന് മേതില് ദേവികയ്ക്ക് ഗാര്‍ഹിക പീഡനമുണ്ടായെന്ന കോണ്‍ഗ്രസ് നേതാവ് ബിന്ദു കൃഷ്ണയുടെ ആരോപണത്തെയും അവര് തള്ളി. തനിക്ക് മുകേഷുമായി പ്രശ്‌നങ്ങളുണ്ടെങ്കിലും അതില് ഗാര്‍ഹിക പീഡനം ഉള്‍പ്പെടുന്നില്ലെന്ന് മേതില് ദേവിക വ്യക്തമാക്കി.\nവ്യക്തിപരമായ കാരണങ്ങള് കൊണ്ടാണ് വേര്‍പിരിയുന്നതെന്ന് മേതില് ദേവിക മാധ്യമങ്ങളോട് വ്യക്തമാക്കി.താനാണ് വിവാഹ മോചനഹര്‍ജി നല്‍കിയിരിക്കുന്നത് എന്നും എന്നാല് മുകേഷിന്റെ നിലപാട് ഇനിയും വ്യക്തമാക്കിയിട്ടില്ലെന്നും മേതില് ദേവിക പ്രതികരിച്ചു. പൂര്‍ണ പ്രതികരണത്തിലേക്ക് .\nവിവാഹമോചനം ആവശ്യപ്പെട്ട് വക്കീല് വഴി നോട്ടീസ് അയച്ചിട്ടുണ്ടെന്നും എന്നാല് കോടതി നടപടികളിലേക്ക് കടന്നിട്ടില്ലെന്നും മേതില് ദേവിക പറഞ്ഞു. തീരുമാനങ്ങള് മുഴുവനായിട്ടി്ല്ല. വ്യക്തിപരമായ കാരണങ്ങള് കൊണ്ടാണ് ബന്ധം ഒഴിയാന് താന് തീരുമാനിച്ചത്. ഒരാളുടെ കുടുംബത്തിലെ എല്ലാ കാര്യങ്ങളും തുറന്ന് പറയാന് കഴിയില്ല. മുകേഷ് തന്റെ ഭര്‍ത്താവ് കൂടിയാണ്. അതിനാല് വേര്‍പിരിയാനുളള കാരണങ്ങള് തുറന്ന് പറയാന് ബുദ്ധിമുട്ടാണെന്ന് മേതില് ദേവിക പറഞ്ഞു.\nവിവാഹ മോചനത്തിനുളള കാരണം ഗാര്‍ഹിക പീഡനം ആണെന്നുളള ആരോപണം മേതില് ദേവിക നിഷേധിച്ചു. മുകേഷിനെതിരെ ആരോപണങ്ങള് ഉണ്ടെങ്കിലും അതില് ഗാര്‍ഹിക പീഡനം ഉള്‍പ്പെടുന്നില്ല. താനാണ് നോട്ടീസ് അയച്ചത്. വേര്‍പിരിയുന്നതില് മുകേഷിന്റെ നിലപാട് വ്യക്തമല്ല. ബന്ധം പിരിയുന്നത് ദേഷ്യപ്പെട്ടല്ല. എല്ലാവരും ദേഷ്യപ്പെട്ടാണ് വേര്‍പിരിയുന്നത് എന്നത് കൊണ്ട് തങ്ങളും അങ്ങനെ ആവണമെന്നുണ്ടോ എന്നും ദേവിക ചോദിച്ചു.\nമുകേഷിനോട് ഇപ്പോഴും ഫോണില് സംസാരിക്കാറുണ്ട്. പണ്ടത്തെ പോലെ ഇല്ല എന്നേ ഉളളൂ. ഈ വേര്‍പിരിയലിന്റെ സമയം വളരെ ബുദ്ധിമുട്ടേറിയതാണ്. താന് ഇങ്ങനെ സംസാരിക്കുന്നുവെങ്കിലും അദ്ദേഹം തന്റെ ജീവിതത്തിലെ വലിയൊരു ഭാഗമായ വ്യക്തിയാണ്. ഇപ്പോള് മാധ്യമങ്ങള്‍ക്ക് മുന്നില് ഇത്തരമൊരു വിശദീകരണം നല്‍കുന്നത് അദ്ദേഹത്തിന്റെ രാഷ്ട്രീയത്തിലുളള സ്ഥാനം കണക്കിലെടുത്താണെന്നും മേതില് ദേവിക പറഞ്ഞു.\nബന്ധം വേര്‍പിരിഞ്ഞതോടെ എല്ലാ കഴിഞ്ഞു എന്ന് കരുതുന്നില്ല. അത് പഴയ ചിന്താഗതിയാണ്. മുകേഷിന്റെ മേല് ചളി വാരിയെറിയാനൊന്നും താനില്ല. അദ്ദേഹത്തിനും അത് പോലെ തന്നെ ആയിരിക്കുമെന്ന് കരുതുന്നു. വേര്‍പിരിയുന്നത് തനിക്കും മുകേഷേട്ടനും ഒരുപോലെ വേദനയുളള കാര്യമാണ്. ഈ ഒരു സമയം സമാധാനത്തോടെ കടന്ന് പോകാന് അനുവദിക്കണം എന്നും മേതില് ദേവിക അഭ്യര്‍ത്ഥിച്ചു.\nവേര്‍പിരിയലിന്റെ പേരില് മുകേഷിനെ കുറ്റക്കാരനാക്കരുത് എന്നും മേതില് ദേവിക ആവശ്യപ്പെട്ടു. അദ്ദേഹം ഒരു മുതിര്‍ന്ന സിനിമാ താരവും രാഷ്ട്രീയ പ്രവര്‍ത്തകനുമാണ്. അതും ഈ വിഷയവുമായി ഒരു ബന്ധവുമില്ല. തന്റെ വീട്ടിലെ പ്രശ്‌നത്തിന് കേരളവുമായി ബന്ധമുണ്ടെങ്കില് താനത് പറഞ്ഞേനെ എന്നും മേതില് ദേവിക പറഞ്ഞു. മുകേഷിനെതിരെ താന് മോശമായി ഒന്നും പറഞ്ഞിട്ടില്ലെന്നും പല വാര്‍ത്തകളും തെറ്റാണെന്നും അവര് വ്യക്തമാക്കി.\n40 വര്‍ഷത്തിലേറെയായി അഭിനയ രംഗത്തുളള മുകേഷിനെ ഒരു തരത്തിലും അപമാനിക്കാന് ആഗ്രഹിക്കുന്നില്ലെന്ന് മേതില് ദേവിക പ്രതികരിച്ചു. ഒരു കുടുംബത്തിന് അകത്ത് നടക്കുന്ന കാര്യങ്ങളാണ് ഇതൊക്കെ. പങ്കാളിയുമായി തുടര്‍ന്ന് ജീവിക്കാനുളള വിശ്വാസം നഷ്ടമായി എന്ന് വക്കീല് നോട്ടീസിലുണ്ട്. അത് എങ്ങനെ വ്യാഖ്യാനിക്കപ്പെടും എന്നറിയില്ല.\nസൗഹാര്‍ദ്ദപരമായി പിരിയാനാണ് ശ്രമിക്കുന്നത്. തങ്ങള്‍ക്കിടയില് അഭിപ്രായ വ്യത്യാസങ്ങളം പ്രശ്‌നങ്ങളുമുണ്ട്. അതിനര്‍ത്ഥം അദ്ദേഹം മോശക്കാരനായ ഒരു മനുഷ്യനാണ് എന്നല്ല. ഒരു രാഷ്ട്രീയ നേതാവിന്റെ വിവാഹ മോചനം സ്വാഭാവികമായും വിവാദമാവും. അതില് നമുക്കൊന്നും ചെയ്യാനില്ല. രാഷ്ട്രീയത്തിലേക്ക് വരാനുളളത് അദ്ദേഹതിന്റെ തീരുമാനമായിരുന്നു. അതുകൊണ്ട് ഈ വിവാഹമോചനം രാഷ്ട്രീയമായി ഉപയോഗിക്കപ്പെടുന്നത് നേരിടാനും അദ്ദേഹം തയ്യാറായിരിക്കും .\nമുകേഷ് ഒരു നല്ല ഭര്‍ത്താവായിരുന്നു എന്ന് പറയുന്നില്ല. വളരെ പക്വമതിയായ ഒരു മനുഷ്യന് ആയിരുന്നില്ല. ദേഷ്യം വന്നാല് സ്വയം നിയന്ത്രണം നഷ്ടപ്പെടുമായിരുന്നു. വിവാഹ മോചനം താന് വളരെ അധികം ആലോചിച്ച് എടുത്ത തീരുമാനമാണ്. അഭിഭാഷകര് അടക്കം ഇടപെട്ട് ഇപ്പോള് മധ്യസ്ഥ ചര്‍ച്ചകള് നടക്കുകയാണ്. ഇപ്പോള് പ്രചരിപ്പിക്കുന്നത് പോലെ വലിയൊരു വില്ലനല്ല മുകേഷെന്നും അദ്ദേഹത്തെ വിവരിക്കാന് തനിക്ക് അറിയില്ലെന്നും മേതില് ദേവിക പറഞ്ഞു.\nTags: methil devika, methil devika dance, methil devika divorce, mukesh mla, mukesh mla case


സ്വര്‍ണ്ണക്കടത്ത്: കോണ്‍ഗ്രസ് നേതാക്കളുട പേര് പറയിക്കാനുള്ള ശ്രമത്തിന് പിന്നില് കേസ് അട്ടിമറിക്കാനും മുഖ്യമന്ത്രിയെ രക്ഷിക്കാനുമുള്ള കുബുദ്ധി : രമേശ് ചെന്നിത്തല - Express Herald സ്വര്‍ണ്ണക്കടത്ത്: കോണ്‍ഗ്രസ് നേതാക്കളുട പേര് പറയിക്കാനുള്ള ശ്രമത്തിന് പിന്നില് കേസ് അട്ടിമറിക്കാനും മുഖ്യമന്ത്രിയെ രക്ഷിക്കാനുമുള്ള കുബുദ്ധി : രമേശ് ചെന്നിത്തല Gold smuggling: Conspiracy to sabotage case and save CM behind attempts to name Congress leaders: Ramesh Chennithala\nസ്വര്‍ണ്ണക്കടത്ത്: കോണ്‍ഗ്രസ് നേതാക്കളുട പേര് പറയിക്കാനുള്ള ശ്രമത്തിന് പിന്നില് കേസ് അട്ടിമറിക്കാനും മുഖ്യമന്ത്രിയെ രക്ഷിക്കാനുമുള്ള കുബുദ്ധി : രമേശ് ചെന്നിത്തല\nതിരുവനന്തപുരം: സ്വര്‍ണ്ണക്കടത്ത് കേസ് അട്ടിമറിക്കാന് പിണറായി സര്‍ക്കാര് എന്തും ചെയ്യാന് മടിക്കില്ല എന്നതിന് തെളിവാണ് കോണ്‍ഗ്രസ് നേതാക്കളുടെ പേര് പറയിക്കാന് ജയിലില് വച്ച് പ്രതികളുടെ മേല് ഉണ്ടായ സമ്മര്‍ദ്ദമെന്ന് കോണ്‍ഗ്രസ് നേതാവ് രമേശ് ചെന്നിത്തല പറഞ്ഞു.\nനയതന്ത്ര ബാഗേജ് വഴിയുള്ള സ്വര്‍ണ്ണക്കടത്ത് കേസില് കോണ്‍ഗ്രസ് നേതാക്കളുടെ പേര് പറയാന് ജയില് സൂപ്രണ്ടും ഉദ്യോഗസ്ഥരും സമ്മര്‍ദ്ദം ചെലുത്തിയെന്നും പീഡിപ്പിച്ചുവെന്നും പ്രതി പി.എസ്. സരിത്ത് കോടതിയില് മൊഴി നല്‍കിയെന്ന് റിപ്പോര്‍ട്ടുകള് പുറത്തു വന്നിരിക്കുകയാണ്. രമേശ് ചെന്നിത്തലയുടെ പേര് പറയാനാണ് സമ്മര്‍ദ്ദം ചെലുത്തിയതെന്ന് ചില മാദ്ധ്യമങ്ങള് റിപ്പോര്‍ട്ട് ചെയ്തിട്ടുണ്ട്.\nഇതിന് മുഖ്യമന്ത്രി പിണറായി വിജയന് മറുപടി പറയണം.\nകൃത്രിമ തെളിവുണ്ടാക്കാനും സ്വര്‍ണ്ണക്കടത്ത് കേസ് അട്ടിമറിക്കാനും ഭരണകൂടം തന്നെ ശ്രമിക്കുന്ന ഗുരുതരമായ സ്ഥിതി വിശേഷമാണ് ഉണ്ടായിരിക്കുന്നത്.\nഇതിനെപ്പറ്റി സ്വതന്ത്രമായ അന്വേഷണം വേണം.\nസ്വര്‍ണ്ണക്കടത്ത് കേസ് അട്ടിമറിക്കുന്നതിന് പിണറായി സര്‍ക്കാര് എന്തും ചെയ്യാന് മടിക്കില്ല എന്നതിന് തെളിവാണിത്. ഇക്കഴിഞ്ഞ നിയമസഭാ തിരഞ്ഞെടുപ്പിന് സി.പി.എം ബി.ജെ.പിയുമായി രഹസ്യ ധാരണ ഉണ്ടാക്കിയിരുന്നു. അതിന്റെ ഭാഗമായാണ് സ്വര്‍ണ്ണക്കടത്തു കേസിന്റെ അന്വേഷണം മരവിപ്പിക്കപ്പെട്ടത്. ആ ധാരണ ഇപ്പോള് പൊളിഞ്ഞോ എന്ന് വ്യക്തമല്ല.\nസ്വര്‍ണ്ണക്കടത്തു കേസില് എന്റെ പേര് പറയിക്കാന് നടക്കുന്നവര് ഒരു കാര്യം മറക്കരുത്. ശിവശങ്കരന് എന്റെ സെക്രട്ടറിയായിട്ടല്ല ജോലി ചെയ്തിരുന്നത്. സ്വപനാ സുരേഷ് എന്റെ കീഴിലുമല്ല ജോലി ചെയ്തിരുന്നത്. വിവാദ നയതന്ത്ര ഉദ്യോഗസ്ഥരെയും കൂട്ടി സ്വപ്‌നാ സുരേഷ് എന്റെ വീട്ടിലല്ല സ്ഥരിമായി വന്നിരുന്നത് എന്നും രമേശ് ചെന്നിത്തല പറഞ്ഞു.\nകള്ളത്തെളിവുണ്ടാക്കി സ്വര്‍ണ്ണക്കടത്ത് കേസ് അട്ടിമറിക്കാനുള്ള ശ്രമം കേരളത്തില് വിലപ്പോവില്ല എന്നും രമേശ് ചെന്നിത്തല പറഞ്ഞു.\nTags: gold smuggling, Gold smuggling: Conspiracy to sabotage case and save CM behind attempts to name Congress leaders: Ramesh Chennithala\nസമം’ ലോഗോ പ്രകാശനം ചെയ്തു : സജി ചെറിയാൻ


വിന്റേജ് യുവി; ഗോണി വെടിക്കെട്ട്; ടൊറന്റോ നാഷണൽസിന് അവിസ്മരണീയ ജയം\nകാനഡ ഗ്ലോബല് ടി20 ലീഗില് യുവിയുടെ ടൊറൻ്റോ നാഷണൽസിന് തകർപ്പൻ ജയം. തങ്ങളുടെ രണ്ടാം മത്സരത്തിൽ ഇന്ത്യന് താരങ്ങളുടെ കരുത്തിലാണ് ടൊറാന്റോ നാഷണല്‍സ് തകര്‍പ്പന് ജയം കുറിച്ചത്. എഡ്‌മൊന്റണ് റോയല്‍സിനെ രണ്ടുവിക്കറ്റിനാണ് അവര് വീഴ്ത്തിയത്. യുവരാജ്, ഹെൻറിച്ച് ക്ലാസൻ, മൻപ്രീത് ഗോണി തുടങ്ങിയവർ ടീമിൻ്റെ വിജയത്തിൽ നിർണായക പങ്കു വഹിച്ചു.\nമൂന്നു കൂറ്റന് സിക്‌സറുകളടക്കം 21 പന്തില് 35 റണ്‍സെടുത്ത യുവി പഴയ കാലത്തെ ഓർമപ്പെടുത്തി. യുവിയും ക്ലാസനും പുറത്തായതോടെ 192 റണ്‍സ് വിജയലക്ഷ്യത്തിലേക്ക് ഒരുഘട്ടത്തില് എത്തില്ലെന്ന് തോന്നിച്ചെങ്കിലും 12 പന്തില് 33 റണ്‍സെടുത്ത ഗോണിയുടെ പോരാട്ടം അവരെ തുണക്കുകയായിരുന്നു. 18ആം ഓവറിലാണ് അവർ വിജയിച്ചത്.\nആദ്യ മത്സരത്തില് യുവിയുടെ ടീം തോറ്റിരുന്നു. അന്ന് 27 പന്തില് വെറും 14 റണ്‍സായിരുന്നു യുവിയുടെ സമ്പാദ്യം. വരും മത്സരങ്ങളില് തന്നില് നിന്ന് കൂടുതല് തകര്‍പ്പന് പ്രകടനം കാണാമെന്ന സൂചനകളാണ് യുവി നല്കിയത്.


പബ്ലിസിറ്റിക്ക് വേണ്ടി ഇതല്ല…ഇതിലപ്പുറവും പറയും; അപമാനിക്കാന് ശ്രമിച്ചത് തന്റെ മകനാണെന്ന അഭ്യൂഹങ്ങളെ കുറിച്ച് പിസി ജോര്‍ജ് പ്രതികരിച്ചത് ഇങ്ങനെ; | Gramajyothi News\nപബ്ലിസിറ്റിക്ക് വേണ്ടി ഇതല്ല…ഇതിലപ്പുറവും പറയും; അപമാനിക്കാന് ശ്രമിച്ചത് തന്റെ മകനാണെന്ന അഭ്യൂഹങ്ങളെ കുറിച്ച് പിസി ജോര്‍ജ് പ്രതികരിച്ചത് ഇങ്ങനെ;\nMarch 16, 2018 11:30 am Published by : Web Desk\nതിരുവനന്തപുരം: തന്നെ ട്രെയിനില് വെച്ച് ഒരു നേതാവിന്റെ മകന് അപമാനിക്കാന് ശ്രമിച്ചവെന്ന ജോസ് കെ മാണി എംപിയുടെ ഭാര്യ നിഷയുടെ പ്രസ്താവന വന്നതിന് പിന്നാലെ അത് പിസി ജോര്‍ജിന്റെ മകനാണെന്ന് അഭ്യൂഹം പരന്നിരുന്നു. ഇതിന് കാരണം പുസ്തകത്തിലെ ചില പരാമര്‍ശങ്ങളായിരുന്നു.\nഎന്നാല് ഇത് പൂര്‍ണമായും തള്ളുകയാണ് പൂഞ്ഞാര് എംഎല്‍എ പി സി ജോര്‍ജ്ജ്. ഇതൊക്കെ ഒരു പുസ്തകം ഇറക്കുന്നതിന് മുന്‍പുള്ള പബ്ലിസിറ്റിക്ക് വേണ്ടിയുള്ള പരിപാടികളാണെന്നാണ് പിസി ജോര്‍ജിന്റെ പക്ഷം. നിഷ മാണിയുടെ മരുമകളല്ലേ അപ്പോ പിന്നെ ഇതിലപ്പുറം പറഞ്ഞില്ലെങ്കിലേ അതിശയമുള്ളു. പിന്നെ ഇങ്ങനെയൊക്കെ പറയുമ്ബോള് അത് മാധ്യമങ്ങള് വാര്‍ത്തയാക്കും, അതിലും വലിയ പബ്ലിസിറ്റി പുസ്തകത്തിന് വേറെ വേണോ എന്നും പി സി ജോര്‍ജ് ചോദിക്കുന്നു.\nഒരു എംപി അല്ലേ ജോസ് കെ മാണി. അപ്പോള് അയാളുടെ ഭാര്യയോട് ആരെങ്കിലും പൊതു സ്ഥലത്ത് വെച്ച് മോശമായി പെരുമാറുമോ, അങ്ങനെ ഏതവനെങ്കിലും അപമാനിക്കാന് ശ്രമിച്ചാല് ഒരു എംപി വിചാരിച്ചാല് നിസ്സാരമായി അവനെ പിടിക്കരുതോ എന്നും പിസി ചോദിക്കുന്നു. ഇത്തരം ആരോപണങ്ങള് ആര് വിശ്വസിക്കുമെന്നും പിസി ചോദിക്കുന്നു. ഇത്തരത്തില് ആരോപണങ്ങള് ഉന്നയിച്ച് പ്രശസ്തി നേടിയാണോ പൊതുരംഗത്ത് വരേണ്ടതെന്നും പിസി ചോദിക്കുന്നു. നിഷയുടെ രാഷ്ട്രീയ മോഹമാണ് ഇതിനെല്ലാം പിന്നിലെന്നും പിസി പറയുന്നു.\nഅടുത്ത തെരഞ്ഞെടുപ്പില് പാലായില് നിന്ന് മത്സരിക്കാനാണ് നിഷയുടെ പരിപാടിയെന്നും അതിന്റെ ഭാഗമാണ് ഈ പുസ്തകവും ആരോപണവുമെന്നും പിസി ജോര്‍ജ് പറയുന്നു. സത്യം പറഞ്ഞാല് രണ്ട് ദിസം മുന്‍പ് ദയാവധത്തിനെ കുറിച്ച് കോടതിയുടെ ഒരു വിധി വന്നപ്പോള് മുതല് മാണിയെക്കുറിച്ചാണ് ചിന്ത. പാലായില് മത്സരിക്കാന് പലരും ആഗ്രഹിക്കുന്ന സാഹചര്യത്തില് മാണിയുടെ മേല് ഒരു കണ്ണുള്ളത് നന്നായിരിക്കുെമന്നും പിസി ജോര്‍ജ് പറയുന്നു. മാണിയെ അപായപ്പെടുത്താന് പോലും മടിക്കാത്തവരാണ് ഇവരെന്നും ജോര്‍ജ് പറയുന്നു.\nസത്യം പറഞ്ഞാല് ഇത്തരം ആരോപണങ്ങളോട് പ്രതികരിക്കാന് പോലും പാടില്ലാത്തതാണ് പിന്നെ വെറുതെ പ്രശസ്തിക്ക് വേണ്ടി ഇതൊക്കെ പറയുന്നതിനോട് വേറെന്ത് പറയാനാണെന്നും ജോര്‍ജ് ചോദിക്കുന്നു. അതേസമയം പുസ്തകത്തില് നല്‍കിയ സൂചനകള്‍ക്ക് അപ്പുറം പി സി ജോര്‍ജ്ജിന്റെ മകനാണെന്ന അഭ്യൂഹങ്ങളോട് കൂടുതല് പ്രതികരിക്കാനും നിഷ തയ്യാറല്ല. ‘മീ ടൂ’ പ്രചാരണത്തില് താനും പങ്കുചേരുന്നുവന്ന പറഞ്ഞു കൊണ്ടാണ് നിഷാ ജോസ് തനിക്ക് നേരിടേണ്ടി ഒരു ദുരനുഭവം വെളിപ്പെടുത്തിയത്. നിഷ എഴുതിയ ജീവിതാനുഭവക്കുറിപ്പുകളുടെ സമാഹാരമായ ‘ദി അദര് സൈഡ് ഓഫ് ദിസ് ലൈഫ്’ എന്ന പുസ്തകത്തിലാണ് ഈ തുറന്നു പറച്ചിലുണ്ടായത്.\nതിരുവനന്തപുരത്തു നിന്നും കോട്ടയത്തേക്കുള്ള യാത്രയിലാണ് നേതാവിന്റെ മകന് തന്നോട് മോശമായി പെരുമാറിയതായി നിഷ പറയുന്നത്. പുസ്തകത്തില് നേതാവിന്റെ മകനെ കുറിച്ചു അവര് നല്‍കുന്ന സൂചനകള് ഇങ്ങനെയാണ്:\n”തിരുവനന്തപുരം റെയില്‍വേ സ്റ്റേഷനില് രാത്രി വൈകി തനിയെ കോട്ടയത്തേക്കു ട്രെയിന് കയറാന് എത്തിയപ്പോഴാണ് അയാളെ കണ്ടത്. മെലിഞ്ഞ യുവാവ് രാഷ്ട്രീയനേതാവായ സ്വന്തം അച്ഛന്റെ പേരു പറഞ്ഞാണ് പരിചയപ്പെട്ടത്. അപകടത്തില്‍പ്പെട്ട് തിരുവനന്തപുരത്ത് ആശുപത്രിയില് കിടക്കുന്ന ഭാര്യാപിതാവിനെ കാണാന് വന്നതാണെന്നും പറഞ്ഞു. ട്രെയിനില് കയറിയ അയാള് അടുത്തു വന്നിരുന്നു സംസാരം തുടര്‍ന്നു. സഹികെട്ടപ്പോള് ടിടിആറിനോട് പരാതിപ്പെട്ടു.\nടിടിആര് നിസ്സഹായനായി കൈമലര്‍ത്തി. യുവാവും അയാളുടെ അച്ഛനെപ്പോലെയാണെങ്കില് ഇടപെടാന് എനിക്കു പേടിയാണ് എന്നായിരുന്നു ടിടിആറിന്റെ മറുപടി. ‘നിങ്ങള് ഒരേ രാഷ്ട്രീയ മുന്നണിയില് ഉള്‍പ്പെട്ടവരായതിനാല് ഇത് ഒടുവില് എന്റെ തലയില് വീഴും’ ഇങ്ങനെ പറഞ്ഞ് ടിടിആര് ഒഴിവായി. തിരികെ സീറ്റിലെത്തിയിട്ടും സഹയാത്രികന് ശല്യപ്പെടുത്തല് തുടര്‍ന്നു. മൂന്നോ നാലോ തവണ അനാവശ്യമായി തന്റെ കാല്‍പാദത്തില് സ്പര്‍ശിച്ചു. അതോടെ അടുത്തുനിന്നു പോകാന് അയാളോട് കര്‍ശനമായി പറഞ്ഞെന്നും വീട്ടില് എത്തിയശേഷം ഇക്കാര്യം ഭര്‍ത്താവ് ജോസ് കെ. മാണിയെ അറിയിച്ചെന്നും പുസ്തകത്തില് പറയുന്നു.”\nനിഷ നല്‍കുന്ന സൂചന വെച്ച് സോഷ്യല് മീഡിയയില് വന്ന പ്രചരണം ഷോണ് ജോര്‍ജ്ജിനെ ലക്ഷ്യമിട്ടായിരുന്നു. അപകടത്തില്‍പ്പെട്ട് തിരുവനന്തപുരത്ത് ആശുപത്രിയില് കിടക്കുന്ന ഭാര്യാപിതാവിനെ കാണാന് വന്നതാണെന്ന് ഉദ്ദേശിച്ചത് ജഗതിയെ കാണാന് ഷോണ് എത്തിയതാണെന്ന വിധത്തിലാണ് വ്യാഖ്യാനം വന്നത്. ജോസ് കെ മാണിക്കെതിരെ സോളാര് കേസില് ശക്തമായ ആരോപണങ്ങളുമായി രംഗത്തെത്തിയത് പി സി ജോര്‍ജ്ജായിരുന്നു. അതുകൊണ്ട് കിട്ടിയ അവസരത്തില് നിഷ അവസരം മുതലെടുക്കുകയായിരുന്നു എന്നുമാണ് ആരോപണം.\nനിഷ രാഷ്ട്രീയത്തിലേക്ക് ഇറങ്ങാന് ഉദ്ദേശിക്കുകയാണെന്നും മാത്രമാല്ല, പുസ്തകത്തിന്റെ പബ്ലിസിറ്റിക്ക് വേണ്ടിയാണ് നിഷ ഇത് എഴുതി ചേര്‍ത്തതെന്നുമാണ് ആരോപണം. എന്തായാലും കോട്ടയത്തെ പ്രമുഖ നേതാവിന്റെ മകനെ ലക്ഷ്യമിട്ടുള്ള ആരോപണം ചൂടുപിടിച്ചതോടെയാണ് പി സി ജോര്‍ജജ് പ്രതികരിച്ചത്.